ഇന്ത്യാ-ഇംഗ്ലണ്ട് ടെസ്റ്റ് പരമ്പരയിലെ മികച്ച താരം ഇദ്ധേഹമാണ്; സച്ചിന് ടെന്‍ഡുല്‍ക്കര്..!! - FUTURELINE\nഇന്ത്യാ-ഇംഗ്ലണ്ട് ടെസ്റ്റ് പരമ്പരയിലെ മികച്ച താരം ഇദ്ധേഹമാണ്; സച്ചിന് ടെന്‍ഡുല്‍ക്കര്..!!\nഇന്ത്യാ-ഇംഗ്ലണ്ട് ടെസ്റ്റ് പരമ്ബരയിലെ മികച്ച താരം ഇംഗ്ലണ്ടിന്റെ യുവതാരം സാം കറന് ആണെന്ന് സച്ചിന് ടെന്‍ഡുല്‍ക്കര് ട്വിറ്ററില് പറഞ്ഞു. പരമ്ബരനേട്ടില് ഇംഗ്ലീഷ് ടീമിനെ അഭിനന്ദിച്ച സച്ചിന് ക്രിക്കറ്റില് നിന്ന് വിരമിച്ച ഇംഗ്ലീഷ് ഓപ്പണര് അലിസ്റ്റര് കുക്കിന് ആശംസകള് നേര്‍ന്നു.\nഇതിനുശേഷമാണ് സാം കറനെ ഈ പരമ്ബരയിലെ മികവുറ്റ താരവും ബുദ്ധിമാനായ കളിക്കാരനെന്നും സച്ചിന് വിശേഷിപ്പിച്ചത്. ഇന്ത്യന് ക്യാപ്റ്റന് വിരാട് കോലിക്കൊപ്പം പരമ്ബരയുടെ താരമായി തെരഞ്ഞെടുക്കപ്പെട്ടതും സാം കറനായിരുന്നു.\nപരമ്ബരയിലെ നാലു ടെസ്റ്റുകളില് കളിച്ച കറന് 273 റണ്‍സും 11 വിക്കറ്റും നേടി. വാലറ്റക്കാരെ കൂട്ടുപിടിച്ച് സ്‌കോര് ഉയര്‍ത്താനുള്ള കഴിവാണ് കറനെ വ്യത്യസ്തനാക്കിയത്. അരങ്ങേറ്റ ടെസ്റ്റിന്റെ രണ്ടാം ഇന്നിംഗ്‌സില് 63 റണ്‍സടിച്ച കറന് ആദ്യ ഇന്നിംഗ്‌സില് നാലു നിര്‍ണായക വിക്കറ്റുകളും സ്വന്തമാക്കി.\nPrevious: 360 സീറ്റ് നേടി എന്.ഡി.എ വീണ്ടും അധികാരത്തിലെത്തും; ബി.ജെ.പി സര്‍വേഫലം പുറത്ത്..!!\nNext: കിംഗ് ഫിഷര് എയര്‍ലൈന്‍സിന്‍റെ യഥാര്‍ത്ഥ ഉടമകള് ഗാന്ധി കുടുംബമെന്ന് ആരോപണം ഉന്നയിച്ച് ബി.ജെ.പി വക്താവ്…\nഇന്ത്യന് സിനിമയിലെ നീളമേറിയ ക്ലൈമാക്‌സ് ഒടിയന്‍ന്‍റെത്; ആരാധകരെ കാത്തിരിക്കുനത് വമ്പന് ട്വിസ്റ്റ്,കാരണങ്ങള് ഇങ്ങനെ…\nഅണിയറയില് ഒരുങ്ങുന്നു സലിം അഹമ്മദ്- ദുല്‍ഖര് ചിത്രവും!\nപണത്തിനായ് നെട്ടോട്ടമോടുന്ന ജനത്തിന് ഇരുട്ടടിയായി റേഷനും മുടങ്ങി: ചെന്നിത്തല!!\nയുപിയില് വീണ്ടും ശിശു മരണം…


വളരെ പ്രധാനപ്പെട്ട ചില സംഘടനാകാര്യങ്ങള് എഴുതാനാണ് പരിഷദ് വാര്‍ത്തയിലെ ഈ ലക്കത്തിലെ എഡിറ്റോറിയലിനെ ഞാന് ഉപയോഗിക്കുന്നത്. ജനോത്സവത്തിലെ ഒരു ഘട്ടം ഫെബ്രുവരി 28ന് അവസാനിക്കുകയാണല്ലോ. ജനാധിപത്യം, മതേതരത്വം, ശസ്ത്രബോധം എന്നിവ സാമാന്യബോധമാക്കാനും വിദ്വേഷത്തിനുപകരം ഇന്ത്യയുടെ ഭരണഘടന വിഭാവനം ചെയ്യുന്ന മാനവികത ഉയര്‍ത്തിപ്പിടിക്കാനുമാണ് നാം ദേശവ്യാപകമായി ജനോത്സവങ്ങള് സംഘടിപ്പിക്കുന്നത്. ജനോത്സവത്തെ സംബന്ധിച്ച് ഒരു പ്രാദേശികവിലയിരുത്തല് എല്ലാവരിലും ഉണ്ടാകണം. ഓരോ കേന്ദ്രത്തിലും വിലയിരുത്തല് നടത്തി മെച്ചപ്പെടുത്താനുള്ള നിര്‍ദേശങ്ങളോടെ [email protected] വിലാസത്തില് അയക്കണം. ഇതുമായി ബന്ധപ്പെട്ടുള്ള തുടര്‍പ്രവര്‍ത്തനം ഈ വിലയിരുത്തലുകളുടെ അടിസ്ഥാനത്തില് നടത്തണമെന്നാണ് സംഘടന ആഗ്രഹിക്കുന്നത്.\nകലാജാഥയില്‍നിന്ന് വ്യത്യസ്തമായി വിവിധ മേഖലകളിലുള്ള ജനങ്ങളെ ഉള്‍പ്പെടുത്തി ജനോത്സവം നടത്തുമ്പോള് പുസ്തക പ്രചാരണം വര്‍ധിക്കുമെന്നാണ് കരുതിയത്. എന്നാല് പുസ്തകവില്‍പ്പന പുറകോട്ട് പോയിരിക്കുകയാണ്. സംഘടനയെ സംബന്ധിച്ചിടത്തോളം അതീവഗുരുതരമായ സാമ്പത്തിക സ്ഥിതിയിലേക്കാണ് നമ്മള് എത്തിപ്പെട്ടിരിക്കുന്നത്. പുസ്തകം അച്ചടിച്ച വകയില് 20 ലക്ഷം രൂപ കൊടുത്തു തീര്‍ക്കാനുണ്ട്. നമ്മുടെ ഖജനാവില് പണം ഒന്നുമില്ല. ഈ സ്ഥിതിയില് നമ്മുടെ പ്രവര്‍ത്തകര് ഒത്തുപിടിച്ചേ തീരു. യൂണിറ്റ് മുതല് സംസ്ഥാനം വരെയുള്ള ഘടകങ്ങളുടെ സാമ്പത്തികസ്ഥിതി മെച്ചപ്പെടുത്താതെ നമുക്ക് മുന്നോട്ട് പോകാനാവില്ല. വാര്‍ഷികങ്ങള് വരെ ഒരു ടാര്‍ജറ്റഡ് പുസ്തകപ്രചരണത്തിന് എല്ലാവരും ഒരുങ്ങണം. ഈ വരുന്ന ദിനങ്ങള് പരിഷത്ത് പ്രവര്‍ത്തകര് കുറച്ചുകൂടി വിയര്‍ത്ത് പ്രവര്‍ത്തിക്കണമെന്നഭ്യര്‍ഥിക്കുന്നു.\nയൂണിറ്റ‌് വാര്‍ഷികങ്ങള് ഇതിനകം തീരുമാനിച്ച് കഴിഞ്ഞിട്ടുണ്ടാകും. നാട്ടിലെ ജനങ്ങള് അറിയുന്ന വിധത്തില് നമ്മുടെ വാര്‍ഷികങ്ങള് മാറണം. മുഴുവന് അംഗങ്ങളും പങ്കെടുക്കുന്നതുമാകണം. നമ്മുടെ വാര്‍ഷികങ്ങള്, അനുബന്ധപരിപാടിള് ആസൂത്രണം ചെയ്യണം. നമ്മള് ജീവിക്കുന്ന പഞ്ചായത്തിലെ ഒരു സ്വാധീന ഘടകമാക്കാന് എന്തൊക്കെ പ്രവര്‍ത്തനങ്ങള് ആകണം ഏറ്റെടുക്കേണ്ടതെന്നുള്ള ചര്‍ച്ചയാകണം യൂണിറ്റ് വാര്‍ഷികത്തിലെ മുന്‍ഗണന. ഒരു പൊതുയോഗം, ഒരു ശാസ്ത്രജാഥ എന്നിവയൊക്കെ ആലോചിക്കണം. യൂണിറ്റിലെ സ്ത്രീപ്രാതിനിധ്യം, യുവ പ്രാതിനിധ്യം എന്നിവ പ്രത്യേകം ചര്‍ച്ച ചെയ്യണം. അംഗത്വപ്രവര്‍ത്തനം നടക്കുന്ന സമയമായതുകൊണ്ട് ഒരുമിച്ചിരുന്ന് ചര്‍ച്ച ചെയ്ത് വിദഗ്ധരായ ആളുകള് ഉള്‍പ്പെടെയുള്ളവരെ സംഘത്തിലേക്ക് കൊണ്ടുവരാനുള്ള ബോധപൂര്‍വമായ ശ്രമം നടക്കണം.\nവരും നാളുകളില് കഴിയാവുന്നത്ര സമയം സംഘടനയ്ക്കുവേണ്ടി മാറ്റിവച്ചുകൊണ്ട് മാത്രമേ മുകളില്‍പ്പറഞ്ഞ ലക്ഷ്യത്തിലേക്ക് എത്തിച്ചേരാന് നമുക്ക് കഴിയുകയുള്ളൂ.


Sun Jul 05 2020 00:43:23 GMT+0530 (India Standard Time)\nസ്‌റ്റേറ്റ് ഹെല്‍ത്ത് ഏജന്‍സി എന്ന പേരില് സ്വതന്ത്ര ഏജന്‍സിയുടെ നിയന്ത്രണത്തിലാകും പദ്ധതി നടത്തിപ്പ്.\nAPH1 July 2020 2:00 AM GMT\nതിരുവനന്തപുരം: പാവപ്പെട്ടവര്‍ക്ക് അത്താണിയായ കാരുണ്യ സുരക്ഷാ പദ്ധതി ഇന്ന് മുതല് സര്‍ക്കാര് നേരിട്ട് നടത്തും. ഇനി മുതല് ചികിത്സ ചെലവ് ആശുപത്രികള്‍ക്ക് സംസ്ഥാന സര്‍ക്കാര് നേരിട്ട് നല്‍കുന്ന അഷുറന്‍സ് രീതിയിലാണ് കാരുണ്യ പദ്ധതി നടപ്പാക്കുക. സ്‌റ്റേറ്റ് ഹെല്‍ത്ത് ഏജന്‍സി എന്ന പേരില് സ്വതന്ത്ര ഏജന്‍സിയുടെ നിയന്ത്രണത്തിലാകും പദ്ധതി നടത്തിപ്പ്.\nപദ്ധതി നടത്തിപ്പിനായി സ്‌റ്റേറ്റ് ഹെല്‍ത്ത് ഏജന്‍സി രൂപീകരിച്ചെങ്കിലും മുന്‍കൂര് പണം നല്‍കാന് ഏജന്‍സിക്ക് ഫണ്ട് അനുവദിച്ചിട്ടില്ലെന്നത് തിരിച്ചടിയാകും. ചെലവായ തുക തിരികെ കിട്ടാന് വൈകിയാല് പദ്ധതിയുമായി സഹകരിക്കില്ലെന്ന് സ്വകാര്യ ആശുപത്രി മാനേജ്‌മെന്റുകള് സര്‍ക്കാരിനെ അറിയിച്ചിട്ടുണ്ട്.\nഎല്ലാ സാമൂഹ്യ ആരോഗ്യ ഇന്‍ഷുറന്‍സ് പദ്ധതികളും സംയോജിപ്പിച്ച് കഴിഞ്ഞ വര്‍ഷമാണ് സംസ്ഥാന സര്‍ക്കാര് കാരുണ്യ ആരോഗ്യ സുരക്ഷാ പദ്ധതി ആരംഭിച്ചത്. ഒരു കുടുംബത്തിന് വര്‍ഷം അഞ്ച് ലക്ഷം രൂപയുടെ ഇന്‍ഷുറന്‍സ് പരിരക്ഷ നല്‍കുന്നതാണ് പദ്ധതി.\nകരാറനുസരിച്ച് റിലയന്‍സ് ജനറല് ഇന്‍ഷുറന്‍സായിരുന്നു ആദ്യ സേവന ദാതാക്കള്. വിവിധ ചികിത്സകള്‍ക്കുള്ള ഇന്‍ഷുറന്‍സ് തുക പര്യാപ്തമല്ല എന്നതടക്കം പല പരാതികളുമുയര്‍ന്ന പശ്ചാത്തലത്തിലാണ് സര്‍ക്കാര് പദ്ധതി നേരിട്ട് നടത്താന് തീരുമാനിച്ചത്.\nkarunya health care state government


ടി 20 ലോകകപ്പ് ഒക്ടോബർ 17 നും നവംബർ 14 നും ഇടയിൽ ഒമാനിലും യുഎഇയിലും നടക്കും: ഒക്ടോബർ 24 ന് ഇന്ത്യ പാക്കിസ്ഥാനെതിരെ പ്രചാരണം ആരംഭിക്കുമെന്ന് ഐസിസി, പൂർണ്ണ ഷെഡ്യൂൾ പ്രഖ്യാപിച്ചു\nഡല്‍ഹി: ഒക്ടോബർ 17 മുതൽ നവംബർ 14 വരെ യുഎഇയിലും ഒമാനിലും നടക്കാനിരിക്കുന്ന ടി 20 ലോകകപ്പിനുള്ള മത്സരങ്ങൾ ചൊവ്വാഴ്ച അന്താരാഷ്ട്ര ക്രിക്കറ്റ് കൗൺസിൽ (ഐസിസി) പ്രഖ്യാപിച്ചു.4ടീമുകൾ യോഗ്യതാ റൗണ്ടിൽ പങ്കെടുക്കും.\nഏറെ പ്രതീക്ഷയോടെ കാത്തിരുന്ന ഇന്ത്യ vs പാകിസ്താൻ പോരാട്ടം ഒക്ടോബർ 24 ന് ദുബായിൽ നടക്കും. ടി 20 ലോകകപ്പ് സൂപ്പർ 12 സ്റ്റേജിലെ ഗ്രൂപ്പ്2ൽ ഇന്ത്യയും അവരുടെ എതിരാളികളായ പാകിസ്ഥാനും അഫ്ഗാനിസ്ഥാനും ന്യൂസിലൻഡും മറ്റ് രണ്ട് ഓട്ടോമാറ്റിക് യോഗ്യതാ മത്സരങ്ങളിൽ പങ്കെടുക്കുന്നു.\nനവംബർ3ന് അഫ്ഗാനിസ്ഥാനുമായി കളിക്കുന്നതിനുമുമ്പ് ഇന്ത്യ ഒക്ടോബർ 31 ന് ദുബായിൽ വെച്ച് ന്യൂസിലാൻഡിനെ നേരിടും. നവംബർ 5, 8 തീയതികളിൽ നടക്കുന്ന രണ്ട് യോഗ്യതാ മത്സരങ്ങൾ നേരിടാൻ അവർ ദുബായിലേക്ക് മടങ്ങും. ഇന്ത്യ മൊത്തം4മത്സരങ്ങൾ ദുബായിലും ഒരു മത്സരം അബുദാബിയിലും കളിക്കുന്നു. അവരുടെ സൂപ്പർ 12 മത്സരങ്ങളൊന്നും ഷാർജയിൽ ഷെഡ്യൂൾ ചെയ്തിട്ടില്ല.\nഒക്ടോബർ 24 ന് ദുബായിൽ പാകിസ്താനെതിരായ പോരാട്ടത്തിലാണ് ഇന്ത്യ തങ്ങളുടെ പ്രചാരണം ആരംഭിക്കുന്നത്. അന്താരാഷ്ട്ര ക്രിക്കറ്റ് കൗൺസിൽ (ഐസിസി) ചൊവ്വാഴ്ച ടി 20 ലോകകപ്പിന്റെ ഷെഡ്യൂൾ പ്രഖ്യാപിച്ചു. ഒക്ടോബർ 17 ന് ആതിഥേയരായ ഒമാനും പാപുവ ന്യൂ ഗിനിയയും തമ്മിലുള്ള റൗണ്ട് 1 ഗ്രൂപ്പ് ബി ഏറ്റുമുട്ടലോടെയാണ് ടൂര്‍ണമെന്റ് ആരംഭിക്കുക.\nഗ്രൂപ്പ് ബിയിലെ മറ്റ് ടീമുകളായ സ്കോട്ട്ലൻഡും ബംഗ്ലാദേശും സായാഹ്ന മത്സരത്തിൽ ഏറ്റുമുട്ടും. ടൂർണമെന്റിന്റെ സൂപ്പർ 12 സ്റ്റേജ് ഒക്ടോബർ 23 ന് അബുദാബിയിൽ ആരംഭിക്കും, ഗ്രൂപ്പ് 1 മത്സരത്തിൽ ഓസ്ട്രേലിയയും ദക്ഷിണാഫ്രിക്കയും തമ്മിൽ ആകും മത്സരം. ഇതിന് ശേഷം ദുബായിൽ ഇംഗ്ലണ്ടും വെസ്റ്റ് ഇൻഡീസും തമ്മിലുള്ള സായാഹ്ന പോരാട്ടം നടക്കും.\nഒക്ടോബർ 24 ന് പ്രാദേശിക സമയം വൈകുന്നേരം6മണിക്ക് ദുബായിൽ ഇന്ത്യയും പാകിസ്ഥാനും തമ്മിലുള്ള കനത്ത പോരാട്ടത്തോടെ ഗ്രൂപ്പ്2ആരംഭിക്കുമെന്ന് ഐസിസി പ്രഖ്യാപിച്ചു. വിരാട് കോലിയുടെ ടീം ഒക്ടോബർ 31 ന് ദുബായിലും ന്യൂസിലാൻഡിനെ നേരിടും.\nനവംബർ3ന് അബുദാബിയിൽ അഫ്ഗാനിസ്ഥാനുമായാണ് ഇന്ത്യയുടെ അടുത്ത ടെസ്റ്റ്, തുടർന്ന് ആദ്യ റൗണ്ട് മുതൽ ഗ്രൂപ്പ് ബി വിജയികൾക്കെതിരായ പോരാട്ടം, നവംബർ5ന് ദുബായിൽ നടക്കും.\nസൂപ്പർ 12 സ്റ്റേജ്, ഗ്രൂപ്പ് 2\nഇന്ത്യ vs പാകിസ്ഥാൻ ഒക്ടോബർ 24, ദുബായ്\nഇന്ത്യ vs ന്യൂസിലൻഡ് ഒക്ടോബർ 31, ദുബായ്\nഇന്ത്യ vs അഫ്ഗാനിസ്ഥാൻ നവംബർ 3, അബുദാബി\nഇന്ത്യ vs ഗ്രൂപ്പ് ബി 1 നവംബർ 5, ദുബായ്\nഇന്ത്യ vs ഗ്രൂപ്പ് A2 നവംബർ 8, ദുബായ്\nടോക്യോ ഒളിമ്പിക്സ് പുരുഷ ഹോക്കിയിൽ ആവേശപ്പോരാട്ടം; ഗോള്‍മഴയില് ജര്‍മനിയെ മുക്കി ഇന്ത്യക്ക് വെങ്കലം,...


'എന്തൊരു സ്റ്റമ്പിങ്ങാണിത്!' കൊല്‍ക്കത്ത ക്യാപ്റ്റന്റെ വിസ്മയ പ്രകടനം | Dinesh Karthik's brilliant stumping of Ajinkya Rahane in IPL\n'എന്തൊരു സ്റ്റമ്പിങ്ങാണിത്!' കൊല്‍ക്കത്ത ക്യാപ്റ്റന്റെ വിസ്മയ പ്രകടനം\nരാജസ്ഥാന് റോയല്‍സിന്റെ ഇന്നിങ്‌സിലെ ഏഴാം ഓവറിലായിരുന്നു കാര്‍ത്തിക്കിന്റെ സ്റ്റമ്പിങ്.\nPublished: Apr 19, 2018, 04:44 PM IST\nജയ്പുര്: രാജസ്ഥാന് റോയല്‍സിനെതിരായ മത്സരത്തില് കൊല്‍ക്കത്ത ക്യാപ്റ്റന് ദിനേശ് കാര്‍ത്തിക്കിന്റെ ഒരു സ്റ്റമ്പിങ്ങാണ് ഇപ്പോള് ആരാധകര്‍ക്കിടയില് ചര്‍ച്ചാവിഷയം. ക്യാപ്റ്റന് അജിങ്ക്യ രഹാനെയുടെ കീഴില് രാജസ്ഥാന് മികച്ച രീതിയില് മുന്നേറുന്നതിനിടെയാണ് ആരാധകരെ അമ്പരപ്പിച്ച കാര്‍ത്തിക്കിന്റെ പ്രകടനം. നിധീഷ് റാണയുടെ പന്തില് മുന്നോട്ടുകയറിയ രഹാനെ പിന്നീട് ക്രീസ് വിടുന്നതാണ് കണ്ടത്.\nരാജസ്ഥാന് റോയല്‍സിന്റെ ഇന്നിങ്‌സിലെ ഏഴാം ഓവറിലായിരുന്നു കാര്‍ത്തിക്കിന്റെ സ്റ്റമ്പിങ്. 5.3 ഓവറില് വിക്കറ്റ് നഷ്ടം കൂടാതെ രാജസ്ഥാന്റെ സ്‌കോര് ബോര്‍ഡില് 54 റണ്‍സെത്തിയിരുന്നു. എന്നാല് നിധീഷ് റാണയുടെ പന്തില് എല്ലാം പിഴച്ചു. രഹാനെയ്ക്ക് ഷോട്ട് മിസ്സായതോടെ പന്ത് ദേഹത്ത് തട്ടി തെറിച്ചുവീണു. രഹാനെ ക്രീസിലേക്ക് ബാറ്റു കുത്താന് ശ്രമിച്ചെങ്കിലും ഞൊടിയിടയില് കാര്‍ത്തിക് പന്ത് കൈയിലെടുത്ത് സ്റ്റമ്പിലേക്കിട്ടു. സ്റ്റമ്പിനും ക്രീസിനുമിടയില് വീണ പന്ത് കാര്‍ത്തിക് അസാമാന്യ മെയ് വഴക്കത്തോടെ മുന്നോട്ട് ചാടി പിടിയിലൊതുക്കുകയും സ്റ്റമ്പ് ചെയ്യുകയുമായിരുന്നു.\nപുറത്താകുമ്പോള് 19 പന്തില് 36 റണ്‍സായിരുന്നു രഹാനെയുടെ സമ്പാദ്യം. പിന്നീട് ബാറ്റിങ്ങിലും തിളങ്ങിയ കാര്‍ത്തിക് 42 റണ്‍സോടെ പുറത്താകാതെ നിന്ന് ടീമിനെ വിജയത്തിലേക്ക് നയിച്ചു.\nIt's all OK when it's DK https://t.co/L7vh8lAcL9 via @ipl — Sahil Bakshi (@SBakshi13) April 19, 2018\nContent Highlights: Dinesh Karthik's brilliant stumping of Ajinkya Rahane in IPL\n'ലോകകപ്പില് നാലാമത് ബാറ്റു ചെയ്യാമെന്ന് പ്രതീക്ഷിച്ചു; ടീമില് നിന്ന് ഒഴിവാക്കുമ്പോള് പ്രകടനം മികച്ചതായിരുന്നു'\n''ടെസ്റ്റില് ആദ്യമായി ക്രീസിലിറങ്ങുമ്പോള് സച്ചിനായിരുന്നു മറുവശത്ത്, അദ്ദേഹത്തിന്റെ വാക്കുകള് മനസ്സ് ശാന്തമാക്കി'


Tuesday 20 October 2015 8:53 pm IST\nവിസ്ത്രസ്തനീവിയായ് കുഞ്ചുക ഹീനയായ് വിത്രസ്തയായ് വിലാപം തുടങ്ങിനാള് വാനരന്മാരുടെ തല്ലുകൊണ്ടീടുവാന് ഞാനെന്തു ദുഷ്‌കൃതം ചെയ്തിതു ദൈവമേ നാണം നിനക്കില്ലയോ രാക്ഷസേശ്വര? മാനം ഭവാനോളമില്ല മറ്റാര്‍ക്കുമേ നിന്നുടെ മുമ്പിലിട്ടാശു കപിവര- രെന്നെത്തലമുടി ചുറ്റിപ്പിടിപെട്ടു പാരിലിയ്ക്കുന്നതും കണ്ടിരിപ്പതു പോരേ പരിഭവമോര്‍ക്കില് ജളമതേ ഞാനെന്ത് പാപം ചെയ്തിട്ടാണ് ഈ വാനരന്മാരുടെ തല്ലുകൊള്ളേണ്ടിവന്നത്. നീ വളരെ അഭിമാനിയാണല്ലോ. പക്ഷെ നിന്റെ മുന്നിലിട്ട് എന്റെ തലമുടിക്ക് ചുറ്റിപ്പിടിച്ച് നിലത്തിട്ടിഴക്കുന്നത് കണ്ടിട്ട് മന്ദബുദ്ധിയായ നിനക്ക് ഇപ്പോള് നാണം തോന്നുന്നില്ലേ..? എന്തിനുവേണ്ടിയാണ് നീ ഈ ധ്യാനവും ഹോമവും നടത്തുന്നത്. ജീവിച്ചിരിക്കാനുള്ള ശക്തമായ അതിമോഹം മൂലമാണ് നിന്റെ അര്‍ദ്ധാംഗിയായ എന്നെ വാനരന്മാര് പീഡിപ്പിക്കുന്നതു കണ്ടിട്ടും നീ അനങ്ങാതിരിക്കുന്നത്. മണ്ഡോദരിയുടെ ദീനവിലാപം ഉയര്‍ന്നപ്പോള് രാവണന് ധ്യാനത്തില് മുഴുകിയിരിക്കാന് സാധ്യമല്ലാതായി. അദ്ദേഹം എഴുന്നേറ്റ് വാളുമായി അംഗദനു നേരെ അടുക്കുന്നതു കണ്ടപ്പോള് വാനരന്മാര് രാവണപത്‌നിയെ വിട്ടയച്ചു. അവര് ആര്‍ത്തുവിളിച്ച് എല്ലാവരും പുറത്തേക്കോടി. നേരെ രാമസമീപം ചെന്ന് ഹോമം മുടക്കിയ കാര്യം അവര് ഉണര്‍ത്തിച്ചു. ആപത്തും മരണവും മുന്നിലെത്തിയപ്പോള് രാവണന്റെ വിവേകമുണര്‍ന്നു. മണ്ഡോദരി വിലപിച്ചു പറഞ്ഞ വാക്കുകള്‍ക്കനുസരണമായി പണ്ഡിതനായ രാവണന് മണ്ഡോദരിയോട് പറഞ്ഞു. നാഥേ ധരിക്ക ദൈവാധീനമൊക്കയും ജാതനായാല് മരിക്കുന്നതിന് മുന്നമേ കല്പിച്ചതെല്ലാമനുഭവിച്ചീടണം ഇപ്പോളനുഭവമിത്തരം മാമകം ലോകജീവിതത്തില് സര്‍വ്വവും ദൈവത്തിനധീനമാണ്. ജനിച്ചാല് മരിക്കുന്നതിനു മുമ്പ് ദൈവം എന്താണോ കല്പിച്ചിരിക്കുന്നത് അതനുഭവിക്കുകയേ വഴിയുള്ളു. അതിലൊന്നാണ് എനിക്ക് ഇപ്പോഴുണ്ടായിരിക്കുന്ന അനുഭവം. അതുകൊണ്ട് ജ്ഞാനത്തെ സ്വീകരിച്ച് ശോകം കൈവെടിയുക. ദുഃഖം എപ്പോഴും ജ്ഞാനത്തെ നശിപ്പിക്കുന്നു. അജ്ഞാനം മൂലമാണ് ദുഃഖവും അഹങ്കാരവും ഉണ്ടാകുന്നത്.


സംസ്ഥാനത്ത് കൊവിഡ് നിയന്ത്രണങ്ങളില് മാറ്റം വരുത്തി സർക്കാർ; രോഗവ്യാപനമുണ്ടായാല് പത്തംഗങ്ങളില് കൂടുതലുള്ള കുടുംബവും മൈക്രോ കണ്ടെയ്ന്‍മെന്റ് പരിധിയില്\nAug 12, 2021, 07:14 pm IST\nതിരുവനന്തപുരം: സംസ്ഥാനത്ത് കൊവിഡ് നിയന്ത്രണങ്ങളില് മാറ്റം വരുത്തി സംസ്ഥാന സര്‍ക്കാര്. ചെറിയ പ്രദേശത്തേപ്പോലും മൈക്രോ കണ്ടെന്‍മെന്റ് സോണായി പ്രഖ്യാപിക്കുന്ന രീതിയിലാണ് പുതിയ നിയന്ത്രണങ്ങള് കൊണ്ടുവരുന്നത്.\nരോഗവ്യാപനമുണ്ടായാല് പത്ത് അംഗങ്ങളില് കുടുതലുള്ള കുടുംബത്തേയും മൈക്രോ കണ്ടെന്‍മെന്റ് സോണായി കണക്കാക്കും. 100 പേരില് അഞ്ച് പേര്‍ക്ക് രോഗം വന്നാലും കണ്ടെയ്ന്‍മെന്റ് സോണായി പ്രഖ്യാപിക്കാം. ഏഴ് ദിവസത്തേക്കായിരിക്കും കണ്ടെയ്ന്‍മെന്‍റ് നിയന്ത്രണം. വാര്‍ഡ് മുഴുവന് അടയ്ക്കുന്നതിന് പകരം സൂക്ഷ്മ തലത്തിലേക്ക് പോകാനാണ് പുതിയ മാറ്റം.\nസംസ്ഥാനത്ത് നിലവില് വാര്‍ഡ് അടിസ്ഥാനത്തിലാണ് മൈക്രോ കണ്ടെയ്ന്‍മെന്റ് സോണുകള് നിശ്ചയിക്കുന്നതും നിയന്ത്രണങ്ങള് നടപ്പാക്കുന്നതും. എന്നാല് ഇനി മുതല് രോഗവ്യാപനമുണ്ടെങ്കില് ഏത് ചെറിയ പ്രദേശത്തേയും കുടുംബത്തെ പോലും മൈക്രോ കണ്ടെയ്ന്‍മെന്റ് സോണായി പ്രഖ്യാപിക്കാം എന്നാണ് സര്‍ക്കാരിന്റെ പുതിയ ഉത്തരവ്. ഹൗസിംഗ് കോളനികള്, ഷോപ്പിംഗ് മാളുകള്, വ്യവസായ സ്ഥാപനങ്ങള്, മാര്‍ക്കറ്റ്, മത്സ്യവിപണന കേന്ദ്രം, ഫ്ലാറ്റ് തുടങ്ങി ഏത് പ്രദേശത്തും രോഗവ്യാപനമുണ്ടായാല് മൈക്രോ കണ്ടെയ്ന്‍മെന്റ് സോണാക്കി മാറ്റാം.\n10 അംഗങ്ങളുള്ള കുടുംബത്തില് രോഗവ്യാപനമുണ്ടായാല് അതും മൈക്രോ കണ്ടെയ്ന്‍മെന്റ് സോണാക്കി കണക്കാക്കി നിയന്ത്രണ നടപടികള് കൈക്കൊള്ളാം.ഒറ്റ ദിവസം 100 മീറ്റര് പ്രദേശത്ത് അഞ്ച് പേര്‍ക്ക് രോഗവ്യാപനമുണ്ടായാല് അവിടം മൈക്രോ കണ്ടെന്‍മെന്റ് സോണായി പ്രഖ്യാപിച്ച് നടപടികള് സ്വീകരിക്കാമെന്നാണ് പുതുക്കിയ ഉത്തരവ്. തെരുവുകള്, ആളുകള് തിങ്ങി പാര്‍ക്കുന്ന സ്ഥലങ്ങള് തുടങ്ങി ഏത് ചെറിയ പ്രദേശത്തും ഇത്തരത്തിലുള്ള നിയന്ത്രണം ഏര്‍പ്പെടുത്താം.\n'അസഭ്യം പറഞ്ഞ കോണ്‍ഗ്രസ് നേതാക്കള്‍ക്കെതിരെ വധശ്രമത്തിന് കേസെടുക്കണം': പരാതി നൽകി രാജ്‌മോഹന് ഉണ്ണിത്താന്


പ്രളയക്കെടുതിയില് നിന്ന് അയ്യന്‍കുന്നിനെ വീണ്ടെടുക്കാന് കൈകോര്‍ത്തത് കുടുംബശ്രീ പ്രവര്‍ത്തകരും വിദ്യാര്‍ത്ഥികളും | There wasajoint effort from the part of Kudumbashree workers, NSS students and local residents to rebuild Ayyankunnu Panchayath where landslides and flood made heavy destruction - Malayalam Oneindia\nപ്രളയക്കെടുതിയില് നിന്ന് അയ്യന്‍കുന്നിനെ വീണ്ടെടുക്കാന് കൈകോര്‍ത്തത് കുടുംബശ്രീ പ്രവര്‍ത്തകരും വിദ്യാര്‍ത്ഥികളും\nUpdated: Tue, Sep 4, 2018, 10:46 [IST]\nകണ്ണൂര്: കാലവര്‍ഷം ദുരിതം വിതച്ച അയ്യന്‍കുന്ന് പഞ്ചായത്തിലെ വിവിധ പ്രദേശങ്ങള് വീണ്ടെടുക്കാന് ഒരേ മനസ്സോടെ രംഗത്തിറങ്ങിയത് കുടുംബശ്രീ പ്രവര്‍ത്തകരും എന് എസ് എസ് വളണ്ടിയര്‍മാരും സന്നദ്ധ സംഘടനകളും. ജില്ലയില് ഏറ്റവും കൂടുതല് ദുരിതം ബാധിച്ച പഞ്ചായത്തുകളിലൊന്നായ അയ്യന്‍കുന്നില് ദിവസങ്ങള് നീണ്ട ശുചീകരണ പ്രവര്‍ത്തനങ്ങള്‍ക്കൊടുവിലാണ് പല മേഖലകളും പൂര്‍വസ്ഥിതിയിലായത്. കാലവര്‍ഷം ശക്തി പ്രാപിച്ചപ്പോള് പഞ്ചായത്തിലെ വിവിധ ഭാഗങ്ങളില് തുടര്‍ച്ചയായി ഉരുള്‍പൊട്ടലുണ്ടായിരുന്നു. ഉരുള്‍പൊട്ടലിനെയും മണ്ണിടിച്ചിലിനേയും തുടര്‍ന്ന് നൂറുകണക്കിനു കുടുംബങ്ങളെ ദുരിതാശ്വാസ ക്യാമ്പുകളിലേക്കു മാറ്റിപാര്‍പ്പിച്ചിരുന്നത്.\nഅയ്യന്‍കുന്ന് പഞ്ചായത്തില് മാത്രം നാല് ദുരിതാശ്വാസ ക്യാമ്പുകളാണ് തുറന്നത്. മുണ്ടയാംപറമ്പ്, കച്ചേരിക്കടവ്, കരിക്കോട്ടക്കരി എന്നിവിടങ്ങളിലെ സ്‌കൂളുകളിലും വാണിയപാറ പള്ളിയുടെ പാരിഷ് ഹാളിലുമായിരുന്നു ക്യാമ്പുകള് പ്രവര്‍ത്തിച്ചത്. ക്യാമ്പുകള് പിരിച്ചുവിടുന്നതിനു മുമ്പ് വീടുകള് വാസയോഗ്യമാക്കുക എന്ന ശ്രമകരമായ ദൗത്യമാണ് കുടുംബശ്രീ പ്രവര്‍ത്തകരും എന് എസ് എസ് വളണ്ടിയര്‍മാരും ഏറ്റെടുത്തത്. സി ഡി എസിന്റെ നേതൃത്വത്തില് മുന്നൂറോളം കുടുംബശ്രീ പ്രവര്‍ത്തകരാണ് അഞ്ച് ദിവസങ്ങളിലായി നടന്ന ശുചീകരണ പ്രവര്‍ത്തനങ്ങളില് ഏര്‍പ്പെട്ടത്. ക്യാമ്പില് ഭക്ഷണം ഉണ്ടാക്കുന്നതുള്‍പ്പെടെയുള്ള കാര്യങ്ങള്‍ക്കും കുടുംബശ്രീ പ്രവര്‍ത്തകര് മുന്‍പന്തിയിലായിരുന്നു.\n'മണ്ണും ചെളിയും കയറിയ വീടുകള് ക്യാമ്പുകളില് നിന്ന് മടങ്ങുന്നവര്‍ക്ക് വലിയ പ്രശ്‌നം സൃഷ്ടിക്കും എന്ന് മനസിലാക്കിയാണ് കുടുംബശ്രീ പ്രവര്‍ത്തകര് കൈമെയ് മറന്ന് ശുചീകരണത്തിലേര്‍പ്പെട്ടത്. അവരുടെ അഞ്ച് ദിവസത്തെ അധ്വാനം കൊണ്ടാണ് പല വീടുകളും വാസയോഗ്യമായത്.' അയ്യങ്കുന്ന് പഞ്ചായത്ത് പ്രസിഡണ്ട് ഷീജ സെബാസ്റ്റ്യന് പറഞ്ഞു.\nഅങ്ങാടിക്കടവ് ഡോണ്‍ബോസ്‌കോ കോളേജ്, സേക്രഡ് ഹാര്‍ട്ട് ഹയര് സെക്കന്‍ഡറി സ്‌കൂള്, കുന്നോത്ത് സെന്റ് ജോസഫ് ഹയര് സെക്കന്‍ഡറി സ്‌കൂള് എന്നിവിടങ്ങളിലെ എന് എസ് എസ് വളണ്ടിയര്‍മാരും പട്ടാരത്തെ സെമിനാരിയില് നിന്നുള്ള വൈദിക വിദ്യാര്‍ത്ഥികളും ശുചീകരണ പ്രവര്‍ത്തനത്തില് സജീവമായിരുന്നു. മണ്ണ് കോരിമാറ്റുന്നതിലും വീടിന്റെ സമീപ പ്രദേശങ്ങള് പൂര്‍വ്വസ്ഥിതിയിലാക്കുന്നതിലുമായിരുന്നു വളണ്ടിയര്‍മാര് കൂടുതലായി ശ്രദ്ധ കേന്ദ്രീകരിച്ചത്.\nഇവര്‍ക്ക് പുറമേ മറ്റ് സന്നദ്ധ സംഘടനകളില്‍പ്പെട്ടവരും രാഷ്ട്രീയ പാര്‍ട്ടി പ്രവര്‍ത്തകരും ശുചീകരണ പ്രവര്‍ത്തനങ്ങളില് പങ്കാളികളായി. കരിക്കോട്ടക്കരി സെന്റ് തോമസ് പള്ളി ഇടവകാംഗങ്ങളുടെ നേതൃത്വത്തില് വഴിപറമ്പില് റോയിയുടെ വീട് കഴിഞ്ഞ അഞ്ച് ദിവസമായി ശുചീകരിക്കുകയാണ്. ഓരോ വാര്‍ഡിലെയും അംഗങ്ങള് ഓരോ ദിവസങ്ങളില് എത്തിയാണ് വീടിന്റെ പിറക് വശത്തെ മൂടിയ മണ്ണ് നീക്കം ചെയ്തത്.\nkerala floods 2018 പ്രളയക്കെടുതി കേരള പ്രളയം\nThere wasajoint effort from the part of Kudumbashree workers, NSS students and local residents to rebuild Ayyankunnu Panchayath where landslides and flood made heavy destruction


പത്താംവയസ്സിൽ തട്ടിക്കൊണ്ടുപോയി; എട്ടുവർഷത്തോളം നിലവറയിലടച്ചു, ലൈംഗിക അടിമയാക്കി പീഡനം: നതാഷയുടെ ജീവിതം | Abducted from street at the age of 10, sex slave for 8 years, life of Natasha\nപത്താംവയസ്സിൽ തട്ടിക്കൊണ്ടുപോയി; എട്ടുവർഷത്തോളം നിലവറയിലടച്ചു, ലൈംഗിക അടിമയാക്കി പീഡനം: നതാഷയുടെ ജീവിതം\nഏതൊരു കൗമാരക്കാരിയുടെയും മനസ്സിൽ കാല്പനികതയെക്കുറിച്ചും, പ്രണയത്തെക്കുറിച്ചുമൊക്കെയുള്ള ഓർമ്മകൾ മൊട്ടിടുന്ന താരുണ്യത്തിന്റെ ദിനങ്ങൾ നതാഷ ചെലവിട്ടത് അതിക്രൂരമായ ഒരു സൈക്കോയുടെ രതിവൈകൃതങ്ങൾക്ക് ഇരയായിക്കൊണ്ടാണ്.\nVienna, First Published Aug 24, 2020, 12:21 PM IST\n"സ്വാതന്ത്ര്യത്തിന്റെ വിലയെന്തെന്നറിയുമോ?" എന്ന ചോദ്യത്തിന് 'അറിയാം' എന്ന് ഉറപ്പിച്ചു പറയാനാവുന്ന ഒരു യുവതിയുണ്ട് ഓസ്ട്രിയയിൽ. അവളുടെ പേര് നതാഷാ കാംപുഷ് എന്നായിരുന്നു. 1998 മാർച്ച്2-ന്, അന്ന് പത്തുവയസ്സുമാത്രം പ്രായമുണ്ടായിരുന്ന നതാഷയെ, സ്കൂളിൽ നിന്ന് തിരികെ വീട്ടിലേക്ക് നടന്നുവരുന്നവഴിയാണ്, വിയന്നയിലെ ഒരു തെരുവിൽ വെച്ച്, വുൾഫ്ഗാങ് പ്രിക്ലോപ്പിൽ എന്ന ഒരു യുവാവ് തട്ടിക്കൊണ്ടുപോയത്. ആ തട്ടിക്കൊണ്ടുപോകലിനെത്തുടർന്ന് വിയന്നയിൽ നടന്നത് ഓസ്ട്രിയൻ പൊലീസിന്റെ കുറ്റാന്വേഷണ ചരിത്രത്തിലെ തന്നെ ഏറ്റവും വലിയ ഒരു 'മാൻ ഹണ്ട്' ആയിരുന്നു. ഒരു വൈറ്റ് മിനിവാനിലേക്ക് ആരോ നതാഷയെ വലിച്ചു കയറ്റുന്നത് കണ്ടു എന്ന ഒരു ദൃക്‌സാക്ഷി മൊഴിയെ പിൻപറ്റി പൊലീസ് നൂറുകണക്കിന് വെള്ള മിനി വാനുകൾ പരിശോധിച്ച്. അവയുടെ ഉടമസ്ഥരെ ചോദ്യം ചെയ്തു.\nപലരെയും ചോദ്യം ചെയ്ത കൂട്ടത്തിൽ, പൊലീസ് പ്രിക്ലോപ്പിലിന്റെ മിനിവാനും പരിശോധിച്ചിരുന്നു. അയാളെയും ചോദ്യം ചെയ്തിരുന്നു. എന്നാൽ, അയാളുടെ മറുപടികളിൽ സംശയിക്കത്തക്കതായി യാതൊന്നും കണ്ടെത്താൻ ആ അന്വേഷണോദ്യോഗസ്ഥർക്ക് സാധിച്ചില്ല. അയാൾ ഒളിപ്പിച്ചിരുന്ന വലിയൊരു രഹസ്യമുണ്ടായിരുന്നു. അത് അയാളുടെ വീടിന്റെ നിലവറയിൽ അയാൾ തന്റെ 'സെക്സ് സ്ലേവ്' ആയി പാർപ്പിച്ചിരുന്ന നതാഷ എന്ന കൗമാരക്കാരി ആയിരുന്നു.\nനതാഷയെ അയാൾ തടവിലിട്ടിരുന്ന നിലവറക്ക് ജാലകങ്ങളുണ്ടായിരുന്നില്ല. തട്ടിക്കൊണ്ടുവന്ന അന്നുതൊട്ട് പേരിനുമാത്രം വെളിച്ചമുണ്ടായിരുന്ന ആ കുടുസ്സുമുറിയിലിട്ട് പ്രിക്ലോപ്പിൽ എന്ന ആ സൈക്കോ നതാഷയെ അവളുടെ പ്രായം പോലും പരിഗണിക്കാതെ ലൈംഗികമായും ശാരീരികമായും പീഡിപ്പിച്ചു കൊണ്ടിരുന്നു. ആദ്യത്തെ ഒന്നുരണ്ടു വർഷങ്ങൾ കഴിഞ്ഞതോടെ നതാഷയെ അയാൾ പൂർണ്ണമായും തന്റെ അടിമയാക്കി മാറ്റിക്കഴിഞ്ഞിരുന്നു. പിന്നീടുള്ള വർഷങ്ങളിൽ അയാൾ അവളെ ആ വീടിന്റെ നിലവറക്ക് പുറത്തുള്ള ഭാഗങ്ങളിലേക്ക് ചെല്ലാൻ അനുവദിച്ചു. പുറത്തേക്ക് പോകുമ്പോഴൊക്കെ അയാൾ അവളെ അകത്തിട്ടു പൂട്ടും. വീടിന്റെ വാതിലിൽ ഉള്ള പൂട്ടിനേക്കാൾ എത്രയോ ഘനമുള്ളതായിരുന്നു അവളുടെ മനസ്സിന് കുറുകെ അയാൾ ഇട്ടുകഴിഞ്ഞിരുന്ന വൈകാരികതയുടെ ബന്ധനങ്ങൾ.\nപ്രിക്ലോപ്പിലിന്റെ ലൈംഗിക അടിമയായി ചെലവിട്ട ആ എട്ടുവർഷത്തിന്റെ തുടക്കത്തിൽ എപ്പോഴോ തന്റെ മനസ്സിൽ ആഴത്തിൽ മുറിവേൽപ്പിച്ചു ഒരു സംഭവം നതാഷയുടെ ഓർമയിൽ ഇന്നും നീറുന്നുണ്ട്. തല മൊട്ടയടിച്ച്, വെറും അടിവസ്ത്രം മാത്രം ധരിപ്പിച്ച്, നതാഷയെ അയാൾ വീടിന്റെ വാതിൽ തുറന്ന് പുറത്ത് നിർത്തുമായിരുന്നത്രെ. എന്നിട്ട് അവളുടെ കാതിൽ ഇങ്ങനെ മന്ത്രിക്കും,"നീ ഓടെടീ, എത്ര വേഗത്തിൽ ഓടാമോ അത്രയും വേഗത്തിൽ ഓട്... നീ എത്ര ദൂരം എന്നെ വെട്ടിച്ച് പോവുമെന്ന് ഞാനൊന്നു കാണട്ടെ. അങ്ങനെ നിർത്തിയിരുന്ന നിൽപ്പിൽ നിന്ന് ഒരടി മുന്നോട്ടുവെക്കാനാവാത്തവിധം അവളുടെ മനസ്സ് അയാൾക്ക് അടിപ്പെട്ടു കഴിഞ്ഞിരുന്നു അക്കാലത്ത്.\nതന്റെ അടിമയായിക്കഴിഞ്ഞ നതാഷയ്ക്ക് അയാൾ ഒരു റേഡിയോ വാങ്ങി നൽകി. അവൾക്ക് വായിക്കാൻ പുസ്തകങ്ങളും കൊണ്ടുകൊടുത്തു. ആ പുസ്തകങ്ങളിലൂടെ അവൾ പലതും പഠിച്ചെടുക്കാൻ സ്വയം ശ്രമിച്ചു തുടങ്ങി. അവൾക്കുമേൽ വൈകാരികമോ ശാരീരികമോ ആയ അധീശത്വം സ്ഥാപിക്കാൻ ശ്രമിക്കാത്തതായി ഒരു ദിവസം പോലും കടന്നു പോയിരുന്നില്ല. അയാളുടെ വൈകൃതങ്ങളോട് സഹകരിക്കാൻ മടികാട്ടിയാൽ അവളെ ദിവസങ്ങളോളം പച്ചവെള്ളം പോലും കൊടുക്കാതെ പ്രിക്ലോപ്പിൽ പട്ടിണിക്കിട്ടുകളയുമായിരുന്നു. ആ ഓർമകളിൽ പിന്നീട് അവൾ അയാൾ പറയുന്നതിനൊക്കെ വഴങ്ങിത്തുടങ്ങി.\nഏതൊരു കൗമാരക്കാരിയുടെയും മനസ്സിൽ കാല്പനികതയെക്കുറിച്ചും, പ്രണയത്തെക്കുറിച്ചുമൊക്കെയുള്ള ഓർമ്മകൾ മൊട്ടിടുന്ന താരുണ്യത്തിന്റെ ദിനങ്ങൾ നതാഷ ചെലവിട്ടത് അതിക്രൂരമായ ഒരു സൈക്കോയുടെ രതിവൈകൃതങ്ങൾക്ക് ഇരയായിക്കൊണ്ടാണ്. അയാൾ അവളെ തുടർച്ചയായി പീഡിപ്പിച്ചുകൊണ്ടിരുന്നു എങ്കിലും, ആ നീണ്ട എട്ടുവർഷങ്ങളിലെ തടവുകാലത്ത് അവൾക്ക് സംസാരിക്കാൻ കിട്ടിയിരുന്ന ഒരേയൊരു മനുഷ്യൻ എന്ന നിലക്ക് അയാളെ അവഗണിക്കാൻ അവൾക്ക് സാധിക്കുമായിരുന്നില്ല.\nഒരു ബന്ദിയായി പ്രിക്ലോപ്പിലിന്റെ വീട്ടിലെത്തി എട്ടു വർഷങ്ങൾക്ക് ശേഷം, കൃത്യമായിപ്പറഞ്ഞാൽ 2006 ഓഗസ്റ്റ് 23 -ന് ഉച്ചക്ക്, അയാൾ അവളോട് തന്റെ കാർ തുടച്ച് വെടിപ്പാക്കാൻ പറഞ്ഞു. അപ്പോഴേക്കും, നതാഷക്ക് പതിനെട്ടു വയസ്സ് തികഞ്ഞിട്ടുണ്ടായിരുന്നു. അതിനായി ഒരു വാക്വം ക്ളീനറും അയാൾ അവൾക്ക് നൽകി. അവൾ താനേൽപ്പിച്ച പണിയെടുക്കുന്നത് തൊട്ടടുത്തുനിന്ന് കണ്ടാസ്വദിച്ചുകൊണ്ടിരുന്ന പ്രിക്ലോപ്പിലിന്, 12.54 -ന് പെട്ടെന്നൊരു വളരെ പ്രധാനപ്പെട്ട ഫോൺ വന്നു. വാക്വം ക്ലീനറിന്റെ ശബ്ദം കാരണം അയാൾക്ക് അപ്പുറത്തുള്ളയാൾ പറയുന്നത് വ്യക്തമാകുന്നുണ്ടായിരുന്നില്ല. ഒരു നിമിഷത്തേക്ക് അയാളുടെ ശ്രദ്ധ അവളിൽ നിന്ന് മാറി. ഇതുതന്നെ അവസരം എന്നുറപ്പിച്ച്, 12.58 -ന്, അവൾ നേരെ ഓടി ആ വീടിന്റെ ഗാർഡൻ ഗേറ്റിങ്കൽ എത്തി. അതിൽ ചവിട്ടിക്കയറി അപ്പുറം ചാടിയ അവളെ ഒരു നിമിഷനേരം വല്ലാത്തൊരു ശങ്ക ആവേശിച്ചു. ഇടത്തേക്ക് ഓടണോ വലത്തേക്ക് ഓടണോ? എങ്ങോട്ടോടിയാലും അവളെ കാത്തിരിക്കുന്നത് സ്വാതന്ത്ര്യം തന്നെയായിരുന്നു. അവൾ ഓടി... ക്ഷീണിച്ച് കാലുകൾ കഴയ്ക്കും വരെ അവൾ ഓടി. ആദ്യം കണ്ട ഒന്നുരണ്ടു വീടുകളിൽ കേറി സഹായം ചോദിച്ചാലോ എന്ന് അവളാദ്യമോർത്തു എങ്കിലും, പിന്നെ വേണ്ടെന്നുവെച്ചു. അയാളുടെ ആ നശിച്ച വീട്ടിൽ നിന്ന് എത്ര ദൂരം പോകാമോ, അത്രയും ദൂരെ പോവണമായിരുന്നു അവൾക്ക്.\nഒടുവിൽ ഇനി ഒരടി വെക്കാനാവില്ല എന്ന അവസ്ഥയായപ്പോൾ അവൾ ആ വഴിയരികിൽ കണ്ട ഒരു വീടിന്റെ തോട്ടത്തിലൂടെ നടന്നു ചെന്ന് അവരുടെ ജനൽച്ചില്ലിൽ തട്ടി വിളിച്ചു. "ആരോട് ചോദിച്ചിട്ടാണ് എന്റെ തോട്ടത്തിൽ കയറിയത്...." എന്ന് അവർ അവളെ ചീത്തപറഞ്ഞു. അടുത്തതായി പൊലീസിനെ വിളിച്ചു. അങ്ങനെ വന്നെത്തിയ പൊലീസിനോട് അവൾ തന്റെ കഥകൾ പറഞ്ഞു. അതോടെ പര്യവസാനമായത് പൊലീസിന്റെ വർഷങ്ങൾ നീണ്ട അന്വേഷണത്തിനായിരുന്നു.\nപ്രിക്ലോപ്പിലിനെ അന്വേഷിച്ചുചെന്ന പൊലീസിന് അടഞ്ഞുകിടക്കുന്ന വാതിൽ കണ്ട് തിരിച്ചു പോരേണ്ടി വന്നു. എട്ടുവർഷത്തോളമായി തന്റെ ലൈംഗിക അടിമയായിരുന്ന നതാഷ രക്ഷപെട്ടതോടെ, താൻ കുടുങ്ങും എന്ന് നല്ല ബോധ്യമുണ്ടായിരുന്ന ആ നാല്പത്തിനാലുകാരൻ നേരെ ചെന്നത് റെയിൽപാളത്തിൽ തലവെക്കാനായിരുന്നു. അതുവഴി കടന്നുപോയ ഒരു മെയിൽ വണ്ടിക്ക് തലവെച്ച് അയാൾ ജീവനൊടുക്കി.\nതിരികെ വീട്ടിലെത്തിയ നതാഷക്ക് തന്റെ അച്ഛനമ്മമാരോട് തിരികെ പഴയപോലെ അടുക്കാൻ അത്രയെളുപ്പത്തിൽ സാധിച്ചില്ല. അവൾ പറഞ്ഞതിനെ ചോദ്യം ചെയ്യുന്ന പല കഥകളും അന്നത്തെ പാപ്പരാസി മാധ്യമങ്ങൾ മെനഞ്ഞെടുത്തതും നതാഷയുടെ സ്വൈരം കെടുത്തി. പലർക്കും അറിയേണ്ടിയിരുന്നത്, ഇത്രയും ദിവസം അവൾ എന്തുകൊണ്ട് ആ തടവിൽ നിന്ന് ഒളിച്ചോടാൻ ശ്രമിച്ചില്ല എന്നതായിരുന്നു. പലരും പറഞ്ഞത് അവൾക്ക് സ്റ്റോക്ക് ഹോം സിൻഡ്രം ആണെന്നായിരുന്നു.\nപ്രിക്ലോപ്പിലിന്റെ മരണത്തോടെ അവകാശികളില്ലാതായ അയാളുടെ ആ വീട് നഷ്ടപരിഹാരമായി നതാഷക്ക് തന്നെ എഴുതി നൽകാൻ കോടതി ഉത്തരവായി. എട്ട് വർഷത്തോളം പ്രിക്ലോപ്പിൽ അവളെ തടവിൽ പാർപ്പിച്ചിരുന്ന ആ നിലവറ മാത്രം മൂടാൻ കോടതി ഉത്തരവിൽ പ്രത്യേകം പറഞ്ഞിരുന്നു. ആഴ്ചയിൽ ഒരിക്കൽ അവിടെക്ക് ഇന്നും പോകുന്ന നതാഷ പ്രിക്ലോപ്പിൽ തന്നെക്കൊണ്ട് അവിടെ ചെയ്യിച്ചിരുന്ന, വീടുവൃത്തിയാക്കൽ തന്നെ തികഞ്ഞ നിഷ്ഠയോടെ ഇന്നും ചെയ്യുന്നു. PTSD കാരണം ഇടയ്ക്കിടെ ആ തടവുകാലദിനങ്ങളുടെ ഓർമ്മകൾ അവളുടെ മനസ്സിലേക്ക് ഇടയ്ക്കിടെ കയറിവന്നു കൊണ്ട് അവളെ ഞെട്ടിച്ചു. തന്റെ ജീവിതത്തിലെ ആ ട്രോമയുമായി വൈകാരികമായി വേർപെടാൻ അവൾക്ക് പിന്നീടൊരിക്കലും സാധിച്ചില്ല. പ്രിക്ലോപ്പിൽ മരിച്ച ശേഷം അയാളുടെ മൃതദേഹം കാണാൻ പോയ താൻ അയാളുടെ മരണത്തിൽ സങ്കടം തോന്നി അന്ന് കരഞ്ഞകാര്യവും മറ്റും നതാഷ പിന്നീട്, ഈ സംഭവം നടന്ന് പത്തുവര്ഷത്തിനു ശേഷമെഴുതിയ, ടെൻ ഇയേഴ്സ് ഓഫ് ഫ്രീഡം എന്ന തന്റെ പുസ്തകത്തിൽ എഴുതുന്നുണ്ട്.\nഅതിനും പുറമെയാണ് 'സെക്സ് സ്ലേവ്'ഫെറ്റിഷ് ഉള്ളവരിൽ നിന്ന് അവൾക്ക് ഏൽക്കേണ്ടി വന്ന വേട്ടയാടലുകൾ. രക്ഷപ്പെട്ടതിനു ശേഷമുള്ള വർഷങ്ങളിൽ, നതാഷയെ ഒരു സെക്സ് സ്ലേവ് ആയി ഏറ്റെടുക്കാൻ തയ്യാറെടുപ്പും മോഹവും അറിയിച്ചു കൊണ്ട് പലരും അവൾക്ക് കത്തയക്കുകയും, സമ്മാനങ്ങൾ അയച്ചു നൽകുകയും ഒക്കെയുണ്ടായി. ഈ സംഭവത്തിന് ശേഷം സ്ഥിരമായ ഒരു പ്രണയബന്ധത്തിൽ ഏർപ്പെടാനുള്ള വൈകാരിക സ്ഥിരത നതാഷയ്ക്ക് ഉണ്ടായിട്ടില്ല, അതുകൊണ്ടുതന്നെ വിവാഹം നടക്കുകയോ, കുഞ്ഞുങ്ങളുണ്ടാവുകയോ ചെയ്തിട്ടില്ലവൾക്ക്.\nLast Updated Aug 27, 2020, 3:34 PM IST\nAbducted from street\nഎട്ടുവർഷത്തോളം നിലവറയിലിട്ട് ലൈംഗിക അടിമയാക്കി പീഡനം


ദുല്‍ഖര് സല്‍മാന് പേടിയാണെങ്കില് മമ്മൂട്ടിക്ക് തമാശ! മമ്മൂക്കയുടെ ഡാന്‍സ് കാണാന് ലാലേട്ടനും! | Amma Mazhavil rehearsal video viral - Malayalam Filmibeat\n| Published: Tuesday, May 15, 2018, 17:16 [IST]\nമലയാള സിനിമയിലെ താര സംഘടനയായ അമ്മയും മഴവില് മനോരമയും ചേര്‍ന്ന് നടത്തിയ അമ്മ മഴവില്ല് എന്ന താരനിശ വലിയ ഉത്സവമായി മാറിയിരുന്നു. മേയ് ആറിന് വൈകുന്നേരം തിരുവനന്തപുരം കാര്യവട്ടം രാജ്യാന്തര സ്റ്റേഡിയത്തില് വെച്ചായിരുന്നു ഷോ അരങ്ങേറിയിരുന്നത്. സംഘടനയിലെ നൂറിലധികം താരങ്ങള് ഷോയില് വ്യത്യസ്ത തരത്തിലുള്ള പരിപാടികളുമായി പങ്കെടുത്തിയിരുന്നു.\nഏപ്രില് അവസാന ആഴ്ചയോട് കൂടി മമ്മൂട്ടി, മോഹന്‍ലാല് തുടങ്ങി മലയാള സിനിമയിലെ പ്രമുഖ താരങ്ങളെല്ലാം തന്നെ പരിശീലനത്തിനായി ഒത്തു കൂടിയിരുന്നു. റിഹേഴ്‌സല് ക്യാംപിനിടെയുള്ള തമാശകള് നിറഞ്ഞ വീഡിയോകളും ചിത്രങ്ങളും ദിവസങ്ങളായി സോഷ്യല് മീഡിയയിലൂ\nടെ പുറത്ത് വരികയും ചെയ്തിരുന്നു.\nഅമ്മ മഴവില്ല് കൊടിയേറ്റം പാര്‍ട്ട് 1 എന്ന പേരില് റിഹേഴ്‌സലിനിടെയുള്ള വീഡിയോ വീണ്ടും പുറത്ത് വന്നിരിക്കുകയാണ്. താരങ്ങളുടെ ചിട്ടയായ പരിശീലനവും ഒത്തൊരുമയുമായിരുന്നു പരിപാടിയുടെ വിജയം. പുറത്ത് വന്ന വീഡിയോയില് അതല്ലാം അതുപോലെ തന്നെ പകര്‍ത്തിയിരിക്കുകയാണ്. മുന്‍പ് വന്നത് പോലെ മമ്മൂട്ടിയുടെ ഡാന്‍സിന്റെയും മോഹന്‍ലാലിന്റെയും തമാശകളും വീഡിയോയിലുണ്ട്. മമ്മൂട്ടിയുടെ ഡാന്‍സ് കാണാനാണ് മോഹന്‍ലാല് എത്തിയത്.\nമമ്മൂക്ക മീശ പിരിക്കില്ലെന്നാണ് അവകാശവാദം! ഇത് തന്നെയല്ലേ മുന്‍പും പറഞ്ഞതെന്ന് ട്രോളന്മാര്!\nഇത്തവണത്തെ അമ്മ മഴവില്ലിന് ഏറ്റവുമധികം ശ്രദ്ധിക്കപ്പെട്ടിരുന്നത് മെഗാസ്റ്റാര് മമ്മൂട്ടിയുടെ ഡാന്‍സ് ആയിരിക്കും. അദ്ദേഹത്തിന് ഡാന്‍സ് കളിക്കാന് അറിയില്ലെന്ന് പറഞ്ഞവരെ ഒക്കെ ഞെട്ടിക്കാനുള്ള തയ്യാറെടുപ്പിലായിരുന്നു മമ്മൂട്ടി. ദുല്‍ഖര് സല്‍മാന് ആദ്യമായി പങ്കെടുക്കുന്ന ആദ്യത്തെ അമ്മ ഷോ ആയിരുന്നു.\nRead more about: amma stage show dulquer salmaan mohanlal amma mazhavillu അമ്മ അമ്മ മഴവില്ല് മോഹന്‍ലാല്\nAmma Mazhavil rehearsal video viral\nStory first published: Tuesday, May 15, 2018, 17:16 [IST]


Times when Sushant Singh Rajput and his rumoured GF Rhea Chakraborty were spotted together | മരണത്തിന് മുമ്പ് സുശാന്ത് ഫോണിൽ വിളിച്ചത് കാമുകി നടി റിയ ചക്രബർത്തിയെ; ടെലിവിഷൻ നടൻ മഹേഷ് ഷെട്ടിയേയും ഫോൺ വിളിച്ചു; ഇരുവരെയും ചോദ്യം ചെയ്യുമെന്ന് മുംബൈ പൊലീസ്; സുശാന്തിന്റെ നവംബറിൽ വിവാഹം കഴിക്കാനിരുന്ന അജ്ഞാത സുന്ദരി റിയ തന്നെയോ? വിവാഹം തീരുമാനിച്ചിരുന്നതായി വെളിപ്പെടുത്തി ബന്ധു; താരം അവസാനമായി ജോലിക്കാരനോട് പറഞ്ഞത് 'അടുത്ത ശമ്പളം തരാൻ കഴിയുമോ എന്നറിയില്ല' എന്ന്; തൂങ്ങി മരണമെന്ന പോസ്റ്റുമോർട്ടം റിപ്പോർട - MarunadanMalayalee.com\nJune 15, 202001:54 PM IST Permalink\nമുംബൈ: കഴിഞ്ഞ ദിവസം ബാന്ദ്രയിലെ വസതിയിൽ മുറിക്കുള്ളിൽ മരിച്ച നിലയിൽ കാണപ്പെട്ട ബോളിവുഡ് താരം സുശാന്ത് സിങ് രജ്പുതിന്റെ മരണത്തിലെ നിഗൂഢത നീങ്ങുന്നില്ല. പോസ്റ്റുമോർട്ടം റിപ്പോർട്ട് പ്രകാരം സുശാന്ത് തൂങ്ങി മരിക്കുകയായിരുന്നു എന്നാണ് വ്യക്തമാകുന്നത്. വസതിയിലെ മുറിയിലെ ഫാനിൽ തൂങ്ങിയാണ് സുശാന്ത് മരിച്ചത്. അതേസമയം സുശാന്തിന്റെ വിവാഹം നിശ്ചയിച്ചിരുന്നു എന്ന വാർത്തയും പുറത്തുവരുന്നുണ്ട്. ബോളിവുഡ് താരത്തിന്റെ വിവാഹത്തെ കുറിച്ചുള്ള വെളിപ്പെടുത്തൽ നടത്തിയത് അദ്ദേഹത്തിന്റെ കസിനാണ്.\nനവംബർ മാസത്തിൽ വിവാഹം പ്ലാൻ ചെയ്തിരുന്നതായി ഇയാൾ പറയുന്നു. മുംബൈയിൽ അടുത്ത ബന്ധുക്കൾ മാത്രം പങ്കെടുക്കുന്ന രീതിയിലായിരുന്നു വിവാഹം തീരുമാനിച്ചിരുന്നത്. തയ്യാറെടുപ്പുകൾക്കായി ബിഹാറിലെ പാറ്റ്‌നയിലുള്ള കുടുംബം മുംബൈയിൽ എത്താൻ പ്ലാൻ ഉണ്ടായിരുന്നെന്നും സുശാന്തിന്റെ ബന്ധു വെളിപ്പെടുത്തി. അതേസമയം വധു ആരാണ് എന്ന കാര്യത്തെ കുറിച്ച് ബന്ധുക്കൾ വെളിപ്പെടുത്തിയിട്ടില്ല. ടെലിവിഷൻ നടി അങ്കിത ലോഖണ്ഡേയുമായുള്ള പ്രണയം വർഷങ്ങൾക്ക് മുൻപേ അവസാനിച്ചെങ്കിലും വീണ്ടും മറ്റൊരു നടിയുടെ പേര് സുശാന്തിനൊപ്പം ഗോസിപ് കോളങ്ങളിൽ നിറഞ്ഞിരുന്നു.\nപൊതുവിടങ്ങളിൽ നടി റിയ ചക്രബർത്തിക്കൊപ്പം കണ്ടതിനെ തുടർന്നായിരുന്നു ഗോസിപ്. ഇവർ ഡേറ്റിംഗിൽ ആണെന്നായിരുന്നു റിപ്പോർട്ട്. എന്നാൽ തങ്ങൾ നല്ല സുഹൃത്തുക്കൾ മാത്രമെന്ന് ഇരുവരും വ്യക്തത വരുത്തി പൊതുവിടങ്ങളിൽ നടി റിയ ചക്രബർത്തിക്കൊപ്പം കണ്ടതിനെ തുടർന്നായിരുന്നു ഗോസിപ്. റിയയെ തന്നെ വിവാഹം കഴിക്കാനായിരുന്നു സുശാന്ത് ഒരുങ്ങിയിരുന്നത് എന്നാണ് ലഭിക്കുന്ന വിവരം. മരിക്കുന്നതിന് മുൻപ് സുശാന്ത് ഫോണിൽ വിളിച്ച സുഹൃത്തുക്കളുടെ പട്ടികയിലും റിയ ചക്രബർത്തിയുടെ പേരുണ്ടായിരുന്നു.\nനടി റിയ ചക്രബൊർത്തിയേയും ടെലിവിഷൻ നടൻ മഹേഷ് ഷെട്ടിയേയും ചോദ്യം ചെയ്യുമെന്ന് മുംബൈ പൊലീസ് അറിയിച്ചിട്ടുണ്. മരിക്കുന്നതിന് തലേന്ന് സുശാന്ത് രണ്ട് സുഹൃത്തുക്കളെയും വിളിച്ചതായി പൊലീസ് കണ്ടെത്തി. സുശാന്ത് സിംഗിന്റ മരണം കൊലപാതകമാണെന്ന ആരോപണവുമായി കുടുംബം രംഗത്തെത്തിയതിന് പിന്നാലെ പൊലീസ് അന്വേഷണം ശക്തമാക്കിയിരിക്കുകയാണ്. മരണത്തിന് പിന്നിൽ ഗൂഢാലോചനയുണ്ടെന്ന് സുശാന്തിന്റെ അമ്മാവൻ വാർത്താ ഏജൻസിയോട് പറഞ്ഞു. ആരോപണമുയർന്ന സാഹചര്യത്തിൽ സുശാന്തിന്റെ സാമ്പത്തിക ഇടപാടുകളടക്കം അന്വേഷിക്കുമെന്നാണ് പൊലീസ് നൽകുന്ന വിവരം. സംസ്‌കാര ചടങ്ങുകൾക്കായി പാറ്റ്‌നയിലെ കുടുബ വീട്ടിലെത്തിയപ്പോഴാണ് സുശാന്തിന്റെ അമ്മാവൻ മരണത്തിൽ ദുരൂഹത ആരോപിച്ചത്. സുശാന്ത് ഒരിക്കലും ജീവനൊടുക്കില്ലെന്നും എന്തെങ്കിലും ആരോഗ്യപ്രശ്‌നങ്ങളുണ്ടെന്ന് കുടുംബത്തിനറിയില്ലെന്നും സുശാന്തിന്റെ അമ്മാവൻ പറഞ്ഞു. പൊലീസ് അന്വേഷണത്തിലൂടെ സത്യം പുറത്തുകൊണ്ടുവരണം എന്നാണ് കുടുംബം ആവശ്യപ്പെടുന്നത്.\nസിബിഐ അന്വേഷണം വേണമെന്ന് ബന്ധുക്കളെ കണ്ട ശേഷം ബീഹാറിലെ ജൻ അധികാർ പാർട്ടി നേതാവ് പപ്പു യാദവ് ആവശ്യപ്പെട്ടു. എന്നാൽ, സുശാന്തിന്റെ മരണം ആത്മഹത്യയാണെന്നാണ് പൊലീസിന്റെ പ്രാഥമിക നിഗമനം. പക്ഷെ മുറിയിൽ നിന്ന് ആത്മഹത്യാക്കുറിപ്പ് കണ്ടെടുത്തിയിട്ടില്ല. മരിക്കും മുൻപ് തലേന്ന് രാത്രി സുശാന്ത് ഫോൺ വിളിച്ചതായി കണ്ടെത്തിയ നടി റിയാ ചക്രബൊർത്തിയുടേയും നടൻ മഹേഷ് ഷെട്ടിയുടേയും മൊഴി രേഖപ്പെടുത്തും. അഞ്ചുമാസമായി സുശാന്ത് വിഷാദ രോഗത്തിന് ചികിത്സയിലാണെന്നാണ് പൊലീസ് പറയുന്നത്. ചികിത്സിച്ച മനഃശാസ്ത്രജ്ഞനെയും പൊലീസ് ചോദ്യം ചെയ്യും. ഈ മാസം ആറാം തീയതിയാണ് സുശാന്തിന്റെ മുൻ മാനേജർ ദിഷ സാലിയാൻ ആത്മഹത്യ ചെയ്തത്. ഈ സംഭവവും സുശാന്തിന്റെ മരണവും തമ്മിൽ എന്തെങ്കിലും ബന്ധമുണ്ടോ എന്നും അന്വേഷിക്കും. ബന്ധുക്കൾക്ക് വിട്ട് കൊടുക്കും മുൻപ് മൃതദേഹത്തിൽ നിന്ന് കോവിഡ് പരിശോധനയ്ക്കായി സാമ്പിളുകൾ ശേഖരിച്ചിട്ടുണ്ട്.\nഅതേസമയം ആത്മഹത്യാ കുറിപ്പ് കണ്ടെത്തിയില്ലെങ്കിലും സുശാന്തിന്റേത് ആത്മഹത്യയാണെന്ന നിഗമനത്തിലാണ് പൊലീസ്. സുശാന്ത് അവസാനമായി ജോലിക്കാരനോട് പറഞ്ഞ വാക്കുകളും ഇപ്പോൾ ചർച്ചയാകുകയാണ്. മരണം മുന്നിൽ കണ്ടപോലെയാണ് സുശാന്തിന്റെ വാക്കുകൾ. അടുത്ത ശമ്പളം നൽകാൻ തനിക്ക് കഴിയുമോ ഇല്ലയോ എന്നറിയില്ലെന്നാണ് സുശാന്ത് ജോലിക്കാരനോട് പറഞ്ഞത്. കഴിഞ്ഞ മാസത്തെ ശമ്പളം നൽകിയപ്പോഴായിരുന്നു സുശാന്ത് ഇക്കാര്യം സൂചിപ്പിച്ചത്. ജോലിക്കാർക്കുള്ള മുഴുവൻ ശമ്പളവും സുശാന്ത് നൽകിയിരുന്നു. സുശാന്തിന്റെ മരണം ജോലിക്കാരേയും ഏറെ വേദനിപ്പിച്ചിരിക്കുകയാണ്.\nമരിക്കുന്നതിന് തലേന്ന് വീട്ടിൽ കൂട്ടുകാർക്കൊപ്പം ഏറെനേരം ചെലവഴിച്ചതായും റിപ്പോർട്ട് ഉണ്ട്. ശനിയാഴ്ച രാത്രി ഏറെ വൈകിയാണ് സുശാന്ത് ഉറങ്ങാൻ കിടന്നത്. അതിനാൽ രാവിലെ എഴുന്നേൽക്കാൻ വൈകിയതിൽ വീട്ടുജോലിക്കാർക്ക് സംശയമൊന്നും തോന്നിയില്ലെന്നും ദേശീയമാധ്യമങ്ങൾ റിപ്പോർട്ട് ചെയ്തു. എന്നാൽ, ഇക്കാര്യം നടന്റെ സുഹൃത്തുക്കൾ സ്ഥിരീകരിച്ചിട്ടില്ല. മുംബൈ ബാന്ദ്രയിലെ ജോഗേഴ്‌സ് പാർക്കിലുള്ള മൗണ്ട് ബ്ലാൻക് അപാർട്‌മെന്റിലാണ് സുശാന്ത് താമസിച്ചിരുന്നത്. സുശാന്തിനൊപ്പം മൂന്ന് വീട്ടുജോലിക്കാരും ഫ്‌ളാറ്റിൽ കഴിഞ്ഞിരുന്നു. ശനിയാഴ്ച രാത്രി അദ്ദേഹത്തിനൊപ്പം ഒരു സുഹൃത്തും ഉണ്ടായിരുന്നതായാണ് വിവരം.\nഞായറാഴ്ച ഉച്ചയോടെയാണ് സുശാന്ത് സിങ് രജ്പുതിനെ തൂങ്ങി മരിച്ച നിലയിൽ കണ്ടെത്തിയത്. ഏറെ നേരമായിട്ടും മുറിയിൽനിന്നു പ്രതികരണമൊന്നും ലഭിക്കാത്തതിനാൽ വാതിൽ ചവിട്ടിപ്പൊളിച്ചാണ് വീട്ടുജോലിക്കാരും സുഹൃത്തുക്കളും മുറിയിൽ കടന്നത്. തുടർന്ന്, പൊലീസിൽ വിവരം അറിയിച്ചു. ലോക്ഡൗൺ സമയത്ത് ഒറ്റയ്ക്കായിരുന്നു താരം വീട്ടിൽ കഴിഞ്ഞിരുന്നത്. ഉച്ചയോടെ വീട്ടുജോലിക്കാരിൽ ഒരാൾ പോയി വാതിൽ മുട്ടിയെങ്കിലും തുറന്നില്ല. ഇതോടെ സംശയം തോന്നിയ ഇയാൾ മറ്റുള്ളവരെ അറിയിക്കുകയായിരുന്നു. മുറി തുറക്കാനാവാതിരുന്നതോടെ ഇദ്ദേഹത്തിന്റെ സുഹൃത്ത് പൊലീസിനെ വിവരം അറിയിച്ചു. തുടർന്ന് 12.30 യോടെ വാതിൽ തള്ളി തുറന്നപോഴാണ് മരിച്ച നിലയിൽ കണ്ടെത്തിയത്.\nസുശാന്ത് സിങ് രജ്പുത്തിന്റെ ജീവിതകഥ ഇങ്ങനെ


കോവിഡ് ബാധിച്ച് മരിച്ച വൈദികന്‍റെ മൃതദേഹം സംസ്കരിച്ചു - Janayugom Online\nHome / News / Kerala / കോവിഡ് ബാധിച്ച് മരിച്ച വൈദികന്‍റെ മൃതദേഹം സംസ്കരിച്ചു\nകോവിഡ് ബാധിച്ച് മരിച്ച വൈദികന്‍റെ മൃതദേഹം സംസ്കരിച്ചു\nPosted on June 04, 2020, 3:51 pm\nകോവിഡ് ബാധിച്ച് മരിച്ച വൈദികന്‍റെ മൃതദേഹം സംസ്കരിച്ചു. തിരുവനന്തപുരം നാലാഞ്ചിറ സ്വദേശിയാണ് മരണപ്പെട്ട ഫാദര് കെജി വര്‍ഗീസ്. കോവിഡ് ബാധിച്ച് മരണമടഞ്ഞതിനാല് വൈദികന്‍റെ ശവസംസ്‌കാരം നടത്താന് അനുവദിക്കാതെ നാട്ടുകാര് നിന്നത്. വര്‍ധിച്ചു വരുന്ന സാമൂഹിക വ്യാപന കണക്കുകളാണ് പ്രതിഷേധത്തിന് നാട്ടുകാരെ പ്രേരിപ്പിച്ചതെന്ന് അധികൃതര് പറയുന്നു. ഉച്ചയ്ക്ക്2മണിക്കാണ് സംസ്കരിച്ചത്. ആരോഗ്യവകുപ്പിന്റെയും നഗരസഭ ജീവനക്കാരുടെയും സാന്നിധ്യത്തില് കൊവിഡ് പ്രോട്ടോകോള് പ്രകാരമാണ് ചടങ്ങുകള് നടന്നത്.\nഇദ്ദേഹം ശ്വാസകോശത്തില് രോഗബാധ ഉണ്ടായതിനെ തുടര്‍ന്ന് തിരുവനന്തപുരം മെഡിക്കല് കോളേജ് ആശുപത്രിയില് ചികിത്സയില് കഴിയുകയായിരുന്നു വൈദികന്. നേരത്തേ പേരൂര്‍ക്കട ജനറല് ആശുപത്രിയിലും ചികിത്സ തേടിയിരുന്നു. ഇതേത്തുടര്‍ന്ന് പേരൂര്‍ക്കട ആശുപത്രിയിലെ രണ്ടു വാര്‍ഡുകള് അടച്ചുപൂട്ടാന് തീരുമാനിച്ചു. ഒപ്പം, ഒമ്പതു ഡോക്റ്റര്‍മാരോടു ക്വാറൈന്റിനിലേക്ക് പോകാനും നിര്‍ദ്ദേശിച്ചു. മെഡിക്കല് കോളേജില് വൈദികനുമായി അടുത്ത് ഇടപഴകിയ എല്ലാ ആരോഗ്യപ്രവര്‍ത്തകര്‍ക്കും സ്രവ പരിശോധന നടത്തുമെന്ന് അറിയിച്ചു.\nENGLISH SUMMARY: the body of clergyman was buried\nവടക്കുപടിഞ്ഞാറന് ഡല്‍ഹിയിലെ ഒരു വ്യവസായ സമുച്ചയത്തില് തീപിടിത്തം\nഗുജറാത്തില് രാജ്യസഭാ തെരഞ്ഞെടുപ്പ് പടിവാതിക്കല് നില്‍ക്കെ രണ്ട് കോണ്‍ഗ്രസ് എംഎല്‍എമാര് രാജിവച്ചു


ഫാഷിസത്തെ പ്രതിരോധിക്കൽ ദലിത്, മുസ്ലിം ഉത്തരവാദിത്തം മാത്രമല്ല എന്ന തോന്നലുണ്ടാവുന്നു എന്നതാണ് പ്രതീക്ഷ; ഡെത് ഓഫ് എ നേഷൻ സംവിധായകൻ അഹമ്മദ് സഫ്വാൻ – Keyboard journal\nBy Mrudula Bhavani on May 22, 2019\nആസിഫയ്ക്ക് സമര്‍പ്പിച്ചിരിക്കുന്ന ‘ഡെത് ഓഫ് എ നേഷന്’ എന്ന ചിത്രത്തിന്‍റെ സംവിധായകന് അഹമ്മദ് സഫ്വാന് സിനിമയെക്കുറിച്ച് സംസാരിക്കുന്നു.\n“ഇതെന്റെ ആദ്യത്തെ ഷോർട്ട് ഫിലിമാണ്. മൂന്നുവർഷമായി സ്ക്രിപ്റ്റ് മനസ്സിലുണ്ട്. അര മണിക്കൂറിനുള്ള സ്ക്രിപ്റ്റായിരുന്നു അത്. പിന്നെ ചുരുക്കി മൂന്നുമിനിറ്റാക്കി. എന്റെ ഫാമിലിയൊക്കെ ചെെനയിലാണ്. അവിടെ വെക്കേഷന് പോയപ്പോൾ ഞാൻ ഒറ്റക്കായ സമയത്ത് റൂബിക്സ്ക്യൂബും കൊണ്ട് ഇരിക്കുമായിരുന്നു. അതുമായി ഇരുന്നപ്പോഴാണ് ഈ ചിന്ത വരുന്നത്. ആ സമയത്താണ് നരേന്ദ്രമോദി അധികാരത്തിൽ വരുന്നതും. ആദ്യം ആലോചിച്ചിരുന്നത് ഒരു കുട്ടി റുബിക്സ്ക്യൂബുമായി കളിക്കുന്നത് തന്നെയായിരുന്നു. അതിൽ നിന്നും പിന്നെ ഓരോ ഭാഗങ്ങളായി ഒഴിവാക്കി. ശാന്തപുരം അൽജാമിയ ഇസ്ലാമിയയിലാണ് ഞാൻ പഠിച്ചത്. അവിടെവെച്ചാണ് ഒരു പ്രോഗ്രാമിന് വേണ്ടി സിനിമ ചെയ്തത്. അന്ന് ചുരുക്കി മൂന്നുമിനിറ്റാക്കി. അതിന് ശേഷം അത് പുറത്തൊന്നും റിലീസ് ചെയ്തില്ല.\nപിന്നീട് ആസിഫയുടെ ബലാത്സംഗ കൊലപാതകം ഉണ്ടായപ്പോൾ അതുമായി ബന്ധപ്പെടുത്തി ഈ കഥാപാത്രത്തെ മുഴുവൻ മാറ്റി ആസിഫയിലേക്ക് എത്തി. യൂട്യൂബിൽ റീച്ചുണ്ട്. ആളുകൾ കണ്ടതിൽ വളരെ ചുരുക്കം പേർ മാത്രമേ നെഗറ്റീവായി കമന്റ് ചെയ്തിട്ടുള്ളൂ. സിനിമയുടെ രാഷ്ട്രീയത്തെ തന്നെയാണ് അവർ നെഗറ്റീവായി കാണുന്നത്. നമ്മൾ ആരെയാണോ അതുകൊണ്ട് വിമർശിക്കുന്നത് അവരുടെ തന്നെ നെഗറ്റീവ് റിപ്ലെെകളാണ്. കേരളത്തിന് പുറത്തുമുള്ള ഒരുപാടുപേർ അഭിപ്രായമറിയിച്ചിട്ടുണ്ട്. നമ്മൾ വിമർശിക്കുന്ന ഈ രാഷ്ട്രീയത്തെ പ്രതിരോധിക്കണം എന്ന ആശയമുള്ളവരാണ്. കഴിഞ്ഞ തെരഞ്ഞെടുപ്പിൽ ബിജെപി സർക്കാർ അധികാരത്തിൽ വരുന്നത് 31%ന്റെ പിന്തുണയിൽ ആണല്ലോ. അത് കഴിഞ്ഞുള്ള 69% പേർ ഈ വിമർശനത്തെ അംഗീകരിക്കുന്നവർ തന്നെയാണ്.\nആസിഫ കേസ് ഏറ്റെടുത്ത അഭിഭാഷകയ്ക്ക് പിന്നീട് സംഘപരിവാറിൽ നിന്നും പ്രശ്നങ്ങൾ നേരിടേണ്ടി വന്നിട്ടുണ്ട്. വളരെ ചെറുതാണെങ്കിലും അപകടകരമായ ന്യൂനപക്ഷമാണിവർ. അത്ര ക്രൂരമായാണ് ആസിഫ കൊല്ലപ്പെട്ടത്. അതിലപ്പുറം ഒരുപാടുപേർ സംഘ് ആൾക്കൂട്ടത്താൽ കൊല്ലപ്പെടുന്നു. അത്രയും സമ്മർദ്ദം അവർക്കുണ്ടാകും. എങ്കിലും ഇത്രയും വൾണറബിൾ ആയ ഒരു പാർട്ടിക്ക് വേണ്ടി നിലകൊള്ളുമ്പോൾ കേസിനോട് സൂക്ഷ്മത അവരും പാലിക്കണമായിരുന്നു എന്നും തോന്നുന്നു. ആസിഫയുടെ കേസിൽ കോടതിയുടെ ഇടപെടലും അങ്ങനെയായിരുന്നല്ലോ, പേര് പറയരുത്, എങ്ങനെയെങ്കിലും ആ സംഭവം ഓർക്കപ്പെടാത്ത അവസ്ഥയിലേക്ക് എത്തിക്കുക; സിനിമയിൽ പോലും ഒരു പ്രതീകമായാണ് ആസിഫയെ വെച്ചിരിക്കുന്നത്. തുടക്കത്തിൽ സമർപ്പണം എന്നൊരു ഫ്രെയിം വെച്ചിട്ടാണ്. എന്റെയൊരു സുഹൃത്ത് യാസിർ ആണ് പിന്നെ അതിന് വേണ്ടി വരച്ചത്. നേരിട്ട് പറയാതിരുന്നതാണ്.\nആസിഫയ്ക്ക് മുമ്പ് രോഹിത് വെമുല ആത്മഹത്യ ചെയ്തപ്പോൾ പ്രതിരോധമുയർത്തിയ ഒരുപാട് പേരിൽ നിന്ന് കനയ്യ കുമാർ മാത്രം ബിംബവൽക്കരിക്കപ്പെട്ടതും, കനയ്യ സവർണനായ ഒരാൾ കൂടിയാണ്, പക്ഷേ ആസമയത്ത് ആ ഐഡന്റിറ്റി പൂർണമായും മറച്ചുപിടിക്കുകയും ഈ തെരഞ്ഞെടുപ്പ് സമയത്ത് കനയ്യകുമാറിന്റെ ബാക്കി കാര്യങ്ങൾ വെളിപ്പെടുകയും ചെയ്തു. കമ്മ്യൂണിസം സവർണ മനോഭാവം വെച്ചുപുലർത്തുക തന്നെയാണ് ചെയ്യുന്നത്. എത്രത്തോളം ഇടതുപക്ഷത്തെ വിശ്വസിക്കാം എന്നതൊരു പ്രശ്നമാണ് എന്നാണ് ഞാൻ മനസ്സിലാക്കുന്നത്.\nഈ തെരഞ്ഞെടുപ്പിൽ ബിജെപി അധികാരത്തിൽ വന്നാൽ\nഈ തെരഞ്ഞെടുപ്പിലും അവർ അധികാരത്തിൽ വന്നാൽ ഇനിയൊരു തെരഞ്ഞെടുപ്പ് ഉണ്ടാകും എന്ന് കരുതരുത് ഇന്ത്യയിൽ. ഇപ്പോൾ 2014ൽ അവർ അധികാരത്തിൽ വരാനുള്ള കാരണം തന്നെ 2000ൽ വാജ്പേയി സർക്കാർ ആറുമാസം ഇന്ത്യ ഭരിച്ചിരുന്നു. അന്നേ ഉള്ള പ്ലാനിങ്ങിന്റെ ഭാഗമാണ് 2014 ലെ വിജയത്തിന്റെ കാരണം എന്നാണ് ഞാൻ മനസ്സിലാക്കുന്നത്. ആ സമയത്ത് ഞാൻ കണ്ട് വളർന്ന കാർട്ടൂൺ ജയ് ഹനുമാനും രാമായണവും അത്തരത്തിലുള്ളവയായിരുന്നു. അന്ന് നമുക്ക് കാണാൻ ആകെയുള്ളത് ദൂരദർശനും ദൂരദർശനിൽ വരുന്ന കാർട്ടൂണുകളുമാണ്. ദൂരദർശനിലൊക്കെ പ്രധാനപ്പെട്ട ഉത്തരവാദിത്ത ചുമതലകളിൽ ഇവരുടെ ആൾക്കാർ നിയമിക്കപ്പെട്ടുകഴിഞ്ഞിരുന്നു. ഇത്തരത്തിൽ ഭാരതസംസ്കാരത്തെക്കുറിച്ച് പറയുന്ന ഒരുപാട് സീരിയലുകൾ, കാർട്ടൂണുകൾ ഇതൊക്കെ നിറച്ചിരുന്നു. കുട്ടികളുടെ മനസ്സിൽ ഇവരാണ് ശരി. ഈ മിത്ത് തന്നെയും യാഥാർത്ഥ്യമാണ് എന്ന് ചെറുപ്പത്തിലേ കുട്ടികളുടെ മനസ്സിൽ എത്തിച്ചുകഴിഞ്ഞാല് പിന്നീട് അവർ ബാക്കിയെന്ത് കാണുമ്പോഴും അതുമായി ബന്ധപ്പെടുത്തിയേ കാണൂ. അവർക്ക് ഹിന്ദുത്വ സമീപനങ്ങളും ഹിന്ദുത്വ ആശയങ്ങളും ഒരു പ്രശ്നമല്ലാത്ത രീതിയിൽ മാറ്റിയെടുക്കാനും കഴിഞ്ഞു. അതിന്റെ കൂടി ബാക്കി പത്രമാണ് 2014ൽ നമ്മൾ കണ്ടത്.\nഇത്തരം ബ്രാൻഡിങ് സിനിമയ്ക്കെതിരെ സംസാരിക്കാൻ ഇവിടെ ശബ്ദങ്ങളുണ്ട്, പക്ഷേ അതെല്ലാം അസംഘടിതമായി പോകുന്നു. ഇംഫാൽ ടോക്കീസിന്റെ അഖു അവരുടേതായ രീതിയിൽ ഇതിനെതിരെ പ്രതിഷേധമറിയിക്കുന്നവരാണ്, നമ്മുടെ കൂടെയുള്ള ഒരുപാട് എഴുത്തുകാർ ഈ പ്രവണതയ്ക്കെതിരെ ശബ്ദമുയർത്തുന്നുണ്ട്. പക്ഷേ അതൊന്നും കേന്ദ്രീകൃത സ്വഭാവത്തിലല്ല. 69% എതിരഭിപ്രായമുള്ളവർ ഉണ്ടായിട്ടും മോദി സർക്കാർ എങ്ങനെ അധികാരത്തിൽ വന്നു? ഈ 69% വിഘടിച്ചുപോയതുകൊണ്ടാണ്. നമ്മളെത്ര കഷ്ടപ്പെട്ട് ചെയ്യുന്ന ഫാസിസ്റ്റ് പ്രതിരോധങ്ങളും വിഘടിച്ചുപോകുന്നുണ്ട്. കേരളത്തിലെ മുഖ്യധാരാ രാഷ്ട്രീയപാർട്ടികൾ പലരും ഒരേപോലെ ഫാസിസത്തിനെതിരാണ് സംസാരിക്കുന്നതെങ്കിൽ പോലും അവരൊരിക്കലും ഒന്നിച്ചല്ല. ആ വിടവിൽ കൂടിയാണ് ഈ പറയുന്ന ഫാസിസം കയറിവരുന്നത്. 2014ന് ശേഷമാണ് നമ്മൾ ഒ.രാജഗോപാലിനെ കുറിച്ച് അറിയുന്നത്. കുമ്മനം രാജശേഖരനെ കുറിച്ച് അറിയുന്നത്. മോദി സ്വന്തം നിലയ്ക്ക് ചെയ്യുന്ന ബ്രാൻഡിങ് കൂടാതെ ആർഎസ്എസ്, ബിജെപി രാഷ്ട്രീയ നേതാക്കൾ ചെയ്യുന്ന ബ്രാൻഡിങ് ഉണ്ട്, നെഗറ്റീവ് പബ്ലിസിറ്റി, ട്രോളുകളിലൂടെയൊക്കെ നമ്മൾ അറിഞ്ഞഓ അറിയാതെയോ അവർക്ക് പബ്ലിസിറ്റി കൊടുക്കുന്നുണ്ട്. നമ്മളത് നേരത്തേ ആലോചിക്കേണ്ടിയിരുന്ന കാര്യമായിരുന്നു. ഏറ്റവുമവസാനം സുരേഷ് ഗോപിയും അൽഫോൺസ് കണ്ണന്താനവുമൊന്നും മണ്ടന്മാരായിട്ടല്ല. ഒഡിഷയിലുള്ള ഒരാളുമായി ഈയിടെ സംസാരിച്ചിരുന്നു. അയാൾ മായാവതിക്ക് എതിരാണ്. ബംഗാളിൽ പ്രശ്നങ്ങളാണ്. അതിനാൽ നരേന്ദ്രമോദി തന്നെ അധികാരത്തിൽ വരണമെന്ന് അയാൾ വിചാരിക്കുന്നു.\nആശങ്കകളിൽ തന്നെയാണ്. ഇനിയും ഫാസിസ്റ്റ് ഭരണകൂടം വന്നാൽ അതിനേക്കാൾ ഭീകരമായ അവസ്ഥയിലേക്കാണ് മാറുക എന്നതാണ്. പ്രതീക്ഷ നൽകുന്ന ഒരു കാര്യം എന്താണെന്ന് വെച്ചാൽ അതിനെ പ്രതിരോധിക്കാനുള്ള ഐക്യം ഉണ്ടാകും എന്നതാണ്. എപ്പോഴൊക്കെ ഇങ്ങനെ പ്രശ്നങ്ങൾ ഉണ്ടായിട്ടുണ്ടോ അപ്പോഴൊക്കെ അതിനെ പ്രതിരോധിക്കാൻ സ്വാഭാവികമായും ഐക്യം രൂപപ്പെട്ടുവന്നിട്ടുണ്ട്.ഈ കഴിഞ്ഞ അഞ്ച് വർഷത്തെയും ആറ് മാസത്തെ വാജ്പേയി സർക്കാരിന്റെ ഭരണവും കൊണ്ട് എന്ത് നേടിയെടുത്തു എന്നതിന്റെ ഏറ്റവും ചെറിയ രൂപമാണ് നിലവിൽ. ഇതിൽ നിന്നും മെച്ചപ്പെട്ട അവസ്ഥയിലേക്കുള്ള തിരിച്ചുപോക്ക് നമുക്ക് സ്വപ്നം കാണാൻ പറ്റില്ല. പിന്നെ പ്രതീക്ഷയുള്ളത് ഇതിനെതിരെ ഐക്യം രൂപപ്പെടും എന്നതിലാണ്. കോൺഗ്രസ് നേതാക്കൾ ഇവിഎമ്മുകൾക്ക് കാവൽ നിൽക്കുന്ന അവസ്ഥ വരെ ഉണ്ടായിട്ടുണ്ട്. അവർ ഇപ്പോൾ കാണിക്കുന്ന ജാഗ്രത കഴിഞ്ഞ തെരഞ്ഞെടുപ്പിൽ കൂടി കാണിച്ചിരുന്നെങ്കിൽ ഈ അവസ്ഥയിലെത്തില്ലായിരുന്നു.\nസാഹചര്യങ്ങളുടെ സമ്മർദ്ദം കൊണ്ടെങ്കിലും എല്ലാവരും എങ്ങനെയെങ്കിലും ഇതിനെ പ്രതിരോധിക്കണം, ഇതൊരു പ്രശ്നമാണ് എന്ന് മനസ്സിലാക്കി തുടങ്ങിയിട്ടുണ്ട്. മുമ്പ് ദളിത് സമുദായമോ മുസ്ലിം സമുദായമോ ന്യൂനപക്ഷ സമുദായങ്ങളോ മാത്രം അഭിസംബോധന ചെയ്തിരുന്ന പ്രശ്നത്തെ പൊതുവായി ആളുകൾ അഭിസംബോധന ചെയ്യുന്നു, മറ്റ് നിവൃത്തികളില്ലാത്തതുകൊണ്ട് മാത്രം അവരത് ചെയ്യുന്നു എന്നാണ് ഞാൻ മനസ്സിലാക്കുന്നത്. ഇപ്പോഴെങ്കിലും അതിന് തയ്യാറാകുന്നു എന്നതാണ് പ്രതീക്ഷ നൽകുന്ന കാര്യം.\nഡയറക്ടർ സക്കറിയ മുഹമ്മദാണ് ഈ ഫിലിം റിലീസ് ചെയ്തത്. ഞാൻ പഠിച്ച കൊളേജിൽ തന്നെയായിരുന്നു റിലീസ്. അതിന് ശേഷം പൊതുപ്രദർശനം നടത്തിയിട്ടില്ല. നടത്തണമെന്നുണ്ട്, വേദികൾ കിട്ടുമെന്നാണ് പ്രതീക്ഷിക്കുന്നത്. നമ്മൾ തമ്മിലുള്ള എല്ലാ ആശയ വ്യത്യാസങ്ങളും ഉൾക്കൊണ്ട് തന്നെ ഫാസിസത്തെ പുറത്താക്കാൻ ഒരുമിച്ച് നിൽക്കുക അതിനുള്ള എല്ലാ വഴികളും ഉപയോഗിക്കുക. സിനിമ സ്വപ്നമാണ്, കയ്യിൽ രണ്ട് കഥകൾ ഉണ്ട്.\nCategory: ART, INTERVIEW | Tags: Asifa, death ofanation, india, kashmir, rss | Comments: 0\nPrevious post: “നാൻ സ്നോളിൻ പേസ്റെ, ഉൻ കാതിൽ വിഴുതാ…”; തൂത്തുക്കുടി വെടിവെയ്പിന്റെ ഒന്നാം വാർഷികത്തിൽ കാസ്റ്റ്ലെസ് കളക്റ്റീവിന്‍റെ പാട്ട്\nNext post: ഒഡീഷയിൽ കോൺഗ്രസ് സ്ഥാനാർഥിക്ക് വെടിയേറ്റു


വിജയം കാണാതെ വീണ്ടും ബ്ലാസ്റ്റേഴ്സ്; ചെന്നൈയിനെതിരേയും സമനില |\nSunday, November 29, 2020 10:02 PM IST\nപനാജി: ഐഎസ്എല്ലിൽ തുടർച്ചയായ മൂന്നാം മത്സരത്തിലും വിജയം കാണാതെ കേരള ബ്ലാസ്റ്റേഴ്സ്. ചെന്നൈയിന് എഫ്സിയ്‌ക്കെതിരായ മത്സരത്തില് ഇരുടീമുകളും ഗോളുകൾ നേടാതെ സമനില പാലിച്ചു.\nആദ്യപാദത്തിന്‍റെ തുടക്കത്തിൽ തന്നെ ചെന്നൈയിൻ ആക്രമണം അഴിച്ചുവിട്ടിരുന്നു. ബ്ലാസ്റ്റേഴ്സ് പ്രതിരോധത്തെ തുടർച്ചയായി പരീക്ഷിച്ച ചെന്നൈയിൻ പലതവണ ഗോളിനരികെ എത്തി. എന്നാൽ ഗോളി അൽബീനോ ഗോമസിന്‍റെ ചെറുത്തുനിൽപ്പാണ് ബ്ലാസ്റ്റേഴ്സിനെ സംരക്ഷിച്ചു നിർത്തിയത്.\nആദ്യ 25 മിനിട്ടുകൾക്ക് ശേഷം മാത്രമാണ് ബ്ലാസ്റ്റേഴ്സ് എതിർ ഗോൾമുഖത്തേക്ക് ആക്രണവുമായി നീങ്ങിയത്. 74–ാം മിനിറ്റിൽ ചെന്നൈയിൻ താരം ക്രിവെല്ലാരോയെ സിഡോഞ്ച ബ്ലാസ്റ്റേഴ്സ് ബോക്സിനുള്ളിൽ വീഴ്ത്തിയതിന് ലഭിച്ച പെനാൽറ്റി ആൽബിനോ ഗോമസ് രക്ഷപ്പെടുത്തിയതും ബ്ലാസ്റ്റേഴിസിന് തുണയായി.\nആദ്യകളിയില് തോറ്റ ബ്ലാസ്റ്റേഴ്സിന് രണ്ടാം കളിയില് സമനില വഴങ്ങേണ്ടി വന്നിരുന്നു. ഇതോടെ ബ്ലാസ്റ്റേഴ്‌സിന് മൂന്ന് കളിയില് രണ്ട് പോയിന്‍റായി. ലീഗിൽ ഏഴാം സ്ഥാനത്താണ് ടീമിപ്പോൾ.


തിരിച്ചുനടക്കാൻ എനിക്ക് താത്‌പര്യമില്ല-പെരുമാള് മുരുഗന് | Interview with Indian Writer Perumal Murugan| Sadhana Sudhakaran\nഎഴുത്തുകാരൻ മരിച്ചെന്ന് പ്രഖ്യാപിച്ചപ്പോഴും എഴുത്തുമായുള്ള ബന്ധം നഷ്ടപ്പെടുത്താൻ ഞാൻ ആഗ്രഹിച്ചിരുന്നില്ല. നിശ്ശബ്ദനായ ആ നാളുകളിലും ഞാൻ എഴുതിക്കൊണ്ടേയിരുന്നു. ആ രാകിമിനുക്കൽ എഴുത്തിനെ കുറെക്കൂടി മനോഹരമാക്കി.\n‘പെരുമാൾ മുരുകൻ, എന്ന എഴുത്തുകാരൻ മരിച്ചു’. നിർദയമായി വേട്ടയാടിയ ജാതിസംഘടനകൾ ഹൃദയത്തിലേൽപ്പിച്ച മുറിവുകളുടെ നീറ്റലുണങ്ങാതായപ്പോൾ സാഹിത്യലോകത്തെ ഞെട്ടിച്ചുകൊണ്ട് പെരുമാൾ മുരുകൻ ഇങ്ങനെ പ്രഖ്യാപിച്ചത് നാലുവർഷങ്ങൾക്കുമുമ്പാണ്. എന്നാൽ, ഇന്ന്, തമിഴ്‌നാട്ടിലെ അട്ടൂരിലെ ഗവൺമെന്റ് അറിഞ്ഞർ അണ്ണ ആർട്‌സ് ആൻഡ് സയൻസ് കോളേജിലെ വകുപ്പ് മേധാവിയായ പെരുമാൾ മുരുകൻ ഒരു നവോത്ഥാന എഴുത്തുകാരനാണ്. പുനരുത്ഥാനം അദ്ദേഹത്തെ ഭയങ്ങളെ കീഴടക്കാൻതക്ക കരുത്തനാക്കിയിരിക്കുന്നു. നിശ്ശബ്ദനാക്കിയ നാളുകളെ ആവേശത്തോടെ സ്വാംശീകരിച്ചുകൊണ്ട് അതിരറ്റ സന്തോഷത്തോടെ പുത്തൻ ആവിഷ്‌കാരങ്ങൾ തന്റെ കൃതികളിൽ സന്നിവേശിപ്പിക്കുന്ന പുതിയ അവതാരമായി മാറിയിരിക്കുകയാണ് മുരുകൻ.\nമലയാളി വായനക്കാർക്ക് പെരുമാൾ മുരുകൻ പുതുമുഖമല്ല. അദ്ദേഹത്തിന്റെ വിവാദഗ്രന്ഥമായ മാതോരുഭാഗൻ (അർധനാരീശ്വരൻ) എന്ന കൃതിക്കെതിരേ ചില ശക്തികൾ ആരോപണമുന്നയിച്ചതോടെയാണ് പ്രസ്തുത കൃതി നിരോധിച്ചത്. എഴുത്തുകാരൻ, സ്വയം അടിച്ചേൽപ്പിക്കപ്പെട്ട പ്രവാസത്തിലേക്കുപോകാൻ നിർബന്ധിതനായി. പിന്നീട് മദ്രാസ് ഹൈക്കോടതിയുടെ ഇടപെടലിലൂടെയാണ് നിരോധനം നീക്കിയത്. എന്നാൽ, ഉയിർത്തെഴുന്നേറ്റ എഴുത്തുകാരൻ നിയമപോരാട്ട നാളുകളെക്കുറിച്ച് ഓർക്കാൻ ഇഷ്ടപ്പെടുന്നില്ല. ആ ആഘാതമേൽപ്പിച്ച ഞെട്ടലിൽനിന്നും നാലുവർഷമായിട്ടും മുക്തനായിട്ടില്ല, പെരുമാൾ മുരുകൻ. ‘‘എങ്കിലും മറ്റുള്ളവർ എന്താണ് ഇഷ്ടപ്പെടുന്നതെന്നും ഇഷ്ടപ്പെടാത്തതെന്നും നിങ്ങൾക്ക് തീരുമാനിക്കാനാവില്ല. എന്നാൽ, സത്യം പറയണം. ആഘാതത്തിൽനിന്ന് കരകയറാനും അതിൽനിന്ന് പൂർണമായും പുറത്തുവരാനും കുറച്ച് വർഷങ്ങൾകൂടി എടുക്കും. അതുകൊണ്ടുതന്നെ തിരിച്ചുനടക്കാൻ എനിക്ക് താത്‌പര്യമില്ല’’ -അദ്ദേഹം പറയുന്നു.\nഒരു എഴുത്തുകാരനെന്നനിലയിൽ, എഴുത്ത് വളരെയധികം സ്വാതന്ത്ര്യത്തിന് ഇടംനൽകുന്നുണ്ട്. എല്ലാ എഴുത്തുകാരെയും പോലെയല്ല മുരുകൻ വായനക്കാരുമായി സംവദിക്കുന്നത്. അദ്ദേഹത്തിന്റെ കൃതികൾ പോളിഷ്, ജർമൻ, കൊറിയൻ ഭാഷകളിൽപോലും എത്തിക്കഴിഞ്ഞു. മുരുകന്റെ വിരൽത്തുമ്പിലൂടെ പിറന്നുവീഴുന്ന ഓരോ വാക്കുകൾക്കുപിന്നിലും ഇന്ന് വിവേകപൂർണമായ ഒരു ആലോചന നടക്കുന്നുണ്ട്. എഴുത്തിന്റേതായ പുത്തൻ സാങ്കേതികതയാണ് മുരുകൻ വികസിപ്പിച്ചെടുക്കുന്നത്. വിഷയം തിരഞ്ഞെടുക്കുന്നത് ബുദ്ധിമുട്ടുള്ള കാര്യമല്ലെന്ന് അദ്ദേഹം സമ്മതിക്കുന്നുണ്ടെങ്കിലും, ആസ്വാദ്യകരമായ രീതിയിൽ അത് പുറത്തുകൊണ്ടുവരാൻ ധാരാളം ആത്മപരിശോധന ആവശ്യമാണെന്നു പറയുന്നു. പുതിയ എഴുത്തുകാരനെന്നനിലയിൽ താനിപ്പോൾ ഒരു പുതിയ ലോകത്തിലൂടെയാണ് സഞ്ചരിക്കുന്നതെന്ന തോന്നലുകളിൽ സംതൃപ്തികണ്ടെത്തുകയാണ് ഇന്നലെയുടെ ഈ റിയലിസ്റ്റിക് എഴുത്തുകാരൻ.\n? തന്നിലെ എഴുത്തുകാരൻ മരിച്ചെന്ന് പ്രഖ്യാപിച്ചതിനുശേഷം നിശ്ശബ്ദമായിപ്പോയ ജീവിതത്തിന്റെ ഫലമാണ് താങ്കളുടെ ‘പൂനാച്ചി’ (The Story ofaBlack Goat). എന്താണ് താങ്കളെ ‘പൂനാച്ചി’ എഴുതാൻ പ്രേരിപ്പിച്ചത്? ഒരു ആടിനെ വിഷയമാക്കാൻ എന്താണ് കാരണം? താങ്കളുടെ കഥകളിൽ മിക്കപ്പോഴും മൃഗങ്ങളെക്കുറിച്ച് പ്രതിപാദിക്കാറുണ്ടല്ലോ. അവയോട് എന്തെങ്കിലും പ്രത്യേക താത്‌പര്യമുണ്ടോ\nഎഴുത്തുകാരൻ മരിച്ചെന്ന് പ്രഖ്യാപിച്ചപ്പോഴും എഴുത്തുമായുള്ള ബന്ധം നഷ്ടപ്പെടുത്താൻ ഞാൻ ആഗ്രഹിച്ചിരുന്നില്ല. നിശ്ശബ്ദനായ ആ നാളുകളിലും ഞാൻ എഴുതിക്കൊണ്ടേയിരുന്നു. ആ രാകിമിനുക്കൽ എഴുത്തിനെ കുറെക്കൂടി മനോഹരമാക്കി. പൂനാച്ചി എന്ന നോവലിൽ ഒരു ആടിനെയാണ് വിഷയമാക്കിയത്. ആടിന്റെ സംസാരഭാഷയറിയാൻ നമുക്ക് കേൾക്കാനുള്ള കാതുണ്ടായാൽ മതി. ഞാൻ ഒരു സാധാരണ മനുഷ്യനാണ്. എന്റെ കഥകളെപ്പോഴും ഗ്രാമീണജീവിതത്തെ ചുറ്റിപ്പറ്റിയാണ്. മൃഗങ്ങൾ, ജാതി, മതം, സംസ്കാരം എന്നിവയെല്ലാം കഥകളിൽ കേന്ദ്രബിന്ദുക്കളാകും.\nപൂനാച്ചിയുടെ തമിഴ് പതിപ്പിന്റെ ആമുഖത്തിൽതന്നെ ആടിനെ വിഷയമായി തിരഞ്ഞെടുത്തത് എന്തിനെന്നു കാണാം. അവയുടെ ഭാഷ നമുക്ക് എളുപ്പം മനസ്സിലാകും. അതുകൊണ്ടുതന്നെ ഞാനെഴുതാൻ തുടങ്ങിയാൽ ഒരു ആടോ പശുവോ എത്തിനോക്കാൻ തുടങ്ങും, അതെന്റെ എഴുത്തിന്റെ അവിഭാജ്യഘടകമായി മാറിയിരിക്കുന്നു. തനതുപ്രദേശത്തിന്റെ സംസ്കൃതിയും സാഹചര്യവും എന്റെ ഇഷ്ടത്തിനനുസരിച്ച് രൂപാന്തരപ്പെടുത്തുന്നതിനുമുമ്പ് അത് സ്വയം മനസ്സിലാക്കാൻ ഞാൻ ശ്രമിക്കാറുണ്ട്. മൃഗങ്ങൾക്കും ആടുകൾക്കുമിടയിലാണ് ഞാൻ ജീവിച്ചത്. എനിക്ക് വളരെയധികം ഇഷ്ടമുള്ള മൃഗമാണ് എരുമ. എന്റെ വീട്ടിൽ എല്ലായ്‌പ്പോഴും എരുമകളെ വളർത്തിയിരുന്നു, അവ കരുണാർദ്രമായ മനസ്സുള്ളവയാണ്. ‘എരുമചീമട്ടി’ എന്ന പേരിൽ എരുമയെക്കുറിച്ചുള്ള ഒരു കഥപോലും ഞാൻ എഴുതിയിട്ടുണ്ട്. മൃഗങ്ങളും എന്റെ വലിയ കുടുംബത്തിലെ അംഗങ്ങളാണ്. അവരെ മാറ്റിനിർത്താനാവില്ല.\n? വിവാദങ്ങൾ താങ്കളുടെ കൂടപ്പിറപ്പാണ് എന്ന് പറയാം. ‘പൂനാച്ചി’യും എന്തെങ്കിലും വിവാദത്തിൽ ചെന്നെത്തിയോ? പുസ്തകങ്ങൾ വിലക്കുന്നതിനെപ്പറ്റി എന്താണ് അഭിപ്രായം\nപൂനാച്ചിയിലും ചില വിവാദരാഷ്ട്രീയ പരാമർശങ്ങളുണ്ട്. അസുരന്മാരെക്കുറിച്ചും ആര്യന്മാരും ദ്രാവിഡരും തമ്മിലുള്ള പോരാട്ടത്തെക്കുറിച്ചും ഞാൻ അതിൽ പറയുന്നുണ്ട്. പൂനാച്ചിയിൽ ആടിനെക്കുറിച്ചും ആടിനെ പരിപാലിക്കുന്നവരെ അസുരരായുമാണ് പ്രതിപാദിക്കുന്നത്. അതാണ് ഞാൻ പറഞ്ഞ അസുരന്മാരുടെ ലോകം. പുസ്തകനിരോധനത്തിനെതിരേ പോരാടേണ്ടതുണ്ടെന്നാണ് എന്റെ അഭിപ്രായം. പണ്ടും പല പുസ്തകങ്ങൾ നിരോധിച്ചിട്ടുണ്ട്. മഹാനായ തമിഴ് കവി സുബ്രഹ്മണ്യ ഭാരതിയുടെയും ഇ.വി. രാമസ്വാമി പെരിയാരുടെയും കൃതികൾ നിരോധിച്ചിട്ടുണ്ട്. പണ്ടുമുതലേയുള്ള ഇത്തരം നിരോധനങ്ങൾ എതിർക്കപ്പെടേണ്ടതാണ്.\n? താങ്കളുടെ കൃതികളും മലയാളത്തിലേക്ക് വിവർത്തനം ചെയ്യപ്പെട്ടിട്ടുണ്ട്. താങ്കൾ 2019-ൽ എഴുതിയ ‘കഴിമുഖം’ എന്ന കഥ ഒരു ഗ്രാമീണാന്തരീക്ഷത്തെ കേന്ദ്രീകരിച്ചുള്ളതാണ്. അത് മലയാളത്തിലേക്ക് വിവർത്തനം ചെയ്തിട്ടുണ്ടോ? തമിഴ് കൃതികൾ മലയാളത്തിലേക്കും തിരിച്ചും വിവർത്തനം ചെയ്യുന്നതിനെ താങ്കൾ എങ്ങനെ നോക്കിക്കാണുന്നു\nകഴിമുഖം (ഒരു നദി കടലിനോട് ചേരുന്ന സ്ഥലം) എന്ന കഥയുടെ മലയാളം മൊഴിമാറ്റം ഇനിയും ഉണ്ടായിട്ടില്ല. അനവധി മലയാളം നോവലുകളും കവിതകളും തമിഴിലേക്ക് വിവർത്തനംചെയ്ത് എത്തുന്നുണ്ട്. ഇവയ്ക്ക് വായനക്കാരുമുണ്ട്. അതേസമയം സമാനമായി തമിഴ് കൃതികളുടെ വിവർത്തനം മലയാളത്തിൽ ലഭ്യമല്ലാത്തതിനാൽ തമിഴിൽ സംഭവിക്കുന്നതൊന്നും മലയാള വായനക്കാർ അറിയണമെന്നില്ല. കേരളത്തിലെ വായനസംസ്കാരത്തെക്കുറിച്ച് പറയുകയാണെങ്കിൽ, തമിഴ്‌നാട്ടിലെ വായനക്കാരിൽനിന്ന് വളരെ വ്യത്യസ്തരാണ് കേരളത്തിലെ വായനക്കാർ. ഉയർന്ന സാക്ഷരതയായിരിക്കാം കാരണം.\n? താങ്കളുടെ ഏറ്റവും പുതിയ പുസ്തകമായ ‘അമ്മ’, 2012-ൽ മരണമടഞ്ഞ താങ്കളുടെ അമ്മയ്ക്കായി സമർപ്പിച്ചിരിക്കുന്നു. അതിലെ ശ്രദ്ധേയമായ ചെറുകഥകളെല്ലാം കർഷകരെക്കുറിച്ചാണ് സംസാരിക്കുന്നത്. അത്തരമൊരു ഓർമക്കുറിപ്പ് എഴുതാൻ കാരണമെന്താണ്\nഎന്റെ അമ്മയ്ക്കുള്ള സമർപ്പണമാണ് ഈ കൃതി. വിധവയായിരുന്ന അമ്മ വെള്ള സാരി ധരിച്ച് കഴിയുമ്പോൾ അത് തിരുത്താൻ അക്കാലത്ത് എനിക്ക് കഴിഞ്ഞില്ല. ഒരമ്മയുടെ ത്യാഗവും സമർപ്പിതജീവിതവും സ്ത്രീത്വവും ഗ്രാമീണ ചുറ്റുപാടും വിഷയമാകുന്ന നിരവധി ചെറുകഥകളുടെ ശേഖരമാണ് അമ്മ. പുസ്തകത്തിന്റെ ആമുഖത്തിൽതന്നെ പറയുന്നത് ‘ഞാൻ അമ്മയുടെ ഹൃദയത്തിലൂടെ ശ്വസിക്കുന്നു’ എന്നാണ്.\n? ഒരു വിവാദത്തെത്തുടർന്ന് താങ്കളുടെ പല പുസ്തകങ്ങളും വിവിധ ഭാഷകളിലേക്ക് വിവർത്തനം ചെയ്യപ്പെട്ടു. താങ്കളുടെ കഥകളിലെ പ്രാദേശിക ഭാഷാപ്രയോഗങ്ങൾ വിവർത്തനം ചെയ്യപ്പെടുമ്പോൾ അവ അതേ അർഥങ്ങളും വികാരങ്ങളും തന്നെ വായനക്കാരിലേക്ക് എത്തിക്കുമെന്ന് തോന്നുന്നുണ്ടോ\nവിവർത്തനത്തിന് എല്ലായ്‌പ്പോഴും ഒരു പരിധിയുണ്ട്. വിവർത്തനംചെയ്ത കൃതിയിലേക്ക് പൂർണമായ അർഥം കൊണ്ടുവരുന്നത് വളരെ പ്രയാസകരമാണ്, കൂടാതെ പൂർണമായ അർഥത്തിന്റെ 60 മുതൽ 70 ശതമാനംവരെ മാത്രമേ മൂലകൃതിയിൽനിന്ന് പുറത്തെടുക്കാൻ കഴിയൂ.\nരചയിതാവിന്റെ ആശയം മനസ്സിലാക്കി അതേരീതിയിൽ അത് പരിഭാഷപ്പെടുത്തിയ നല്ല വിവർത്തകരെ കിട്ടിയതിൽ ഞാൻ വളരെ സന്തോഷവാനാണ്. എന്റെ പുസ്തകങ്ങൾ വിവർത്തനംചെയ്തവരിൽ ഭൂരിഭാഗവും മികച്ചവരായിരുന്നു. മാതോരുഭാഗൻ (One Part Woman) ഇംഗ്ലീഷിലേക്ക് വിവർത്തനംചെയ്ത അനിരുദ്ധ് വാസുദേവൻ യഥാർഥ പുസ്തകം വായിച്ചതിനുശേഷമാണ് വിവർത്തനം ചെയ്യാൻ താത്‌പര്യമുണ്ടെന്ന് അറിയിച്ചത്. ‘‘നിങ്ങൾ ഈ പുസ്തകം വിവർത്തനം ചെയ്യുന്നതിനെക്കുറിച്ച് ആലോചിക്കുന്നുണ്ടെങ്കിൽ, ദയവായി എന്നെ പരിഗണിക്കുക’’ എന്നാണ് അനിരുദ്ധ് പറഞ്ഞത്. വിവർത്തനംചെയ്ത കൃതി വായിച്ചതിനുശേഷമാണ് പ്രസിദ്ധീകരിക്കാൻ ഞാൻ അനുവാദം നൽകിയതും. വിവർത്തനങ്ങളിൽ അപാകങ്ങൾ സംഭവിക്കാം. ഉദാഹരണത്തിന്, ‘കൂളമാതാരി’ എന്ന കൃതി സീസൺസ് ഓഫ് ദി പാം എന്ന് ഇംഗ്ലീഷിലേക്ക് വിവർത്തനം ചെയ്യപ്പെട്ടപ്പോൾ ഒരു ചെറിയ ഘടകത്തെക്കുറിച്ച് ചർച്ചചെയ്തതിൽ വിവർത്തകൻ പരാജയപ്പെട്ടു. ചെമ്മരിയാട് എന്ന് എഴുതിയത് വിവർത്തകൻ പരിഭാഷപ്പെടുത്തിയത് വെറും ആടെന്നാണ്. രണ്ടാം പതിപ്പിൽ ഇത് ശരിയാക്കി.\n? അധ്യാപനവൃത്തിയെ താങ്കൾ എങ്ങനെ കാണുന്നു? താങ്കളുടെ വിദ്യാർഥികൾക്ക് താങ്കളോടുള്ള സമീപനമെന്താണ്...\nഒരു അധ്യാപകനോടുള്ള സ്നേഹം വിദ്യാർഥികൾക്ക് പലതരത്തിൽ പ്രകടിപ്പിക്കാം. എന്റെ കോളേജിലെ വിദ്യാർഥികൾ അതിനായി തിരഞ്ഞെടുത്ത മാധ്യമം എഴുത്തായിരുന്നു. ഞാൻ കഠിനമായ മാനസിക ക്ലേശത്തിലൂടെ കടന്നുപോകുന്ന സമയത്ത് കോളേജിലെ 42 വിദ്യാർഥികൾ ചേർന്ന് അവരുടെ അധ്യാപകനായ എനിക്കുവേണ്ടി ‘എങ്കള് അയ്യ’ (നമ്മുടെ സർ) എന്ന പുസ്തകം രചിച്ചു. ഒരു അധ്യാപകനെന്നനിലയിൽ ഞാൻ അവർക്ക് പ്രചോദനം നൽകിയത് എങ്ങനെയെന്നുള്ളതിനെക്കുറിച്ചായിരുന്നു ‘എങ്കള് അയ്യ’ പ്രതിപാദിക്കുന്നത്. പുസ്തകത്തിന് സംസ്ഥാനത്തുടനീളം നല്ല സ്വീകാര്യതയാണ് ലഭിച്ചത്.\nContent Highlights: Interview with Indian Writer Perumal Murugan


April 30, 2022 - Kolo\nനിലവിൽ എല്ലാ പണിയും കഴിഞ്ഞ വീടുകളുടെ വാട്ടർ പ്രൂഫ് രീതികളെ കുറിച്ച് വിശദീകരിക്കാം. നമ്മുടെ വീട് വെയിലിനും മഴക്കും exposed ആണ്. വെയില് കൊള്ളുമ്പോൾ കോൺക്രീറ്റ് വികസിക്കും. തണുക്കുമ്പോൾ വീണ്ടും സങ്കോചം ഉണ്ടാകുന്നു. ഇത് തുടർച്ചയായി സംഭവിക്കുമ്പോൾ കോൺക്രീറ്റിൽ വിള്ളലുകൾ രൂപപ്പെടും....\nPart 1 -അടിത്തറയുടെ അടിസ്ഥാനം അറിഞ്ഞിരിക്കാം വിവിധ തരം ഫൗണ്ടേഷനുകളും അവയുടെ പ്രതേകതകളും മനസിലാക്കാം Rubble foundation കരിങ്കൽ കൊണ്ടുള്ള അടിത്തറ നമ്മൾ ചെറുപ്പം മുതലേ കണ്ടു വരുന്ന ഒരു ഫൗണ്ടേഷൻ രീതിയാണ് റബിൾ ഫൗണ്ടേഷൻ അല്ലെങ്കിൽ കരിങ്കൽ കൊണ്ടുള്ള ഫൗണ്ടേഷൻ...\nഒരു വീടിൻറെ നട്ടെല്ല് അല്ലെങ്കിൽ അതിൻറെ പ്രധാനപ്പെട്ട ഭാഗം എന്ന് പറയുന്നത് ആ വീടിൻറെ അടിത്തറ അല്ലെങ്കിൽ അതിന്റെ ഫൗണ്ടേഷൻ തന്നെയാണ്. അടിത്തറ ഉറപ്പുള്ളത് അല്ലെങ്കിൽ അത് വീടിനെ വളരെ മോശമായ രീതിയിൽ തന്നെ ബാധിക്കും. മിക്ക വീടുകളിലും ഉണ്ടാകുന്ന വിള്ളലുകൾക്ക്...


പശുക്കുടിനു പിന്നില് ഉള്ള മൂവാണ്ടന് മാവ് പതിവുപോലെ നിറച്ചു മാങ്ങ പിടിച്ചിട്ടുണ്ട്, എല്ലാം നല്ല പച്ച മാങ്ങ, എത്ര നാളായി പച്ചമാങ്ങ ഉപ്പും കൂട്ടി തിന്നിട്ട്. എഴുപത്തഞ്ചു കിലോ ശരീരം വെച്ചു വലിഞ്ഞു കയറി. അമ്മ അപ്പോഴേ പറഞ്ഞു. വേണ്ടാ വേണ്ടാ എന്ന് കേട്ടില്ല. കയറി ഒരു കൊമ്പിന്റെ അറ്റത്തതാ2എണ്ണം ഒരു കൈപ്പാങ്ങിനു കിടക്കുന്നു, പറിക്കാന് ആഞ്ഞതാ. കാളിദാസനു പറ്റിയപോലെ മാവിന്റെ കൊമ്പു മൊത്തതില് ഭൂഗുരുത്വാകര്‍ഷണത്തെ യാഥാര്‍ത്ഥ്യം ആക്കാന് എന്നോണം മുറിഞ്ഞു താഴെ കിടക്കുന്നു. മാങ്ങയും പറിച്ചു നടുവും തല്ലി താഴെ.. എന്തൊരു വേദന..കണ്ണു തുറന്ന് നോക്കിയപ്പോള് കട്ടിലിന്റെ താഴെയാണു സ്ഥാനം. ഊഹ് സ്വപ്നം കാണാന് പറ്റിയ സമയം.\nഇയ്യിടയായി ഇങ്ങനത്തെ വൃത്തികെട്ട സ്വപനങ്ങള് ആണു സ്ഥിരം പ്രദര്‍ശനത്തിനു വരുന്നതു. എത്ര ആലോചിച്ചിട്ടും ഒരു എത്തും പിടിയും കിട്ടുന്നില്ല.ഇന്നലെ പശു കുത്താന് ഓടിച്ച സ്വപ്നം, മിനിഞ്ഞാന്ന് ഹിന്ദിപരീക്ഷ സ്വപ്നം. കയ് വിട്ടകളിയാണല്ലോ എന്റെ മുത്തപ്പാ. ഇനിയും കിടന്നു ഉറങ്ങിയാല് അമ്മച്ചിയുടെ ശബ്ദ താരാവലി കേള്‍ക്കണം അതിലും ഭേദം പശുവിന്റെ ചാണകം വാരുന്നതാ. പശുക്കൂട്ടിനടുത്തു ചെന്ന ഞാനൊന്ന് ഞെട്ടിയോ. ഹേയ്... സ്വപ്നത്തിലെ മാവ് ദേ മൊത്തത്തോടെ താഴെ. നിറച്ചു നല്ല പച്ചമാങ്ങ പിടിച്ചിരുന്ന മാവാ. വഴിയേ പോയ വാച്ചാ ദാമോദരന് (എല്ലാരും അങ്ങനെയാ അയാളേ വിളിക്കുക) തമ്പ്രാട്ട്യേ...ഇനി മാങ്ങ പറിക്കാന് എളുപ്പമായല്ലോ, മരത്തില് കേറുന്നതിനു പകരം, മരം നമ്മള്‍ടെ അടുത്തോട്ടു വന്നില്ലേ.. ഹൊ എന്തൊരു തമാശ.. ചിരിക്കാനല്ല തോന്നിയത്, ഒരു കയ്യ് ചാണകം എടുത്തു അയാള്‍ടെ മോന്തക്കു ഒരൊറ്റ .. അയ്യൊ വേണ്ട ന്യൂനപക്ഷമാ..പ്രശ്നമായാലോ. മത്തന് പൂത്തിരിക്കുന്നു, പറമ്പു മുഴുവന് കാശിത്തുമ്പ (ബോള്‍ഗാസം എന്നും അതിനു പേരുണ്ടന്ന് സ്കൂളില് പോകാന് തുടങ്ങിയപ്പോഴാണ് എനിക്കു മന്‍സിലായത് എന്തൊരു വൃത്തികെട്ട പേര്).\nതിരിചു വീട്ടിനുള്ളില് കയറി ചേട്ടന് ദൂബായില് നിന്നും കൊണ്ടുവന്ന പേസ്റ്റ് അല്‍പം അല്‍പം മാത്രം എടുത്ത് ബ്രഷില് പുരട്ടി എന്നു വരുത്തി അതു വായില് തള്ളിക്കയറ്റി. പല്ലു തേക്കണമല്ലോ എല്ലാം ചേടത്തിയമ്മയുടെ പരിഷ്കാരം ആണ്, പല്ലു തേച്ചില്ലെങ്കില് കാപ്പിയില്ലത്രേ...ആന പല്ലുതേച്ചിട്ടാണോ കള്ളുകുടിക്കുന്നത്..ആരോട് ചോദിക്കാന്.. പറമ്പിലേക്ക് ഇറങ്ങി ഒരു കറക്കം ആവാം രണ്ടുണ്ട് ഗുണം പല്ലുതേച്ചൂന്നും ആവും, തേങ്ങ വല്ലതും വീണിട്ടുണ്ടേല് അപ്പന് കാണുന്നേനെ മുന്നേ അടിച്ചുമാറ്റിയാല് പപ്പിച്ചേച്ചിയുടെ കടയില് കൊടുത്തു ഉള്ള ചില്ലറ വാങ്ങാം.\nനടന്ന് സര്‍പ്പക്കാവിനടുത്തെത്തി. ആണ്ടിലൊരിക്കല് മാത്രം വൃത്തിയാക്കുന്ന സ്ഥലം. അതാണ് സര്‍പ്പക്കാവിന് എന്റെ മനസ്സിലെ സ്ഥാനം. ചിത്രകൂടക്കല്ലിന്റെ ചെറിയ വാതിലില് ഒരു സ്വര്‍ണത്തിളക്കം ഒരനക്കം..ഒരു ചെറിയ തലയും.. ഒരു നിമിഷം കൊണ്ട് കുണ്ഡലിനി തൊട്ട് സഹസ്രാരചക്രം വരെ ഒരു ഒരു തരിപ്പ്.. എന്റെ ഊരകത്തമ്മതിരുവടീ സര്‍പ്പദൈവങ്ങള് അനുഗ്രഹിച്ചോ അതും പല്ലും തേച്ചുകൊണ്ടിരിക്കുന്നവനും, കുളിക്കാത്തവനുമായ എന്റെ മുന്നില്... നിമിഷാര്‍ദ്ധം കൊണ്ട് ആ സ്വര്‍ണ്ണത്തലക്കു ഒരു ബോഡിയും, നാലുകാലും, ഒരു വാലും പ്രത്യക്ഷപെട്ടു. അയ്യേ. അരണയായിരുന്നു സസ്പെന്‍സ് നശിപ്പിച്ചല്ലോ. പണ്ടൊരിക്കല്, ഒരു ചേരയെ കണ്ടിട്ട് മൂര്‍ഖനാണെന്ന് സ്കൂളില് ചെന്ന് വീമ്പിളക്കിയതു പോലെ ഒരു സ്കോപ് ഉണ്ടായിരുന്നത് ഇല്ലാതെയായി. തിരിച്ചു നടന്ന്, കച്ചി പുരക്ക് അടുത്തെത്തി, വിശാല വീക്ഷണം ഉണ്ടായിരുന്ന വല്യാഫന് തിരുമനസ്സിന്റെ മനസ്സില് ഉദിച്ചതാണ് വൈക്കോല് ഇടാനും ഒരു പുര. മറ്റു പറമ്പുകളില് ഒക്കെ തുറുമാത്രമേ ഞാന് കണ്ടിട്ടുള്ളു. അതിന്റെ ഗുണം രണ്ടായിരുന്നു, വല്ലപ്പോഴും വൈക്കോല് സംഭരണം നടത്തുന്ന സമയത്ത്, അതിനുള്ളില് ഒളിച്ചിരിക്കുന്ന അണലിപ്പാമ്പിനെ തല്ലികൊല്ലുന്നതിനു ദൃക്‌സാക്ഷിയാവാം. പ്രസവിക്കാറായ പശുവിന്റെ ഈറ്റില്ലമായി ഉപയോഗിക്കുകയും ആവാം. എന്തൊരു ജീനിയസ്സ് മുത്തഫന്.\nഉഷയെ അവിടെ കൊണ്ടു കെട്ടിയിട്ട് 4-5 ദിവസമായി. ഒന്നു നോക്കിക്കളയാം, ഉഷേ നീ എവിടേ നിന് കുഞ്ഞെവിടേ. അയ്യോന്ന് നിലവിളിച്ചില്ലന്നേ ഉള്ളൂ. ഉഷയ്ക്ക് മുന്നില് ഒരു തല പിന്നില് വേറോരുതല. ഒരു നിമിഷം എടുത്തു സംഗതി മന്‍സിലാവാന്. അമ്മോോോ... നീട്ടി വിളിച്ചു.. ഒരു ജന്മം കൂടെ പിറക്കുന്നു. ബാക്കി കാണാന് ഞങ്ങള് കുട്ടികള്‍ക്ക് അവകാശം നഹി. എന്തായാലും, വീട്ടിലെ ഒറ്റപ്പെടല് തല്‍ക്കാലം മാറികിട്ടുമല്ലോ...അതാണു ഒരു സന്തോഷം.\nposted by Kaanthan at 6:34 AM\nപാരഗ്രാഫില് എഴുതിയാല് വായിക്കാന് ഒരു സുഖമുണ്ടായിരുന്നു.\nഎന്നാലും എഴുത്ത് നന്ന്...\nsreekantha ramanuja dasan said...\nഇന്നലെ എല്ലാം കഴിഞ്ഞിട്ടു പാരഗ്രാഫ് തിരിക്കാന് മറന്നു പോയി. താങ്കു താങ്കു\nതമിഴിനെയും മലയാളത്തിനെയും ഒരേപോലെ ഇഷ്ടപ്പെടുന്ന ഒരു സാധാരണ കോട്ടയംകാരന്.\nഎത്രനേരം ഉറങ്ങി എന്നറിയില്ല. താഴെ വലിയ ശബ്ദം കേട്ട...\nഅദ്ധ്യായം2പരോപകാരമിദം ശരീരം 495 ടെസ്‌ല മാഗ്നെറ്...\nഅദ്ധ്യായം 1 സ്വച്ഛന്ദ മൃത്യു കാണ്ഡം എങ്ങും നിറഞ്ഞ...


(nazriya)തെലുങ്കിൽ അരങ്ങേറ്റത്തിന് നസ്രിയ; ഒപ്പം അഭിനയിക്കാൻ നാനിയും|nazriya to debut in telung language\nതെലുങ്കിൽ അരങ്ങേറ്റത്തിന് നസ്രിയ; ഒപ്പം അഭിനയിക്കാൻ നാനിയും\nBy എന്റർടെയിൻമെന്റ് ഡെസ്ക് • 13/11/2020 at 3:26PM\nവിവേക് അത്രേയ സംവിധാനം ചെയ്യുന്ന ചിത്രത്തിലൂടെയാണ് നസ്രിയ തെലുങ്കിലേക്ക് രംഗപ്രവേശം ചെയ്യുന്നത്.\nമലയാളികളുടെ പ്രിയപ്പെട്ട നായികയാണ് നസ്രിയ. മലയാളത്തിലേതു പോലെ തന്നെ തമിഴിലും ശ്രദ്ധേയമായ പല കഥാപാത്രങ്ങളേയും നസ്രിയ അവതരിപ്പിച്ചിട്ടുണ്ട്. തെലുങ്കിലും അരങ്ങേറ്റത്തിനൊരുങ്ങുകയാണ് നസ്രിയ. നാനിയാണ് ചിത്രത്തിൽ നായകനായി എത്തുന്നത്. ഒരു റൊമാന്റിക് എന്റര്‍ടെയ്‍നറായാണ് ചിത്രം ഒരുങ്ങുന്നതെന്നാണ് റിപ്പോർട്ടുകൾ.\nവിവേക് അത്രേയ സംവിധാനം ചെയ്യുന്ന ചിത്രത്തിലൂടെയാണ് നസ്രിയ തെലുങ്കിലേക്ക് രംഗപ്രവേശം ചെയ്യുന്നത്. നവംബർ 21ന് ചിത്രത്തിന്റെ ടൈറ്റിൽ പ്രഖ്യാപിക്കും. തെലുങ്ക് സിനിമയില് അഭിനയിക്കുന്നതിന്റെ ആവേശത്തിലാണ് താൻ എന്ന് നസ്രിയ പറയുന്നു. നസ്രിയ തന്നെയാണ് ചിത്രത്തെ കുറിച്ചുള്ള വിവരങ്ങൾ പങ്കുവെച്ചിരിക്കുന്നത്.\nനസ്രിയക്ക് അഭിനന്ദനം അറിയിച്ചുകൊണ്ട് നിരവധി കമന്റുകൾ വരുന്നുണ്ട്. 'ട്രാൻസാണ്' നസ്രിയ അഭിനയിച്ച് തിയറ്ററിൽ എത്തിയ അവസാന ചിത്രം. 'മണിയറയിലെ അശോകൻ' എന്ന നെറ്റ്ഫ്ലിക്സ് ഓണം റിലീസിലും നസ്രിയ ഗസ്റ്റ് റോളിൽ അഭിനയിച്ചിരുന്നു.


Hinduism Online: Veda-Mantra\nനമുക്കു ധനം, ഐശ്വര്യം, മക്കള് ഇവ ലഭിക്കുവാന് ഈ മന്ത്രം ദിവസവും ഒരുതവണ ചൊല്ലുക. വരികളുടെ അര്ത്ഥം മനസ്സിലാക്കി വേണം ചൊല്ലാന്. ഇതു എല്ലാവരും ആവശ്യം ചൊല്ലേണ്ട ഒന്നാണ്. ചെല്ലിക്കഴിഞ്ഞ ശേഷം ഈശ്വരനോട് എന്താണോ വേണ്ടത് അത് ആവശ്യപ്പെടുക. മനസ്സറിഞ്ഞുവേണം ചൊല്ലാന്.\nഈ മന്ത്രങ്ങള് യുജുര് വേദത്തില് നിന്നുള്ളതാണ്(34-38).\nഓം പ്രാതരഗ്നിം പ്രാതരിന്ദ്രങ്ഹവാമഹെ പ്രതര്മിത്രാവരുണാ പ്രാതരശ്വിനാ\nപ്രാതര്ഭഗം പൂഷണം ബ്രഹ്മണസ്പതിം പ്രാതസ്സോമമുദരുദ്രങ്‌ഹുവേമ\nഅര്ത്ഥം : ഈ പ്രഭാതത്തില് സ്വന്തം പ്രകാശ സ്വരൂപനായ ജഗദീശ്വരനെ പ്രാര്‍ഥിക്കുന്നു. പരമ ഐശ്വര്യ ദാതാവായ അങ്ങ് എന്റെ ശരീരത്തിലെ എല്ലാ പ്രാണനുകളും (പ്രാണന്, ഉദാനന്,വാനന്,അപാനന് , സമാനന്) കൃത്യമാക്കണം. അങ്ങാണ് സൂര്യനെയും ചന്ദ്രനേയും സൃഷ്ടിച്ചത്. അങ്ങയെ ഞങ്ങള് ഭജിക്കുന്നു. ഈ പ്രപഞ്ചത്തെയുംവേദങ്ങളെയും സദാ രക്ഷിക്കുന്ന ജഗദീശ്വരാ അങ്ങ് ഞങ്ങളുടെ എല്ലാ രോഗങ്ങളും ദുരിതങ്ങളും അകറ്റിയാലും.\nഓം പ്രാതര്‍ജിതം ഭാഗമുഗ്രങ്‌ഹുവേമ വയം പുത്ര മദി തീര്യോ വിധര്‍ത്താ,\nആധ്രശ്ചിദ്യം മന്യമാന സ്തുരശ്ചീദ്രാജ ചിദ്യംഭഗം ഭക്ഷിത്യാഹ.\nഅര്ത്ഥം : ഈ രാവിലെ ഞങ്ങള് അങ്ങയെ പ്രാര്‍ത്ഥിക്കുകയാണ്. അങ്ങ് ഈ ലോകത്തിലെ എല്ലാ വസ്തുക്കളെയും ഉള്‍ക്കൊള്ളുന്നു. ഞങ്ങള്‍ക്ക് ഈ ഐശ്വര്യമെല്ലാം അങ്ങ് നല്‍കണം. അങ്ങ് എല്ലാം അറിയുന്നു. എനിക്ക് ഈ ലോകത്തില് എല്ലാ ഐശ്വര്യങ്ങളും അങ്ങ് നല്‍കിയാലും. ഈ ലോകത്ത് എത്ര സൂര്യന്മാരുണ്ട് എത്ര നക്ഷത്രങ്ങള് ഉണ്ട് , അവയെയെല്ലാം അങ്ങാണ് രക്ഷിക്കുന്നത്. അതിനാല് അങ്ങ് ഞങ്ങള്‍ക്ക് എല്ലാ ഐശ്വര്യങ്ങളും നല്‍കിയാലും. അതിനായി അല്ലയോ ഈശ്വരാ ഞങ്ങള് അങ്ങയെ സ്തുതിക്കുന്നു. പ്രാര്‍ഥിക്കുന്നു.\nഓം ഭാഗപ്രണേതര്ഭഗ സത്യരാധോ ഭാഗേമാം ധിയ മുദ വാദദന്ന:\nഭാഗപ്രണോ ജനയ ഗോഭിരശ്ര്വൈര്‍ഭഗ പ്രനൃഭിര് നൃവന്ത സ്യാമ.\nഅര്ത്ഥം : ഈശ്വരാ അങ്ങ് ഭാജനീയനാണ്. എല്ലാം അങ്ങയുടെ സൃഷ്ടിയാണ്. എല്ലാ ഐശ്വര്യങ്ങളുടെയും മൂര്‍ത്തിയാണ്. എല്ലാ ധനങ്ങളും അങ്ങ് തരുന്നു. സത്യവും ധര്‍മ പ്രവര്‍ത്തനവും നടത്താന് ഐശ്വര്യം വേണം. ആ ഐശ്വര്യം തന്നാലും. ആ ഐശ്വര്യം ലഭാക്കാന് നല്ല ബുദ്ധി വേണം. ബുദ്ധി നല്കി ഈശ്വരാ ഞങ്ങളെ രക്ഷിച്ചാലും. ഈശ്വരാ ഞങ്ങള്ക്ക് പശു, കുതിര എന്നിവയെ നല്‍കിയാലും (പശു എന്നാല് ഐശ്വര്യാ മുള്ളത് എന്നാണു. കുതിര മുന്നോട്ടു മാത്രമെ പോകു . മുന്നോട്ടു കുതിക്കുന്ന ഐശ്വര്യം). ഐശ്വര്യ സ്വരൂപമേ അങ്ങയുടെ ദയയാല് ഞങ്ങള് ഉത്തമ മനുഷ്യരാകട്ടെ. വീരന്മാരില് വീരരാകട്ടെ. ശ്രേഷ്ഠരില് ശ്രേഷ്ഠരാകട്ടെ.\nഓം ഉതേദാനീം ഭഗവന്ത: സ്യാമോത പ്രപിത്വ ഉത മധ്യേ ആഹ്നാം.\nഉതോദിതാ മഘവന്‍ത്സൂര്യസ്യ വയം ദേവനാങ്‌ഗ് സുമതൌസ്യാമ.\nഅര്ത്ഥം : അല്ലയോ ഭഗവാനെ ഈശ്വരാനുഗ്രഹത്താല് ഞങ്ങള്ക്ക് ഉയര്‍ച്ചയും മഹത്വവും ഉണ്ടാകട്ടെ. സ്വന്തമായി പ്രവര്‍ത്തിക്കാനുള്ള കഴിവ് ഉണ്ടാകട്ടെ. അങ്ങിനെ ഞങ്ങള്ക്ക് ഈ രാവിലെയും ഉച്ചക്കും ഐശ്വര്യവും ശക്തിയും ഉണ്ടാകട്ടെ. അതുമാത്രമല്ല ഈ ദിവസം മുഴുവന് ഞങ്ങള്‍ക്ക് നല്ലവരുമായി അടുക്കാന്, സമയം ചെലവഴിക്കാന് കഴിയുമാറാകട്ടെ. നല്ല വിദ്വാന്‍മാരുടെയും ധര്മത്തില് ജീവിക്കുന്നവരുറെയും നല്ല ബുദ്ധി ഉള്ളവരുടെയും പ്രേരണ ലഭിക്കേണമേ. അങ്ങിനെ ഞങ്ങള് എല്ലായിപ്പോഴും പ്രവര്‍ത്തി ചെയ്യുന്നവരാകട്ടെ. ഇന്നുമുതല് ഈ നിമിഷം മുതല് ഞാന് സദാ പ്രവര്‍ത്തിചെയ്യും. ആ പണം വീടിന്റെ ഐശ്വര്യത്തിനും നാടിന്റെ ഐശ്വര്യത്തിനും ഞാന് നല്കും.\nഓം ഭഗ ഏവ ഭഗവാംങ് അസ്തുദേവാ സ്തേന വയം ഭഗവന്ത:സ്യാമ.\nതംത്വാ ഭാഗസര്‍വ ഇജ്ജോഹവീതിങ്സനോ ഭഗ പുര ഏകാ ഭവേഹ.\nഅര്ത്ഥം : ഈശ്വരാ അങ്ങയുടെതാണ് എല്ലാ ഐശ്വര്യവും. ആ ഐശ്വര്യം എന്റെ വീട്ടിലും ഉണ്ടാകണമേ . ഈശ്വരാ ഉള്ളഴിഞ്ഞു ഞാന് പ്രാര്‍ത്ഥിക്കുകയാണ്. എല്ലാ ഐശ്വര്യവും അങ്ങ് നല്‍കിയാലും. അത് ഞാന് ഈ ലോകത്തിന്റെ ഉപകാരത്തിനു ഉപയോഗിക്കും. അതിന് എന്റെ ഈ ശരീരം, മനസ്സ്, ധനം എന്നിവ പ്രയോഗിക്കാന് ഈശ്വരാ അനുഗ്രഹിച്ചാലും.\nപോസ്റ്റ് ചെയ്തത് hindublog ല് 5:10 AM\nലേബലുകള്: devotional, free, hindu, kerala, lakshmi, malayala, Mantra, online, ഭാഗ്യസൂക്തം\nsalim michael Thursday, March 15, 2012\ncan you please publish LAKSHMI NARASIMHA SAHASRANAMA STOTRAM AND BHRIGU SUKTAM(BHRIGU SUKTAM for spiritual progress and not for planets)\ncan you please publish Lakshmi Narasimha Sahasranama Stotram and Bhrigu Suktam(this bhrigu sooktam is not about planets,this is chanting everyday for spiritual progress.


സിനിമയുടെ വ്യാജ പതിപ്പ് ഉണ്ടാക്കിയാല് ജയില് ശിക്ഷ അടക്കം വ്യവസ്ഥ ചെയ്യുന്ന ചലച്ചിത്രങ്ങളുടെ ചിത്രീകരണപ്രദര്‍ശന നിയമങ്ങളില് ദേദഗതിക്കൊരുങ്ങി കേന്ദ്രസര്‍ക്കാര്. ഇതു സംബന്ധിച്ച കരടുബില് കേന്ദ്രസര്‍ക്കാര് പുറത്തിറക്കി. സെന്‍സര് ചെയ്ത സിനിമ കേന്ദ്രസര്‍ക്കാരിന് പുനപരിശോധിക്കാം എന്നതടക്കമുള്ള ഭേദഗതികളാണ് വരുത്തിയിട്ടുള്ളത്.\nവ്യാജപതിപ്പിന് ജയില്‍ശിക്ഷയാണ് കരട് ബില്ലില് ഉള്‍പ്പെടുത്തിയിട്ടുള്ളത്. സിനിമകള്‍ക്ക് നിലവില് നല്‍കുന്ന U,A സര്‍ട്ടിഫിക്കറ്റ് സമ്പ്രദായത്തിലും മാറ്റം വരും. പ്രേക്ഷകരുടെ പ്രായത്തിന്റെ അടിസ്ഥാനത്തില് സര്‍ട്ടിഫിക്കറ്റ് നല്‍കണമെന്ന നിര്‍ദേശമാണ് കരട് ബില് മുന്നോട്ട് വെക്കുന്നത്. ഏഴ് വയസിന് മുകളില് പ്രായമുള്ളവര്‍ക്ക് കാണാവുന്ന സിനിമകള്, 13 വയസിന് മുകളില്, 16 വയസിന് മുകളില് എന്ന തരത്തില് സിനിമകളെ വേര്‍തിരിക്കും. വ്യാജ പതിപ്പുകള്‍ക്കുള്ള ശിക്ഷ5വര്‍ഷമാക്കി ഉയര്‍ത്താനും5ലക്ഷം രൂപ വരെ പിഴ ഈടാക്കാനുമാണ് സിനിമാട്ടോഗ്രാഫ് ഭേദഗതി 2021 ബില് നിര്‍ദ്ദേശിക്കുന്നത്.\nനിലവില് സിനിമയുടെ പ്രദര്‍ശനത്തിന് അനുമതി നല്‍കുന്നത് സെന്‍സര് ബോര്‍ഡുകളാണ്. സെന്‍സര് ബോര്‍ഡ് അനുമതി നല്‍കിയ സിനിമകള് പുനഃപരിശോധിക്കാമെന്ന കേന്ദ്രത്തിന്റെ തീരുമാനം നേരത്തെ കര്‍ണാടക ഹൈക്കോടതി റദ്ദാക്കിയിരുന്നു. 2000 നവംബറില് സുപ്രീം കോടതി ഉത്തരവ് ശരിവെച്ചിരുന്നു.\nഎന്നാല് സിനിമാട്ടോഗ്രാഫ് ഭേദഗതി നിയമപ്രകാരം സെന്‍സര് ബോര്‍ഡിന്റെ തീരുമാനത്തില് ഇടപെടാന് കേന്ദ്രസര്‍ക്കാരിന് സാധിക്കും. പരാതി ലഭിച്ചാല് സെന്‍സര്‍ബോര്‍ഡ് അനുമതി നല്‍കിയ സിനിമകള് കേന്ദ്രത്തിന് പുനഃപരിശോധിക്കാം.\nകരട് ബില്ലില് ജൂലൈ രണ്ടിനുള്ളില് പൊതുജനങ്ങള്‍ക്ക് വാര്‍ത്താ വിതരണ പ്രക്ഷേപണ മന്ത്രാലയത്തെ അഭിപ്രായം അറിയിക്കാം.


18 വയസ് മുതൽ 44 വയസുവരെ പ്രായമുള്ള മുൻഗണനാ വിഭാഗത്തിന്റെ വാക്‌സിനേഷൻ ഇന്നു മുതൽ | latest news|Kerala|news|Covid Vaccine\nതിരുവനന്തപുരം: സംസ്ഥാനത്ത് 18 വയസ് മുതൽ 44 വയസുവരെ പ്രായമുള്ള മുൻഗണനാ വിഭാഗത്തിന്റെ വാക്സിനേഷന് ഇന്ന് മുതൽ തുടക്കം കുറിക്കും. ഈ പ്രായത്തിലുള്ള അനുബന്ധ രോഗമുള്ളവരെയാണ് ആദ്യ മുൻഗണനാ പട്ടികയിൽ ഉൾപ്പെടുത്തിയിരിക്കുന്നത്. ഇതിനുള്ള മുന്നൊരുക്കങ്ങൾ ആരോഗ്യ വകുപ്പ് നടത്തിയിട്ടുണ്ട്. 18 വയസിനും 44 വയസിനും ഇടയിലുള്ളവർക്ക് വാക്സിൻ നൽകുന്നതിന്റെ മാർഗനിർദേശങ്ങളും ആരോഗ്യ വകുപ്പ് പുറത്തിറക്കി.\nRead Also: വീടിന്റെ മുറ്റവും സംരക്ഷണ ഭിത്തിയും ഇടിഞ്ഞ് ഗൃഹനാഥന് 15 അടി താഴ്ചയിലേയ്ക്ക് വീണു; സംഭവം പത്തനംതിട്ടയില്\nസംസ്ഥാന സർക്കാരിന്റെ https://covid19.kerala.gov.in/vaccine/ എന്ന വെബ്സൈറ്റിൽ മുൻഗണനയ്ക്കായി രജിസ്റ്റർ ചെയ്തവരുടെ വാക്സിനേഷനാണ് ഇന്നു മുതൽ നടക്കുന്നത്. നൽകിയ രേഖകൾ ജില്ലാ തലത്തിൽ പരിശോധിച്ച ശേഷം അർഹരായവരെ വാക്സിന്റെ ലഭ്യതയും മുൻഗണനയും അനുസരിച്ച് വാക്സിനേഷൻ കേന്ദ്രം, തീയതി, സമയം എന്നിവ വ്യക്തമാക്കി എസ്.എം.എസ് വഴി അറിയിക്കുന്നതാണ്. വാക്സിനേഷൻ കേന്ദ്രത്തിൽ എത്തുമ്പോൾ അപ്പോയിന്റ്മെന്റ് എസ്.എം.എസ്, ആധാറോ മറ്റ് അംഗീകൃത തിരിച്ചറിയൽ രേഖയോ, അനുബന്ധരോഗ സർട്ടിഫിക്കറ്റ് എന്നിവ കാണിക്കേണ്ടതാണ്.\nരണ്ട് ദിവസം കൊണ്ട് ഇതുവരെ 4.88 ലക്ഷത്തിലധികം പേരാണ് ഈ വെബ് സൈറ്റ് സന്ദർശിച്ചത്. ആകെ 1,90,745 പേരാണ് വാക്‌സിനായി രജിസ്റ്റർ ചെയ്തത്. ഇതിൽ 40,000ത്തോളം പേർ രേഖകൾ അപ്‌ലോഡ് ചെയ്തു. അവരിൽ അനുബന്ധ രോഗത്തിനുള്ള രേഖകൾ അപ്‌ലോഡ് ചെയ്തവർക്കാണ് മുൻഗണന നൽകുന്നത്. നിരസിച്ച അർഹരായവർക്ക് മതിയായ രേഖകൾ സഹിതം വീണ്ടും അപേക്ഷിക്കാം.\nRead Also: കുട്ടികളിലെ മാനസികസമ്മർദ്ദം ലഘൂകരിക്കാൻ ടെലിഫോണിലൂടെ കൗൺസിലിംഗ്; അറിയാം കേരളാ പോലീസിന്റെ ചിരി പദ്ധതിയെ കുറിച്ച്\nlatest news Kerala news Covid Vaccine\nകോടികളുടെ കൊള്ള;3മാസത്തിന് ശേഷം പ്രതി വിജീഷ് വർഗീസ് പിടിയിൽ\nരാജ്യത്തിന്റെ സുരക്ഷയ്ക്കും ഭാവിക്കും വേണ്ടിയുള്ള പോരാട്ടമാണിതെന്ന് ഇസ്രായേൽ പ്രധാനമന്ത്രി ബെഞ്ചമിൻ നെതന്യാഹു


Xiaomi Redmi 4A 3GB RAM, 32GB Storage Variant Launched in India: Price, Specifications - Malayalam Gizbot\n| Updated: Wednesday, August 30, 2017, 14:40 [IST]\nഇന്ത്യയില് ഇതിനു മുന്‍പ് ഇറങ്ങിയ ഫോണാണ് ഷവോമി നോട്ട് 4. ഏറ്റവും പെട്ടന്നു തന്നെ 10 ലക്ഷം ഫോണുകള് വിറ്റഴിക്കുകയായിരുന്നു ഷവോമി. അതാതായത് കേവലം 45 ദിവസം കൊണ്ട്.\nവ്യാജ സന്ദേശങ്ങളിൽ വീഴാതെ ഫേസ്ബുക്ക് മെസഞ്ചർ ഉപയോക്താക്കൾ ജാഗരൂകരാകുക\nഷവോമിയുടെ പുതിയ ഫോണായ റെഡ്മി 4എ സ്മാര്‍ട്ട്‌ഫോണ് 6,999 രൂപയ്ക്കാണ് ഇന്ത്യന് വിപണിയില് എത്തിയിരിക്കുന്നത്. മീ.കോം, ആമസോണ് ഇന്ത്യ, പേറ്റിഎം, ടാറ്റ, Tata CliQ എന്നിവയില് നാളെ മുതല് ലഭിച്ചു തുടങ്ങും.\nഷവോമി റെഡ്മി 4Aയുടെ സവിശേഷതകള് നോക്കാം...\n5.0 ഇഞ്ച് ഐപിഎസ് എല്‍ഡിഡി ഡിസ്‌പ്ലേ, 720X1280 പിക്‌സല് റസൊല്യൂഷന്, ഹൈബ്രിഡ് ഡ്യുവല് സിം, 131.5 ഗ്രാം ഭാരം എന്നിവയാണ്.\nആന്‍ഡ്രോയിഡ് 6.0 മാര്‍ഷ്മലോ ഓപ്പറേറ്റിങ്ങ് സിസ്റ്റം, ക്വല്‍കോം MSM8917 സ്‌നാപ്ഡ്രാഗണ് 425 ചിപ്‌സെറ്റ്, ക്വാഡ്‌കോര് 1.4GHz കോര്‍ടെക്‌സ് A53 സിപിയു, അഡ്രിനോ 308 ജിപിയു.\n3ജിബി റാം, 32ജിബി ഇന്റേര്‍ണല് സ്‌റ്റോറേജ്, 128ജിബി മൈക്രോ എസ്ഡി കാര്‍ഡ് എക്‌സ്പാന്‍ഡബിള്.\n13എംപി പ്രൈമറി ക്യാമറ, f/2.2 ഓട്ടോഫോക്കസ്, എല്‍ഇഡി ഫ്‌ളാഷ്. 5എംപി സെക്കന്‍ഡറി ക്യാമറ f/2.2.\nആക്‌സിലറോ മീറ്റര്, ഗൈറോ, പ്രോക്‌സിമിറ്റി, എസ്എംഎസ്, എംഎംഎസ്, ഇമെയില്, പുഷ് മെയില്, എച്ച്ടിഎംഎല്, ജാവ, എഫ്എം റേഡിയോ, വൈഫൈ, ബ്ലൂട്ടൂത്ത്, ഹോട്ട്‌സ്‌പോട്ട്, എന്നിവ മറ്റു സവിശേഷതകളാണ്.\nനോണ് റിമൂവബിള് 3120 എംഎഎച്ച് ഫാസ്റ്റ് ചാര്‍ജ്ജിങ്ങ് ബാറ്ററി, ഗോള്‍ഡ്, റോസ് ഗോള്‍ഡ്, ഡാര്‍ക്ക് ഗ്രേ എന്നീ നിറങ്ങളില് ലിഭിക്കുന്നു.


എന്നെ അപമാനിച്ചിട്ട് വലിയ ആളാകേണ്ട ആവശ്യം ശ്രീനിവാസന് ഇല്ല, അദ്ദേഹം അത് ചെയ്യില്ല: മോഹന്‍ലാല് | Southlive\nഎന്നെ അപമാനിച്ചിട്ട് വലിയ ആളാകേണ്ട ആവശ്യം ശ്രീനിവാസന് ഇല്ല, അദ്ദേഹം അത് ചെയ്യില്ല: മോഹന്‍ലാല്\n”പത്മശ്രീ ഭരത് ഡോ. സരോജ് കുമാര്” എന്ന ശ്രീനിവാസന് തിരക്കഥ രചിച്ച ചിത്രം 2012ല് ആണ് റിലീസ് ചെയ്തത്. സരോജ് കുമാര് എന്ന ചിത്രത്തിലൂടെ ശ്രീനിവാസന് തന്നെ പരിഹസിച്ചതാണോ എന്ന ചോദ്യത്തിന് മോഹന്‍ലാല് നല്‍കിയ മറുപടി ചര്‍ച്ചയായിരുന്നു.\nആ സിനിമ തന്നെക്കുറിച്ചുള്ളതല്ല എന്ന് താന് ചിന്തിച്ചാല് പോരെ എന്നാണ് മോഹന്‍ലാല് കൈരളി ടിവിയിലെ ജെ.ബി ജംഗ്ഷന് പരിപാടിക്കിടെ പ്രതികരിച്ചത്. താനും ശ്രീനിവാസനും തമ്മില് പിണക്കമൊന്നുമില്ലെന്നും മോഹന്‍ലാല് പറയുന്നുണ്ട്. ഉദയനാണ് താരത്തിന് ശേഷം തങ്ങള്‍ക്ക് ഒരുമിച്ച് സിനിമ ചെയ്യാനുള്ള സാഹചര്യം ഇല്ലാതെ പോയതാണ്.\nപിന്നീട് താന് അദ്ദേഹത്തെ എത്രയോ തവണ കാണുകയും സംസാരിക്കുകയും ചെയ്തിട്ടുണ്ട്. ശ്രീനിവാസന് തന്നെ അപമാനിക്കാന് വേണ്ടി മനഃപൂര്‍വ്വം ചെയ്ത സിനിമയാണ് സരോജ് കുമാര് എന്ന് താന് വിശ്വസിക്കുന്നില്ലെന്നും മോഹന്‍ലാല് പറഞ്ഞു. സിനിമക്ക് ശേഷം അതിന്റെ വിവാദങ്ങളുമായി ബന്ധപ്പെട്ട കാര്യങ്ങളൊന്നും ഒരിക്കലും ശ്രീനിവാസനുമായി സംസാരിച്ചിട്ടില്ല.\nതന്നെ കുറിച്ച് ഒരു സിനിമ ചെയ്തിട്ട് അതിലൂടെ വലിയ ആളാകേണ്ട ആവശ്യം ശ്രീനിവാസനില്ല എന്നാണ് താന് വിശ്വസിക്കുന്നത്. ചിത്രം ഇറങ്ങിയതിന് ശേഷവും കുറേ പേര് ഇതിനെ കുറിച്ചെല്ലാം ചോദിച്ചിരുന്നു. എന്നാല് അതിനൊന്നും പ്രതികരിക്കാന് പോയില്ലെന്നും മോഹന്‍ലാല് പറഞ്ഞു.


മര്‍ദ്ദനമുറകള് മറച്ചുവെച്ചെങ്ങനെ അടിയന്തരാവസ്ഥയുടെ കഥ പറയും? - Samakalika Malayalam\nമര്‍ദ്ദനമുറകള് മറച്ചുവെച്ചെങ്ങനെ അടിയന്തരാവസ്ഥയുടെ കഥ പറയും?\nBy ജീന ജേക്കബ് | Published: 04th January 2018 11:55 AM |\nLast Updated: 04th January 2018 11:59 AM | A+A A- |\nദേശീയ ബിംബങ്ങളോട് അനാദരവ് കാണിച്ചുവെന്നാരോപിച്ച് അടിയന്തരാവസ്ഥക്കാലത്തെ പീഡനങ്ങളെക്കുറിച്ച് ചിത്രീകരിച്ച '21 മന്ത്‌സ് ഓഫ് ഹെല്' എന്ന ഡോക്യുമെന്ററിയുടെ പ്രദര്‍ശനാനുമതി നിഷേധിച്ചിരിക്കുകയാണ് സെന്‍സര് ബോര്‍ഡ്. എന്നാല് ഉപരിപ്ലവമായ നിരീക്ഷണമാണ് സെന്‍സര് ബോര്‍ഡ് നടത്തിയിരിക്കുന്നതെന്നും തന്റെ സൃഷ്ടിയില് ദേശീയപതാകയോടും രാഷ്ട്രപിതാവിനോടും അപമര്യാദ കാണിച്ചിട്ടില്ലെന്നും സംവിധായകന് യദു വിജയകൃഷ്ണന് പരമേശ്വരന് സമകാലിക മലയാളത്തോട് വിശദീകരിക്കുന്നു.\nസെന്‍സര്‍ബോര്‍ഡ് അനുമതി നിഷേധിച്ചതിനെതുടര്‍ന്നാണ് '21 മന്ത്‌സ് ഓഫ് ഹെല്' എന്ന ഡോക്യുമെന്ററി ചര്‍ച്ചയാകുന്നത്. എന്താണ് 21 മന്ത്‌സ് ഓഫ് ഹെല്ലിലെ പ്രതിപാദ്യവിഷയം\n21 മന്ത്‌സ് ഓഫ് ഹെല് അടിയന്തരാവസ്ഥാകാലത്തെ പീഡനങ്ങളെകുറിച്ചുള്ളതാണ്, അതല്ലാതെ ആ കാലഘട്ടത്തിലെ രാഷ്ട്രീയമല്ല ഇതില് പ്രതിപാദ്യവിഷയമാകുന്നത്. അടിയാന്തരാവസ്ഥാകാലത്ത് തടവിലാക്കപ്പെട്ട് പീഡനങ്ങള് അനുഭവിച്ചവരെ അഭിമുഖം ചെയ്യുകയും ഒപ്പം അന്ന് നടന്ന സംഭവങ്ങള് പുനരവതരിപ്പിച്ച് ചിത്രീകരിച്ചുമാണ് ഡോക്യൂമെന്ററി ചെയ്തിരിക്കുന്നത്. അക്കാലത്തെ സംഭവവികാസങ്ങളുടെ ഫൂട്ടേജുകള് ലഭ്യമല്ലാത്തതിനാലാണ് അന്നത്തെ പൊലീസ് പീഡനങ്ങള് പുനഃസൃഷ്ടിച്ചത്.\nഡോക്യുമെന്ററിയില് രാഷ്ട്രപിതാവിനോടും ദേശീയ പതാകയോടുമൊക്കെ അനാദരവ് കാണിച്ചു എന്ന് സെന്‍സര്‍ബോര്‍ഡ് ചൂണ്ടികാട്ടിയിട്ടുണ്ട്. എന്താണ് താങ്കളുടെ വിശദീകരണം\nമഹാത്മാഗാന്ധിയോടും ദേശിയ പതാകയോടും അനാദരവ് കാണിച്ചു എന്ന് പറയുന്നത് തെറ്റാണ്. അടിയന്തരാവസ്ഥയ്‌ക്കെതിരെയുള്ള പോരാട്ടം ഗാന്ധിയന് മാര്‍ഗത്തിലായിരുന്നു, അഹിംസയായിരുന്നു അവരുടെ ആയുധം. അവര് വിളിച്ചിരുന്ന മുദ്രാവാക്യം, ബോലോ ഭാരത് മാതാ കി ജയ്, ബോലോ ഗാന്ധിജി കി ജയ് എന്നായിരുന്നു. ഇവരെ മര്‍ദ്ദിക്കാനായി വരുന്ന പൊലീസ്‌കാര് പറയുന്ന വാചകമാണ് നിങ്ങള് ജീവിച്ചിരിക്കുന്ന ഗാന്ധിക്ക് ജയ് വിളിക്കൂ മരിച്ചുപോയ ഗാന്ധിക്കെന്തിനാ ജയ് വിളിക്കുന്നത് എന്നത്. ഇത് നടന്ന സംഭവമാണ്. അതുപോലെതന്നെ പൊലീസ് മര്‍ദ്ദിക്കുന്നതിനിടയില് പ്രതിഷേധിക്കുന്നവരുടെ കൈയ്യില് നിന്ന് ദേശിയ പതാക താഴെ വീഴുന്നുണ്ട്. ഈ രണ്ടു കാര്യങ്ങളും ചൂണ്ടികാട്ടിയാണ് അനാദരവ് കാണിച്ചു എന്ന് പറഞ്ഞിട്ടുള്ളത്. ഇത് ഇവര് മനസിലാക്കിയതിന്റെ പ്രശ്‌നമാണ്. പുകവലിക്കെതിരായ പരസ്യത്തില് പുകവലിക്കുന്നത് കാണിക്കുന്നു എന്നുള്ളതുകൊണ്ട് അത് പുകവലിയെ അനുകൂലിക്കുന്ന പരസ്യമാകുന്നുണ്ടോ? മഹാഭാരതത്തില് വസ്ത്രാക്ഷേപമുണ്ട്, അത് സ്ത്രീവിരുദ്ധതയാണോ? നെഗറ്റീവ് പ്രതിച്ഛായയുള്ള കഥാപാത്രമാണ് അത് ചെയ്യുന്നത്. ഉള്ളടക്കം എന്തെന്ന് മനസിലാക്കാതെ ഉപരിപ്ലവമായി ചിന്തിക്കുന്നതുകൊണ്ടാണ് ഇത്തരമൊരു വിമര്‍ശനം ഉണ്ടാകുന്നത്.\nഅടിയന്താരാവസ്ഥയെകുറിച്ച് ഡോക്യുമെന്ററി ചെയ്യുമ്പോള് ആരാണ് അടിയന്തരാവസ്ഥ ആഹ്വാനം ചെയ്തതെന്ന് പറഞ്ഞേ തീരൂ. ഇതിനാണ് ഇന്ദിരാഗാന്ധിയെ മോശമായി ചിത്രീകരിച്ചു എന്ന് വിമര്‍ശനം ഉയര്‍ത്തുന്നത്.\n21 മന്ത്‌സ് ഓഫ് ഹെല് അതിരുകടന്ന വയലന്‍സ് കാഴ്ചവയ്ക്കുന്നുണ്ട് എന്ന അഭിപ്രായവും സെന്‍സര് ബോര്‍ഡിന്റെ ഭാഗത്തുനിന്ന് ഉണ്ടായിരുന്നു\nഡോക്യുമെന്ററിക്ക് എ സര്‍ട്ടിഫിക്കേറ്റിന് വേണ്ടിയാണ് ഞാന് അപേക്ഷ നല്‍കിയത്. യു സര്‍ട്ടിഫിക്കറ്റ് എന്റെ ആവശ്യമായിരുന്നില്ല. 18വയസ്സിന് താഴെയുള്ളവര് ഇത് കാണണമെന്നില്ല. ഞാന് ഉദ്ദേശിക്കുന്ന പ്രേക്ഷകസമൂഹം ആ പ്രായവിഭാഗത്തില് ഉളളവരുമല്ല. മുതിര്‍ന്ന ആളുകളെ ഉദ്ദേശിച്ചുതന്നെ ചിട്ടപ്പെടുത്തിയതാണ് ഈ ഡോക്യുമെന്ററി. പീഡനങ്ങളെകുറിച്ച് പ്രതിപാദിക്കുമ്പോള് തീര്‍ച്ചയായും അതില് വയലന്‍സ് ഉള്‍പ്പെടും. അന്നത്തെ കാലത്ത് തടവുകാരെ പൂര്‍ണ്ണ നഗ്‌നരാക്കി വൃത്തിയില്ലാത്ത അന്തരീക്ഷത്തിലാണ് ലോക്കപ്പിലടച്ചിരുന്നത്. അടിവസ്ത്രങ്ങള് പോലും വായില് കുത്തിനിറച്ചുകൊണ്ടായിരുന്നു പീഡിപ്പിച്ചിരുന്നത്. എന്നിട്ട് പോലും ഈ ഡോക്യുമെന്ററിയില് ഒരിടത്തും നഗ്‌നത കാണിക്കുന്നില്ല. ആ രംഗങ്ങളില് നഗ്‌നത കാണാതിരിക്കത്തക്കവിധം ബോധപൂര്‍വ്വം ക്യാമറ ആംഗിള് സെറ്റ് ചെയ്യുകയായിരുന്നു. ഇത്തരം രംഗങ്ങള് പലപ്പോഴും ഇരുട്ടത്ത് നടക്കുന്നതായാണ് കാണിച്ചിട്ടുള്ളത്. ഇതിനോടൊപ്പം ചൂണ്ടികാട്ടിയ മറ്റൊരു പ്രശ്‌നമാണ് മോശമായ പദപ്രയോഗങ്ങള് ഉണ്ടെന്നത്. ഇന്നാണെങ്കില് പോലും പാര്‍ക്കിങ് തെറ്റിച്ചാല് പോലും തെറി വിളിച്ചുകൊണ്ടാണ് പൊലീസുകാര് ഇടപെടുന്നത്. അന്നത്തെ കാലത്തെകുറിച്ച് ഞാന് നടത്തിയ ഗവേഷണത്തില് നിന്ന് മനസിലാക്കിയത് ഇതിലും കടുപ്പമേറിയ കാര്യങ്ങളാണ്. അത്ര ക്രൂരമായ പദപ്രയോഗങ്ങളാണ് നടത്തിയിരുന്നത്. എന്നാല് അവയെല്ലാം പൂര്‍ണ്ണമായും ഒഴിവാക്കിയിട്ടും മോശം വാക്കുകള് ഉപയോഗിക്കുന്നു എന്ന് ചൂണ്ടികാണിച്ചിരിക്കുകയാണ്.\nഇത് ഒരു ഡോക്യുമെന്ററിയല്ല മറിച്ച് ഡോക്യുഫിക്ഷനാണെന്നതും സെന്‍സര്‍ബോര്‍ഡുന്റെ അനുമതി ലഭിക്കാതിരിക്കാന് കാരണമായിരുന്നു\nശരിയാണ്, ഇത് ഡോക്യൂഫിക്ഷനാണ്. എന്നാല് സെന്‍ട്രല് ബോര്‍ഡ് ഓഫ് ഫിലിം സര്‍ട്ടിഫിക്കേഷണില് ഡോക്യൂ ഫിക്ഷന് എന്നൊരു വിഭാഗം ഇല്ല. ഫീച്ചര് ഫിലിം, ഡോക്യുമെന്ററി, അഡ്വര്‍ടൈസ്‌മെന്റ്, ഷോര്‍ട്ട് ഫിലിം എന്നിവയൊക്കെയുണ്ട്. ഡോക്യൂ ഡ്രാമാ ഡോക്യൂ ഫിക്ഷന്‍പോലുള്ളവയൊക്കെ ഡോക്യുമെന്ററിയില് തന്നെയാണ് ഉള്‍പ്പെടുത്താറ്. നാഷണല് ജിയോഗ്രഫിയും ഹിസ്റ്ററി ചാനലുകളും ഒക്കെ കണ്ടാല് ചരിത്രം പറയുന്ന ഡോക്യുമെന്ററികളില് രംഗങ്ങള് പുനഃക്രമീകരിച്ച് അവതരിപ്പിക്കുന്നത് സ്വാഭാവികമാണ്. ഹിറ്റ്‌ലറിന്റെ എത്ര ഡോക്യുമെന്ററികള് ഇങ്ങനെ ചെയ്തിരിക്കുന്ന. എ ഡെ ഇന് ദി ലൈഫ് ഓഫ് എ ഡിക്‌റ്റേറ്റര് എന്ന അവാര്‍ഡിനര്‍ഹമായ ഡോക്യുമെന്ററി ചെയ്തിരിക്കുന്നത് ഈ രീതിയിലാണ്. ഇതേ സെന്‍സര്‍ബോര്‍ഡുതന്നെ ഇത്തരത്തിലുള്ള പല ഡോക്യുമെന്ററികള്‍ക്കും അനുമതി നല്‍കിയിട്ടുണ്ട്. അതുകൊണ്ട് ഫിക്ഷണല് ഘടകങ്ങള് ഉണ്ടെന്ന് ചൂണ്ടികാട്ടി അനുമതി നിഷേധിക്കുന്നത് അനുവദിക്കാന് കഴിയില്ല.\nഡോക്യുമെന്ററിക്കായി ആരെയൊക്കെയാണ് അഭിമുഖം ചെയ്തത്\nഅക്കാലത്ത് സര്‍ക്കാരിനെതിരെ ആര് സംസാരിച്ചാലും ഒരു ലേഖനം കൈയ്യില് സൂക്ഷിച്ചാല് പോലും അറസ്റ്റ് ചെയ്തുകൊണ്ടുപോകുന്ന അവസ്ഥയാണ് ഉണ്ടായിരുന്നത്. എന്നാല് ഞാന് ഇരകളായി തിരഞ്ഞെടുതത് അക്കാലത്ത് അടിയന്തരാവസ്തയ്‌ക്കെതിരെ ഗാന്ധിയന് മാര്‍ഗത്തിലൂടെ സമരം ചെയ്തിരുന്ന പ്രവര്‍ത്തകരെയാണ്. നക്‌സലുകാരെ ഇതില് പ്രതിപാദിക്കുന്നു പോലുമില്ല കാരണം അവരുടെ പ്രവര്‍ത്തനം അടിയന്തരാവസ്ഥയ്ക്ക് എതിരായിരുന്നില്ല അവര് ഇന്ത്യന് ഭരണഘടനയ്ക്കും റിപബ്ലിക് ഓഫ് ഇന്ത്യയ്ക്കും എതിരായിരുന്നു. എമര്‍ജന്‍സിക്കും ആറ് വര്‍ഷം മുമ്പ് ഇവരുടെ പ്രവര്‍ത്തനം തുടങ്ങിയിരുന്നു. എന്നാല് അടിയന്തരാവസ്ഥാകാലത്ത് യഥാര്‍ത്ഥത്തില് പോരാടിയ, ഇപ്പോഴും അതിന്റെ പ്രത്യാഘാതം അനുഭവിച്ച് ജീവിക്കുന്നവരെ പുറം ലോകം അറിയുന്നില്ല. ആ വിഭാഗത്തിലെ ആളുകളെയാണ് ഞാന് ഇതില് ഉള്‍പ്പെടുത്തിയിട്ടുള്ളത്. കേരളത്തിലെ ജനസംഘ പ്രവര്‍ത്തകരും ജനതാ പാര്‍ട്ടിയും സര്‍വോദയ പ്രവര്‍ത്തകരും കേന്ദ്രത്തില് ജയപ്രകാശ് നാരായണ് തുടങ്ങിയ ലോക് സംഘര്‍ഷ് സമിതിയുടെ കേരള യൂണിറ്റിലെ പ്രവര്‍ത്തിച്ചിരുന്നവരുമെല്ലാം ഈ വിഭാഗത്തില് ഉള്ളവരാണ്. ഇവരെയൊക്കെയാണ് ഡോക്യുമെന്ററിയില് കാണാന് കഴിയുന്നത്.\nഎന്തുകൊണ്ട് കേരളം മാത്രം? അടിയന്തരാവസ്ഥ രാജ്യം മൊത്തം ഉള്‍പ്പെട്ട സംഭവമല്ലെ?\nകേരളം ഒഴികെ ഇന്ത്യമുഴുവന് അടിയന്തരാവസ്ഥ മൂലമുണ്ടായ ദൂഷ്യവശങ്ങള് അംഗീകരിച്ചിട്ടുണ്ട്. 1977ലെ തിരഞ്ഞെടുപ്പില് നിന്ന് ഇത് മനസിലാക്കാന് കഴിയുന്നതാണ്. എന്നാല് കേരളത്തില് ഇപ്പോഴും അടിയന്തരാവസ്ഥയ്ക്ക് നല്ല പ്രതിച്ഛായയാണ് നല്‍കിപോരുന്നത്. കേരളത്തില് അക്കാഡമിക് തലത്തിലും പൊളിറ്റിക്കല് തലത്തിലും സാഹിത്യ തലത്തിലുമൊക്കെ അടിയന്തരാവസ്ഥയ്ക്ക് അനുകൂലമായ നിലപാടാണ് ഉയരുന്നത്. അതുകൊണ്ടാണ് കേരളത്തെമാത്രം ഉള്‍പ്പെടുത്തിയത്.\nചിത്രീകരണസമയത്ത് ഏതെങ്കിലും രീതിയിലുള്ള പ്രതിസന്ധി നേരിട്ടിരുന്നോ?\nഒരു ഫീച്ചര് സിനിമ ചിത്രീകരിക്കുന്നതുപോലെ അത്ര വലിയ സജ്ജീകരണങ്ങളൊന്നും ആവശ്യമില്ലാത്തതിനാല് ചിത്രീകരണം അധികം ശ്രദ്ധ നേടിയിരുന്നില്ല. എന്നാല് സെന്‍സറിംഗിന് മുമ്പ് ഈ ഡോക്യുമെന്ററിയുടെ ഒരു െ്രെപവറ്റ് സ്‌ക്രീനിംഗ് ഡല്‍ഹിയില് വച്ചിരുന്നു. എന്നാല് പ്രദര്‍ശനത്തിന്റെ തലേദിവസം ഹോള് അധികൃതര് പ്രദര്‍ശനാനുമതി നല്‍കില്ലെന്ന് അറിയിക്കുകയായിരുന്നു. ഡോക്യുമെന്ററിയുടെ സിനോപ്‌സിസോ മറ്റോ വായിച്ചിട്ടായിരിക്കണം ഇത്തരത്തിലൊരു നീക്കം ഉണ്ടായത്. ഒരുപാട് പ്രമുഖ വ്യക്തികളെ കാണാനായി ക്ഷണിച്ചിരുന്നതിനാല് ഐ ആന്‍ഡ് ഡി മന്ത്രാലയത്തിന്റെ അനുമതി വാങ്ങിയാണ് അന്ന് പ്രദര്‍ശിപ്പിച്ചത്.\nപത്മാവതി, സെക്‌സി ദുര്‍ഗ തുടങ്ങിയ ചിത്രങ്ങള്‍ക്ക് സെന്‍സര്‍ബോര്‍ഡ് അനുമതി നിഷേധിച്ചത് വിവാദമായിരുന്നു ഇതിന് പിന്നാലെയാണ് താങ്കളുടെ ഡോക്യുമെന്ററിയും സെന്‍സറിംഗില് വലിക്ക് നേരിട്ടിരിക്കുന്നത്. സെന്‍സറിംഗിനെകുറിച്ചുള്ള താങ്കളുടെ നിലപാട്?\nസെന്‍സര്‍ബോര്‍ഡുമായി ബന്ധപ്പെട്ട കാര്യങ്ങള് ഉയര്‍ത്തുന്ന പലരും ഒരു ഘട്ടത്തില് സെന്‍സറിംഗ് ആവശ്യമില്ലെന്ന് പറയും. ഇതേ വ്യക്തി തന്നെ മറ്റൊരു വേദിയില് സീരിയലുകള് വിലക്കാന് ആരുമില്ലേ എന്ന ചോദ്യം ഉന്നയിക്കും. എന്റെ അഭിപ്രായം അമേരിക്കയിലുള്ള സിസ്റ്റം ഇവിടെയും വരണമെന്നാണ്. സെന്‍ട്രല് ബോര്‍ഡ് ഓഫ് സര്‍ട്ടിഫിക്കേഷന് എന്നാണ് അതില് സെന്‍സറിംഗ് വരുന്നില്ല മറിച്ച് സര്‍ട്ടിഫിക്കേഷനാണ്. അതായത് ഏത് പ്രായവിഭാഗത്തിലുള്ളവര്‍ക്കാണ് കാണാന് കഴിയുന്നതെന്ന് സര്‍ട്ടിഫൈ ചെയ്യുക. വയലന് ഉണ്ടെങ്കില് വയലന്‍സ് കട്ട് ചെയ്യാന് പറയുന്നതിന് പകരം അതിന് അര്‍ഹമായ സര്‍ട്ടിഫിക്കേറ്റ് നല്‍കുകയാണ് ചെയ്യേണ്ടത്. ആ രീതിയാണ് ഇവിടെയും വരേണ്ടത്. എന്നാല് ഇന്നസൊന്‍സ് ഓഫ് ഇസ്ലാം എന്ന പേരില് ഈജിപ്തില് പടമിറങ്ങിയപ്പോള് ഇവിടെ ലഹളയുണ്ടായ സാഹചര്യമുണ്ട് അതുകൊണ്ട് സെന്‍സറിംഗ് പൂര്‍ണ്ണമായി നിരോധിക്കണമെന്ന് എനിക്ക് അഭിപ്രായമില്ല.\nപ്രദര്‍ശനാനുമതി നിഷേധിച്ച സെന്‍സര്‍ബോര്‍ഡ് നടപടിക്ക് പിന്നില് രാഷ്ട്രീയ ഇടപെടല് ഉണ്ടെന്ന് കരുതുന്നുണ്ടോ?\nസെന്‍സര് ബോര്‍ഡ് കേന്ദ്രസര്‍ക്കാരിന്റെ അധികാരപരിധിയില് വരുന്നതാണ്. കേന്ദ്രം ഭരിക്കുന്ന ബിജെപിയുടെ മുതിര്‍ന്ന നേതാക്കന്‍മാരും ആര്‍എസ്എസ് നേതാക്കളുമൊക്കെയാണ് അടിയന്തരാവസ്ഥയ്‌കെതിരെ പ്രക്ഷോഭം നടത്തിയത്. അപ്പോള് ബിജെപി സെന്‍സറിംഗിലും മറ്റും ഇടപെടുന്നു, എല്ലാം നിയന്ത്രിക്കുന്നു\nഎന്ന യുക്തി വെച്ചു നോക്കുകയാണെങ്കില് ഈ ഡോക്യുമെന്ററിക്ക് വളരെയെളുപ്പം സര്‍ട്ടിഫിക്കേറ്റ് കിട്ടുമായിരുന്നു. സെന്‍സര് ബോര്‍ഡില് മാത്രമല്ല ഇവിടുത്തെ പല അവാര്‍ഡ് കമ്മിറ്റികളിലും സാഹിത്യ അക്കാദമി സ്ഥാനങ്ങളിലാണെങ്കിലും ഉള്ളവരില് പലരും ഇടതുപക്ഷ അനുഭാവികളും ബ്യൂറോക്രാറ്റുകളില് പലരും കോണ്‍ഗ്രസ് ചായ്‌വുള്ളവരുമൊക്കെയാണ്. ഈ ഡോക്യുമെന്ററിക്കെതിരേ ഏറ്റവുമധികം വിമര്‍ശനം ഉയര്‍ത്തിയത് ഈ അടുത്ത് പരസ്യമായി പ്രഖ്യാപിച്ചുകൊണ്ട് സിപിഐയില് ചേര്‍ന്ന ഡബ്ബിംഗ് ആര്‍ട്ടിസ്റ്റാണ്. അടിയന്തരാവസ്ഥാകാലത്ത് കേരളം ഭരിച്ചിരുന്നത് സിപിഐ ആയിരുന്നു. അക്കാലത്തെ സംഭവങ്ങള് തുറന്നുകാട്ടിയതാണോ ഇവര്‍ക്കുള്ളിലെ ഭയം എന്നറിയില്ല. റീജിയണല് ഓഫീസറും എന്റെ അടുക്കല് പറഞ്ഞത് രാഷ്ട്രീയ വിഷയമായതുകൊണ്ട് റിസ്‌ക് എടുക്കാന് വയ്യ, റിവൈസിംഗ് കമ്മിറ്റിക്ക് അയയ്ക്കൂ എന്നാണ്.\nസെന്‍സര്‍ബോര്‍ഡ് ഒഴിവാക്കണമെന്ന് പറയുന്നവ ഒഴിവാക്കാന് ഞാന് തയ്യാറായിരുന്നു. ഒരു അവാര്‍ഡ് ലക്ഷമാക്കിയായിരുന്നില്ല ഇത് ചെയ്തത്. ബോധവത്കരണം സൃഷ്ടിക്കുക എന്നത് മാത്രമാണ് എന്റെ ലക്ഷ്യം. അതുകൊണ്ടുതന്നെ പറയുന്ന മാറ്റങ്ങള് വരുത്താന് തയ്യാറാണെന്ന് ബോര്‍ഡിനെ അറിയിച്ചതാണ്. എന്നാല് അത് പോര മുഴുവനായും റിജെക്ട് ചെയണമെന്നാണ് അവരുടെ തീരുമാനം. അടുത്ത ചുവട് റിവൈസിംഗ് കമ്മിറ്റിയില് എത്തിക്കുക എന്നതാണ്. ഒന്‍പത് അംഗ കമ്മിറ്റി ഇത് പുനഃപരിശോധിക്കുകയാണ് അവിടെ ചെയ്യുന്നത്. എന്നാല് ഇതിനായി ഡിസംബര് നാലാം തിയതി നടത്തിയ സ്‌ക്രീനിംഗിന്റെ ഷോ കോസ് നോട്ടീസ് നല്‍കിയിരുന്നില്ല. പിന്നീട് മാധ്യമങ്ങളില് വാര്‍ത്തവന്നു തുടങ്ങിയപ്പോഴാണ് ഇത് തയ്യാറാണെന്നറിയിച്ചുകൊണ്ട് എന്നെ ബന്ധപ്പെട്ടത്. റിവൈസിംഗ് കമ്മിറ്റിക്ക് അയക്കുക തന്നെയാണ് അടുത്ത നീക്കം.\nസെന്‍സര് ബോര്‍ഡ് 21 മന്ത്‌സ് ഓഫ് ഹെല് യദു വിജയകൃഷ്ണന്


Psc rank holders list will be extended to one and half years says oommen chandy | ഉദ്യോഗാര്‍ത്ഥികളുടെ സങ്കടത്തിന് പരിഹാര ഫോര്‍മുലയുമായി ഉമ്മന് ചാണ്ടി, എല്‍ജിഎസ് പട്ടിക നീട്ടണം!! - Malayalam Oneindia\n46 min ago മനുഷ്യപറ്റില്ലാത്ത മുഖ്യമന്ത്രിയുടെ ഈ പ്രവൃത്തി കടുത്ത പ്രത്യാഘാതം സൃഷ്ടിക്കും: ഷിബു ബേബിജോണ്\nഉദ്യോഗാര്‍ത്ഥികളുടെ സങ്കടത്തിന് പരിഹാര ഫോര്‍മുലയുമായി ഉമ്മന് ചാണ്ടി, എല്‍ജിഎസ് പട്ടിക നീട്ടണം!!\nUpdated: Tue, Feb 16, 2021, 14:54 [IST]\nതിരുവനന്തപുരം: റാങ്ക് ഹോള്‍ഡേഴ്‌സ് സമരം തീര്‍ക്കാന് പരിഹാര നിര്‍ദേശവുമായി ഉമ്മന് ചാണ്ടി. എല്‍ജിഎസ് പട്ടിക ഒന്നരക്കൊല്ലം നീട്ടണമെന്ന് അദ്ദേഹം ആവശ്യപ്പെട്ടു. കഴിഞ്ഞ ദിവസം സമരം നടത്തുന്ന ഉദ്യോഗാര്‍ത്ഥികളെ കാണാന് ഉമ്മന് ചാണ്ടി എത്തിയിരുന്നു. റാങ്ക് ലിസ്റ്റ് നീട്ടാന് കോടതി ഇടപെടല് തേടുമെന്നും അദ്ദേഹം ഉറപ്പുനല്‍കിയിരുന്നു. അതേസമയം സിപിഒ പട്ടികയിലുള്ളവരുടെ വാദത്തെ കോടതിയില് സര്‍ക്കാര് പിന്തുണയ്ക്കണം. ദേശീയ ഗെയിംസ് ജേതാക്കള്‍ക്ക് ജോലി നല്‍കാന് സര്‍ക്കാര് തയ്യാറാവണമെന്നും ഉമ്മന് ചാണ്ടി ആവശ്യപ്പെട്ടു.\nറാങ്ക് ലിസ്റ്റിലുള്ളവര് സമരം നടത്തിയിട്ടും അവരെ ചര്‍ച്ചയ്ക്ക് വിളിക്കാതിരുന്നത് പിണറായി സര്‍ക്കാരിന്റെ ധാര്‍ഷ്ട്യം കാരണമാണ്. സമരം ചെയ്യുന്ന ഉദ്യോഗാര്‍ത്ഥികളുടെ വേദനയുടെ ഒരംശം സര്‍ക്കാരിന്റെ ഭാഗമായിരുന്നവര് അറിഞ്ഞാല് ഈ ചര്‍ച്ച നടക്കുമായിരുന്നു. ഇന്നത്തെ പ്രശ്‌നം മാത്രമല്ല, യൂത്ത് കോണ്‍ഗ്രസ് ഉയര്‍ത്തുന്നത്. ഇത് ഭാവിയിലെയും കൂടിയുള്ള പ്രശ്‌നമാണ്. അത് പരിഗണിക്കാന് നോക്കിയില്ലെങ്കില് വലിയ വില തന്നെ നല്‍കേണ്ടി വരുമെന്നും ഉമ്മന് ചാണ്ടി വ്യക്തമാക്കി. റാങ്ക് ലിസ്റ്റിന്റെ പേരിലുള്ള വിവാദങ്ങളും സമരങ്ങളും സര്‍ക്കാരിന്റെ സൃഷ്ടിയാണെന്നും ഉമ്മന് ചാണ്ടി പറഞ്ഞു.\nയുഡിഎഫ് കാലത്തെ സ്ഥിരനിയമനങ്ങള് എല്ലാം ചട്ടപ്രകാരമാണ് നടന്നത്. ഇടതുസര്‍ക്കാരിനെക്കാള് യുഡിഎഫ് സര്‍ക്കാര് ജോലി നല്‍കിയിരുന്നു. മുഖ്യമന്ത്രി പറയുന്നത് അഡൈ്വസ് മെമ്മോ നല്‍കിയ കണക്കിനെ കുറിച്ചാണ്. പിഎസ്‌സി റാങ്ക് ലിസ്റ്റുകള് നീട്ടിയത് യുഡിഎഫ് പണം വാങ്ങിയിട്ടാണെന്ന ആരോപണം തെളിയിക്കാന് വിജയരാഘവനെ താന് വെല്ലുവിളിക്കുകയാണ്. പുതിയ ലിസ്റ്റ് ഇല്ലെങ്കില് പഴയത് നീട്ടുകയായിരുന്നു സര്‍ക്കാര് നയമെന്നും ഉമ്മന് ചാണ്ടി പറഞ്ഞു. യുഡിഎഫ് സര്‍ക്കാര് റാങ്ക് ലിസ്റ്റിലുള്ളവരോട് കാണിച്ച അനുഭാവം പരിശോധിച്ചിരുന്നെങ്കില് സര്‍ക്കാര് ഇതുപോലെ കുരുക്കില്‍പ്പെടില്ലായിരുന്നുവെന്നും അദ്ദേഹം ഓര്‍മിപ്പിച്ചു.\nപിഎസ്‌സി ലിസ്റ്റ് അവസരങ്ങളുടെ ലിസ്റ്റാണ്. യുഡിഎഫ് നയം ഇതാണ്. പക്ഷേ എല്‍ഡിഎഫിന് ഇതൊരു ബാധ്യതയാണ്. ലിസ്റ്റ് എങ്ങനെയെങ്കിലും അവസാനിപ്പിച്ചാല് മതിയെന്നാണ് വാദം. ഇവിടെ മൂന്ന് വര്‍ഷമായാല് ലിസ്റ്റ് റദ്ദാക്കാനിരിക്കുകയാണ് പിണറായി സര്‍ക്കാര്. ലിസ്റ്റ് എന്തുകൊണ്ട് നീട്ടി കൊടുത്തില്ല എന്നാണ് ചോദ്യമുയരുന്നത്. അങ്ങനെ ചെയ്തിരുന്നെങ്കില് ഇപ്പോഴത്തെ പ്രശ്‌നങ്ങള് ഉണ്ടാവുമായിരുന്നില്ല. പുതിയ ലിസ്റ്റ് ഇല്ലെങ്കില് കാലാവധിക്ക് ശേഷം ഒന്നര വര്‍ഷം കൂടി അത് നീട്ടുകയാണ് ചെയ്യേണ്ടത്. സര്‍ക്കാരിന് അതിന് വ്യവസ്ഥയുണ്ട്. യുഡിഎഫ് അത് പാലിച്ചിരുന്നുവെന്നും ഉമ്മന് ചാണ്ടി അവകാശപ്പെട്ടു.\nകൊവിഡിലും നിറം മങ്ങാതെ ചലച്ചിത്ര മേള- ചിത്രങ്ങൾ കാണാം\nSalim kumar opts out from IFFK\noommen chandy congress psc protest ഉമ്മന് ചാണ്ടി കോണ്‍ഗ്രസ് പിഎസ്‌സി സമരം തിരുവനന്തപുരം politics\npsc rank holders list will be extended to one and half years says oommen chandy


പോലീസ് ചമഞ്ഞെത്തി ജൂവലറി ഉടമയില്‍നിന്ന് കവര്‍ന്നത് 76 ലക്ഷം രൂപ; ജൂവലറി ജീവനക്കാരനടക്കം പിടിയില് | robbery| nagarcoil news\nJan 21, 2021, 04:14 PM IST\nനാഗര്‍കോവില്: ജൂവലറി ഉടമയെ തെറ്റിദ്ധരിപ്പിച്ച് 76.4 ലക്ഷം തട്ടിയെടുത്ത ജീവനക്കാരനും കൂട്ടാളികളും പോലീസിന്റെ പിടിയിലായി.\nനെയ്യാറ്റിന്‍കര കേരള ഫാഷന് ജൂവലറിയിലെ ജീവനക്കാരന് മാവിറത്തല സ്വദേശി ഗോപകുമാര്, മാവിറത്തലയിലെ കണ്ണന്, കീഴാവൂര് കുറ്റിയാണിക്കാട് സജിന്‍കുമാര്, പെരുങ്കടവിള സ്വദേശി രാജേഷ് കുമാര്, ആനാവൂര് പാലിയോട് സ്വദേശി സുരേഷ് കുമാര് എന്നിവരെയാണ് തമിഴ്‌നാട് പോലീസ് അറസ്റ്റ് ചെയ്തത്. തട്ടിയെടുത്ത പണവും കണ്ടെടുത്തു.\nജൂവലറി ഉടമ സമ്പത്തിന്റെ കാറില് നാഗര്‍കോവിലില്‍നിന്ന് നെയ്യാറ്റിന്‍കരയിലേക്ക് കൊണ്ടുവന്ന 76,40,000 രൂപയാണ് പോലീസ് വേഷത്തിലെത്തി അറസ്റ്റിലായവര് തട്ടിയെടുത്തത്. കഴിഞ്ഞദിവസം രാവിലെ എട്ടോടെയായിരുന്നു സംഭവം.\nപണവുമായി വന്ന കാര് ഓടിച്ചിരുന്നത് ഗോപകുമാറാണ്. ഇയാള്‍ക്കൊപ്പം മറ്റൊരു ജീവനക്കാരനും ഉണ്ടായിരുന്നു. ദേശീയപാതയില് വില്ലുക്കുറിക്കുസമീപം കാരവിളയില്‍വെച്ച് പോലീസ് വേഷത്തില് മറ്റൊരു കാറിലെത്തിയവര് ഗോപകുമാര് ഓടിച്ചിരുന്ന കാര് തടഞ്ഞുനിര്‍ത്തി പരിശോധിച്ച് കാറിലുണ്ടായിരുന്ന പണം കൈക്കലാക്കി. പോലീസ് എന്ന വ്യാജേനയാണ് വാഹനം പരിശോധിച്ചത്.\nഇത്രയും വലിയ തുക കൊണ്ടുപോകാന് അനുവദിക്കില്ലെന്നും തക്കല പോലീസ് സ്റ്റേഷനില് എത്തി രേഖകള് കാണിച്ച് പണം കൈപ്പറ്റണമെന്നും അറിയിച്ച് പണവുമായി പോകുകയും ചെയ്തു.\nജൂവലറി ജീവനക്കാര് സംഭവം ഉടമയെ അറിയിച്ചു. തുടര്‍ന്ന് തക്കല പോലീസ് സ്റ്റേഷനില് പരാതി നല്‍കുകയും ചെയ്തു. പരാതി നല്‍കിയപ്പോഴാണ് നാടകം പൊളിഞ്ഞത്. നാല് പ്രത്യേക സംഘങ്ങളായി തിരിഞ്ഞാണ് തമിഴ്നാട് പോലീസ് തിരച്ചില് നടത്തിയത്.\nസംഭവസ്ഥലത്തെയും ചെക്‌പോസ്റ്റുകളിലെയും നിരീക്ഷണ ക്യാമറയുടെ സഹായത്തോടെ രാത്രിയോടെ പോലീസ് സംഘം പ്രതികളെ അറസ്റ്റുചെയ്തു. 76,40,000 രൂപ, കാര്, കേരള പോലീസിന്റെ രണ്ട് ജോടി യൂണിഫോം, ഫോണുകള് എന്നിവ കസ്റ്റഡിയിലെടുത്തു.\nപിന്നില് ഉടമയുടെ വിശ്വസ്തന്\nപണം കവര്‍ന്നെടുക്കാന് പദ്ധതി തയ്യാറാക്കിയതും നടപ്പിലാക്കിയതും ജൂവലറി ഉടമയുടെ വിശ്വസ്തനായ ഗോപകുമാര് എന്ന ജീവനക്കാരനാണ്. കന്യാകുമാരി, തിരുനെല്‍വേലി ഭാഗങ്ങളില് സ്വര്‍ണം എത്തിക്കുന്നതിന്റെ പണം ഉടമയ്ക്ക് പതിവായി എത്തിച്ചിരുന്നതും ഇയാളായിരുന്നു.\nകാറില് പണവുമായി വരുന്ന വിവരം മുന്‍കൂട്ടി സുഹൃത്തുക്കളെ അറിയിക്കുകയും, പണം തട്ടിയെടുക്കാന് വേണ്ട സഹായം ചെയ്തശേഷം, ഇവര് രക്ഷപ്പെടാനായി സമയം നല്‍കുകയും ചെയ്തു. സംഭവം കഴിഞ്ഞ് മൂന്ന് മണിക്കൂര് കഴിഞ്ഞാണ് പോലീസില് പരാതി നല്‍കിയത്. ഇത് പ്രതികള്‍ക്ക് ജില്ല വിട്ടുപോകാന് സഹായകമായി. എന്നാല്, തമിഴ്നാട് പോലീസ് 15 മണിക്കൂറിനുള്ളില് പ്രതികളെ പിടികൂടി.\nപ്രതികള് ഉപയോഗിച്ച കാറിന്റെ ഉടമയെ കണ്ടെത്തിയാണ് നടപടികള് വേഗത്തിലാക്കിയതെന്ന് പ്രതിയുടെ വീട്ടില്‍നിന്നുതന്നെ പണം പിടിച്ചെടുക്കാനായെന്നും എസ്.പി. ഭദ്രി നാരായണന് അറിയിച്ചു.\nContent Highlights: gang arrested in robbery case in nagarcoil\nദെഹ്റാദൂൺ: മരിച്ച വയോധിക ദമ്പതിമാരുടെ സ്വത്ത് തട്ടിയെടുത്തെന്ന കേസിൽ ഉത്തരാഖണ്ഡിലെ ..\nരക്ഷിതാക്കള് ഉറങ്ങിയാല് 'നൈറ്റ് ഔട്ട്', ഒന്നരവര്‍ഷത്തിനിടെ ഒട്ടേറേ മോഷണങ്ങള്; കുട്ടികളടക്കം നാലുപേര് പിടിയില്


ഇന്ന് വിധിയെഴുത്ത്; ഏഴ് മണി മുതല് വോട്ടെടുപ്പ് തുടങ്ങും; 40,771 പോളിംഗ് ബൂത്തുകള് സജ്ജം\n140 മണ്ഡലങ്ങളിലായി 957 സ്ഥാനാര്‍ഥികളാണ് ഇത്തവണ ജനവിധി തേടുന്നത്.\n5 April 2021 8:01 PM GMT\nഅടുത്ത അഞ്ച് വര്‍ഷക്കാലം ആര് കേരളം ഭരിക്കണമെന്ന് തീരുമാനിക്കുന്ന ജനങ്ങളുടെ വിധിയെഴുത്ത് രാവിലെ ഏഴ് മണിക്ക് ആരംഭിക്കും. കൊവിഡ് മഹാമാരിമൂലമുള്ള നിയന്ത്രണങ്ങലുണ്ടായിരുന്നെങ്കിലും ആവേശം ഒട്ടും ചോര്‍ന്നുപോകാത്ത പ്രചരണങ്ങള്‍ക്കും ആഘോഷങ്ങള്‍ക്കും റോഡ് ഷോകള്‍ക്കും ഒടുവിലാണ് കേരളം ഇന്ന് പോളിംഗ് ബൂത്തിലേക്ക് എത്തുന്നത്. വിധിയെഴുത്തിനായി സംസ്ഥാനത്തുടനീളം 40771 പോളിംഗ് ബൂത്തുകള് സജ്ജമായിട്ടുണ്ട്.\n140 മണ്ഡലങ്ങളിലായി 957 സ്ഥാനാര്‍ഥികളാണ് ഇത്തവണ ജനവിധി തേടുന്നത്. 27446309 വോട്ടര്‍മാരാണ് ഇന്ന് കേരളത്തിന്റെ വിധി നിര്‍ണ്ണയിക്കാന് പോകുന്നത്. കഴിഞ്ഞ നിയസഭാ തെരഞ്ഞെടുപ്പിനേക്കാള് 15000 ത്തോളം അധിക പോളിംഗ് ബൂത്തുകളും ഇത്തവണ സജ്ജമാക്കിയിട്ടുണ്ട്.\nവോട്ടെടുപ്പിന് മുന്നോടിയായി 140 നിയോജക മണ്ഡലങ്ങളിലും മോക്ക് പോളിംഗ് ആരംഭിച്ചുകഴിഞ്ഞിട്ടുണ്ട്. ഒരു വോട്ടിംഗ് യന്ത്രത്തില് 50 വോട്ടുകളെങ്കിലും രേഖപ്പെടുത്തി എണ്ണിയതിനുശേഷം യന്ത്രം ക്ലിയര് ചെയ്ത് സീല് ചെയ്യാനുള്ള പ്രവര്‍ത്തനങ്ങള് നടന്നുവരികയാണ്.\nവോട്ടെടുപ്പിനായി കര്‍ശന സുരക്ഷാ സംവിധാനങ്ങളാണ് ഒരുക്കിയിരിക്കുന്നത്. 59,292 പൊലീസ് ഉദ്യോഗസ്ഥരെ യാണ് 140 മണ്ഡലങ്ങളിലെ സുരക്ഷയ്ക്കായി വിന്യസിച്ചിരിക്കുന്നത്. പ്രശ്‌നബാധിത ബൂത്തുകളില് പ്രത്യേക സുരക്ഷാ സംവിധാനങ്ങള് ഒരുക്കിയിട്ടുണ്ട്. വൈബ്കാസ്റ്റിംഗ് അടക്കമുള്ള സംവിധാനങ്ങള് ഉപയോഗിച്ചിട്ടുണ്ട്. അതിര്‍ത്തി പ്രദേശങ്ങളില് പരിശോധന കര്‍ശനമാക്കി.


കുരുന്നുകളുടെ ആരോഗ്യം സംരക്ഷിക്കാം: പൾസ് പോളിയോ തുള്ളിമരുന്നു വിതരണം ഇന്ന് - Janayugom Online\nഅഞ്ച് വയസില് താഴെയുള്ള കുഞ്ഞുങ്ങള്‍ക്ക് ഇന്ന് പോളിയോ തുള്ളിമരുന്ന് വിതരണം ചെയ്യും. പള്‍സ് പോളിയോ ഇമ്മ്യുണേഷന് പരിപാടിയുടെ സംസ്ഥാനതല ഉദ്ഘാടനം തിരുവനന്തപുരത്ത് മന്ത്രി കെ. കെ ശൈലജ നിര്‍വഹിക്കും. രാവിലെ എട്ട് മുതല് അഞ്ച് വരെയാണ് പോളിയോ വാക്സിന് വിതരണം. ഞായറാഴ്ച ബൂത്ത്തല ഇമ്മ്യൂണൈസേഷനും തിങ്കളും ചൊവ്വയും പോളിയോ തുള്ളി മരുന്ന് എടുക്കാന് വിട്ടുപോയ കുട്ടികള്‍ക്ക് വീട് വീടാന്തരം കയറി തുള്ളിമരുന്ന് നല്‍കുകയും ചെയ്യുകയാണ് പരിപാടി.\nറെയില്‍വേ സേറ്റഷനുകളുള്‍പ്പെടെ ട്രാന്‍സിറ്റ് ബൂത്തുകള് രാവിലെ എട്ടു മണി മുതല് രാത്രി എട്ടു മണി വരെ പ്രവര്‍ത്തിക്കും. ആശുപത്രികളിലും, ആരോഗ്യ കേന്ദ്രങ്ങളിലും, ബസ് സ്റ്റാന്റുകള്, റെയില്‍വേ സ്റ്റേഷനുകള് തുടങ്ങി കുട്ടികള് വന്നു പോകാനിടയുളള എല്ലാ സ്ഥലങ്ങളിലും ബൂത്തുകള് സജ്ജീകരിച്ചിട്ടുണ്ട്. കൂടാതെ അന്യസംസ്ഥാന തൊഴിലാളികളുടെ ക്യാമ്ബുകളിലെ അഞ്ച് വയസിന് താഴെയുളള കുഞ്ഞുങ്ങള്‍ക്കും ഈ ദിവസങ്ങളില് പോളിയോ വാക്സിന് നല്‍കും.\nമൊബൈല് ബൂത്തുകള് ഉള്‍പ്പെടെ പ്രത്യേക സജ്ജീകരണങ്ങള് ഏര്‍പ്പെടുത്തിയിട്ടുണ്ട്. പോളിയോ മയലറ്റിസ് അഥവാ പിള്ളവാതം സമൂഹത്തില് നിന്നും ഇല്ലാതാക്കുകയെന്ന ലക്ഷ്യത്തോടെയാണ് കുഞ്ഞുങ്ങള്‍ക്ക് പോളിയോ തുള്ളി മരുന്ന് നല്‍കുന്നത്. അഞ്ചു വയസില് താഴെയുളള 24,50,477 കുട്ടികള്‍ക്കാണ് പോളിയോ തുളളി മരുന്നു നല്‍കാന് ലക്ഷ്യമിടുന്നത്. ഇതിനായി 24,247 വാക്‌സിനേഷന് ബൂത്തുകള് സജ്ജീകരിച്ചിട്ടുണ്ട്. ഭവന സന്ദര്‍ശനത്തിനായി 24,247 ടീമുകള്‍ക്ക് പരിശീലനം നല്‍കി.\nEnglish summary: polio vaccination starts today\npolio vaccination പൾസ് പോളിയോ


ദൃശ്യകല ഇസ്ലാമികമാനം | Islampadasala\nദൃശ്യകല ഇസ്ലാമികമാനം വസ്തുക്കളുടെ രൂപകല്‍പ്പന\nഅത്യുന്നതനും അനുഗ്രഹീതനുമായ അല്ലാഹുവിന്റെ പ്രവര്‍ത്തനങ്ങളിലൊന്നാണ് വസ്തുക്കളുടെ രൂപകല്‍പനയെന്ന് വിശുദ്ധഖുര്‍ആന് വ്യക്തമാക്കുന്നു. ആകര്‍ഷകമായ രൂപങ്ങളെ അവന് മുന്‍മാതൃകകളില്ലാതെ സൃഷിടിക്കുന്നു. പ്രത്യേകിച്ച് ജീവനുള്ളവയെ. മുന്‍പന്തിയില് മനുഷ്യന് തന്നെ. "ഗര്‍ഭാശയങ്ങളില് താനുദ്ദേശിക്കുന്നവിധത്തില് നിങ്ങളെ രൂപപ്പെടുത്തുന്നത് അവനത്രെ'' (ആലുഇംറാന്: 6). "നിങ്ങള്‍ക്കവന് രൂപം നല്‍കുകയും നിങ്ങളുടെ രൂപങ്ങള് നന്നാക്കുകയും ചെയ്തിരിക്കുന്നു'' (അത്തഗാബുന്: 3). "നിന്നെ സൃഷ്ടിക്കുകയും സംവിധാനിക്കുകയും, എല്ലാം സന്തുലിതമാക്കുകയും താനുദ്ദേശിച്ചവിധം നിന്നെ രൂപപ്പെടുത്തുകയും ചെയ്തവനാകുന്നു അവന്'' (അല്‍ഇന്‍ഫിത്വാര്: 7,8). മുസ്വവ്വിര് (രൂപപ്പെടുത്തുന്നവന്) എന്ന പേര് അല്ലാഹുവിന്റെ ഉത്തമനാമങ്ങളിലൊന്നായി ഖുര്‍ആന് എണ്ണിയിട്ടുണ്ട്. "സ്രഷ്ടാവും നിര്‍മാതാവും രൂപം നല്‍കുന്നവനുമായ അല്ലാഹുവത്രെ അവന്. അവന് ഏറ്റവും ഉത്തമമായ നാമങ്ങളുണ്ട്.'' (അല്‍ഹശ്ര്: 24)\nരൂപങ്ങളില് ഏറ്റവും നിഷിദ്ധവും കുറ്റകരവുമായത് അല്ലാഹുവല്ലാത്ത ആരാധ്യവസ്തുക്കളുടേതാണ്. ബോധപൂര്‍വമാണെങ്കില് അതുണ്ടാക്കിയവന് കാഫിറായേക്കും. ഇവ ശരീരമുള്ള രൂപങ്ങളാണെങ്കില് അതിനുള്ള ശിക്ഷ ഏറെ കഠിനവും വളരെ നിന്ദ്യവുമായിരിക്കും. ആരെങ്കിലും ഏതെങ്കിലുംരൂപേണ അവയെ ബഹുമാനിക്കുകയോ വന്ദിക്കുകയോ ചെയ്യുകയാണെങ്കില് അതിനനുസരിച്ച് ശിക്ഷയുടെ തോതും വര്‍ധിക്കുന്നതാണ്.\nനിഷിദ്ധതയില് തൊട്ടടുത്ത സ്ഥാനത്ത് നില്‍ക്കുന്നത് അല്ലാഹുവിന്റെ സൃഷ്ടിപ്പിന് സാദൃശ്യമുദ്ദേശിച്ച് ആരാധിക്കപ്പെടാത്ത രൂപങ്ങളുണ്ടാക്കലാണ്. അഥവാ അല്ലാഹു സൃഷ്ടിക്കുന്നതുപോലുള്ള പുതിയൊരു സൃഷ്ടിയാണ് താന് നടത്തുന്നതെന്ന് വാദിച്ച് രൂപങ്ങളുണ്ടാക്കല്. ഇത് കുഫ്റിനോടു സാമ്യമുള്ള കാര്യമാണ്. രൂപങ്ങളുണ്ടാക്കുന്നവന്റെ ഉദ്ദേശ്യത്തെ ആശ്രയിച്ചിരിക്കുന്നു ഇത്.\nവിശുദ്ധിയോ ബഹുനമാനമോ കല്‍പിക്കാത്ത, ജീവനുള്ള വസ്തുക്കളുടെ ത്രിമാനരൂപങ്ങളുണ്ടാക്കലാണ് നിഷിദ്ധതയില് തൊട്ടുതാഴെ നില്‍ക്കുന്നത്. ഇത് കുറ്റകരമാണെന്നതില് ഏകാഭിപ്രായമുണ്ട്. എന്നാല് കുട്ടികളുടെ കളിക്കോപ്പുകളും മധുരപലഹാരങ്ങളും മറ്റുമായി ഉണ്ടാക്കപ്പെടുന്ന രൂപങ്ങള് അനാദരിക്കപ്പെടുന്നവയായതിനാല് ഇതില്‍നിന്നൊഴിവാണ്.\nനിഷിദ്ധതയില് തൊട്ടടുത്ത സ്ഥാനത്ത്, ബഹുമാനമോ വിശുദ്ധിയോ കല്‍പിക്കാത്തതും എന്നാല് ആഡംബരപ്രകടനമായി കണക്കാക്കപ്പെടുന്നതുമായ ജീവനുള്ളവയുടെ സ്ഥൂലശരീര ചിത്രങ്ങളാണ്. ചുമരുകളും മറ്റും അലങ്കരിക്കാനുപയോഗിക്കുന്ന വിരിപോലെ. അവ കറാഹത്തിന്റെ ഗണത്തിലേ പെടുകയുള്ളൂ.\nമരം, ഈന്തപ്പന, കപ്പല്, കടല്, മേഘം തുടങ്ങിയ അചേതന വസ്തുക്കളുടെ ചിത്രങ്ങള്. അവ വരക്കലും ചുമരില് തൂക്കലും കുറ്റകരമല്ല. ഇത്തരം ചിത്രങ്ങള് നിര്‍ബന്ധബാധ്യതകളില്‍നിന്നു തിരിച്ചുകളയുകയോ ആഡംബരങ്ങളിലേക്കു നയിക്കുകയോ ചെയ്യരുതെന്നുമാത്രം.\nഫോട്ടോഗ്രഫി ഉപയോഗിച്ചുള്ള ചിത്രങ്ങള് പൊതുവെ അനുവദിനീയമാണ്. എന്നാല് ഇസ്ലാമിക വിശ്വാസങ്ങള്‍ക്കും നിയമങ്ങള്‍ക്കും സംസ്കാരത്തിനും എതിരായ എല്ലാ ചിത്രങ്ങളും ഹറാമാണെന്നതില് അഭിപ്രായാന്തരമില്ല.\nഹറാമോ കറാഹത്തോ ആയ ചിത്രങ്ങളും പ്രതിമകളും വിരൂപമാക്കുകയോ നിന്ദിക്കപ്പെടുകയോ ചെയ്താല് അവ ഹലാലായിത്തീരും. ചെരിപ്പിനടിയിലും വിരിപ്പിലുമുള്ള ചിത്രങ്ങള് പോലെ.\nഇസ്ലാമിക സംസ്കാരത്തിന്റെ സവിശേഷത\nഇസ്ലാമിക നാഗരികതയുടെ പൊതുവായ സവിശേഷത പരിശോധിക്കുമ്പോള് അത് മനുഷ്യന്റെയോ ജന്തുക്കളുടെയോ രൂപങ്ങളെ സ്വാഗതം ചെയ്തിട്ടില്ലെന്ന് ഉറപ്പിച്ചു പറയാന് സാധിക്കും. പ്രത്യേകിച്ചും, സ്ഥൂലാകാരമുള്ള രൂപങ്ങളെ. ഏകദൈവ വിശ്വാസവുമായി ബന്ധപ്പെട്ടു നില്‍ക്കുന്ന അമൂര്‍ത്ത ചിത്രങ്ങള്‍ക്കാണ്; ബഹുദൈവത്വവുമായി ബന്ധപ്പെട്ട സമൂര്‍ത്തരൂപങ്ങള്‍ക്കല്ല അതില് പ്രാധാന്യം ലഭിച്ചിട്ടുള്ളത്. ഈ പശ്ചാത്തലത്തിലാണ് ഇസ്ലാമിക സംസ്കാരത്തില് ശില്‍പകല പുതിയ വഴികള് തേടുകയും നൂതനമായ വിവിധ കലാരൂപങ്ങള് ആവിഷ്കരിക്കുകയും അവയില് അതിമനോഹരങ്ങളായ കലാസൃഷ്ടികള് അവശേഷിപ്പിക്കുകയും ചെയ്തത്. മുസ്ലിം കലാകാരന്മാരുടെ ബുദ്ധിയും കലാവിരുതും രൂപം ചെയ്തെടുത്ത അലങ്കാരപ്പണികളില് ഇത് പ്രകടമാണ്. പള്ളികള്, മുസ്ഹഫുകള് കൊട്ടാരങ്ങള്, വീടുകള് എന്നിവ ഇതിന്റെ മകുടോദാഹരണങ്ങളാണ്. കല്ല്, മാര്‍ബിള്, മരം, സെറാമിക്, തോല്, ഗ്ളാസ്, വെള്ളി, ചെമ്പ്, ഇരുമ്പ് തുടങ്ങിയ വിവധപദാര്‍ഥങ്ങളുപയോഗിച്ചുള്ള കലാരൂപങ്ങള്, ചുമര്, മേല്‍ക്കൂര, വാതിലുകള്, ജനലുകള്, പാത്രങ്ങള്, ഫര്‍ണീച്ചര്, വാള്, വസ്ത്രങ്ങളിലെല്ലാം അവ ദര്‍ശിക്കാം. ദീവാനീ, കൂഫി, ഫാരിസി, റുഖ്അ, ഥുലുഥ്, നസ്ഖ് തുടങ്ങിയ വിവിധ പേരുകളിലുള്ള അറബിഅക്ഷരങ്ങളും അവ ഉപയോഗിച്ചുള്ള ആകര്‍ഷകവും വൈവിധ്യവുമാര്‍ന്ന കലിഗ്രഫികളും ഈ അലങ്കാരരൂപങ്ങളുടെ മറ്റൊരിനമാണ്. ഈ രംഗത്ത് മുസ്ലിം കലാകാരന്മാര് വ്യത്യസ്തമായ അനേകം ശൈലികളും രീതികളും ആവിഷ്കരിക്കുകയും അനന്യസുന്ദരങ്ങളായ അനേകം കലാശില്‍പങ്ങള് നമുക്കായി വിട്ടേച്ചുപോവുകയും ചെയ്തിട്ടുണ്ട്.\nകലിഗ്രഫികളും അലങ്കാരക്കൊത്തുപണികളും ഏറ്റവും കൂടുതലായി കാണുന്നത് മുസ്വ്ഹഫുകളിലും വലിയ പള്ളികളിലുമാണ്. മദീനയിലെ മസ്ജിദുന്നബവി, മസ്ജിദുഖുബാ, ദമസ്കസിലെ അമവിയ്യാ പള്ളി, ഇസ്തംബൂളിലെ സുല്‍ത്വാന് അഹ്മദ്, സുലൈമാനിയ്യാ പള്ളികള്, കൈറോവിലെ സുല്‍ത്വാന് ഹസന്, മുഹമ്മദലി പള്ളികള് തുടങ്ങി ലോകത്തിന്റെ പലഭാഗങ്ങളിലുമുള്ള പള്ളികളില് അതുകാണാം.\nകെട്ടിടനിര്‍മാണ രംഗത്തും ഇസ്ലാമിക കലാവൈശിഷ്ട്യം ഏറ്റം പ്രകടമാണ്. ചില നാഗരിക ചരിത്രകാരന്മാര് പറയുകയുണ്ടായി: "ഇസ്ലാമിക കലയുടെ ഏറ്റവും സുന്ദരമായ ആവിഷ്കാരമാണ് വാസ്തുവിദ്യ. ലോകത്തിന്റെ പല ഭാഗങ്ങളിലും അത് കാണാം. വാസ്തു ശില്‍പരംഗത്തെ ലോകാത്ഭുതങ്ങളിലൊന്നായി പരിലസിക്കുന്ന ഇന്ത്യയിലെ താജ്മഹല് അതിന്റെ മകുടോദാഹരണമാണ്. ചിത്രങ്ങളും പ്രതിരൂപങ്ങളുമുണ്ടാക്കുന്നത് നിരോധിച്ചതിലൂടെ കലകളുടെ ലോകത്ത് മറ്റുപല കവാടങ്ങളും ജനങ്ങള്‍ക്കുമുന്നില് തുറക്കാന് ഇസ്ലാമിനു സാധിക്കുകയുണ്ടായി. അതിലൂടെ കലാരംഗത്ത് ലോകത്തിനുമുമ്പില് തികച്ചും അദ്വിതീയമാരു വ്യതിരിക്തത സൃഷ്ടിക്കുവാനം സാധിച്ചു.


പത്മപ്രിയയൊക്കെ ഈ വിഷയത്തെകുറിച്ച് പഠിച്ച് പറയുന്നത് കേട്ട് ഞാന് ഞെട്ടിപ്പോയിരുന്നു...എന്നാൽ സംഘടനയെപ്പറ്റി പറഞ്ഞത് ഫീലായി- ബാബു രാജ് - metromatinee.com Lifestyle Entertainment & Sports\nഅമ്മയ്ക്കെതിരെ ഡബ്ല്യുസിസി ആരോപണം ഉന്നയിച്ചപ്പോള് നടിമാര്‍ക്കെതിരെ രംഗത്ത് വന്ന താരമാണ് ബാബു രാജ്. ഈ വിഷയത്തില് വ്യകതമായ ഒരു മറുപടിയുമായി രംഗത്തെത്തിയിരിക്കുകയാണ് താരം. അമ്മ സംഘടനയെക്കുറിച്ച് മോശമായി സംസാരിച്ചതിനാലാണ് ഡബ്ല്യു സിസി അംഗങ്ങളെക്കുറിച്ച് താന് അന്ന് അത്തരത്തില് പ്രതികരിച്ചതെന്ന് മാതൃഭൂമിയുമായുള്ള അഭിമുഖത്തില് ബാബുരാജ് വെളിപ്പെടുത്തി.\n“ഡബ്ല്യു സിസി അംഗങ്ങള് അമ്മയിലേക്ക് തിരിച്ചുവരണം എന്നാഗ്രഹിക്കുന്ന ഒരാളാണ് ഞാൻ.\nആ സംഘടനയിലെ പെണ്‍കുട്ടികളെല്ലാവരും തന്നെ വളരെ കഴിവുള്ളവരാണ്. പാര്‍വതി, പത്മപ്രിയ, രമ്യ തുടങ്ങി എല്ലാവരും തന്നെ മികച്ച അഭിനേത്രികളാണ്. അവര് പറഞ്ഞതിലും കാര്യമില്ല എന്ന് പറയുന്നില്ല.\nപക്ഷേ അമ്മ എന്ന സംഘടനയെ കുറിച്ച് പറഞ്ഞതാണ് എനിക്ക് ഫീലായത്. ഞാനും അബു സലിം ഒക്കെ ഒരുപാട് വട്ടം സഘടനയുടെ മീറ്റിങിന് പോയിട്ടുണ്ട്, ആദ്യമൊക്കെ ഇറക്കി വിട്ടിട്ടുമുണ്ട്. സഘടനയിൽ അംഗമല്ലാത്തവർ പുറത്ത് പോവൂ എന്ന് പറയുമ്ബോള് ഞാനും അബു സലീം തുടങ്ങിയവര് അന്ന് പുറത്ത് പോവുമായിരുന്നു”.\n“പത്മപ്രിയയൊക്കെ ഈ വിഷയത്തെകുറിച്ച് പഠിച്ച് പറയുന്നത് കേട്ട് ഞാന് ഞെട്ടിപ്പോയിരുന്നു. നോക്കു ഞാനൊരു വക്കീലാണ്. ഇത്രയ്ക്കും ആധികാരികമായി പത്മപ്രിയ പറയുന്നത് കേട്ടപ്പോള് എനിക്ക് ആ കുട്ടിയോട് വളരെയധികം സ്നേഹം തോന്നി. പ്രതികരിച്ചതിന്റെ പേരില് അവര്‍ക്ക് അവസരങ്ങള് നിഷേധിച്ചിട്ടുണ്ടെങ്കില് അത് തെറ്റായ പ്രവണതയാണ്”. – ബാബുരാജ് പറഞ്ഞു.\nbabu raj about wcc\nRelated Topics:AMMA, babu raj, Featured, padmapriya, parvathi, wcc


81 ലക്ഷം ആധാര് കാര്‍ഡുകള് റദ്ദാക്കി; നിങ്ങളുടെ ആധാര് നമ്പര് നിലവിലുണ്ടോ? - Indian Express Malayalam\n81 Lakh Aadhaar Cards Deactivated How To Check Aadhaar Card Status Find Out If Yours Is Still Active\nവ്യക്തികളുടെ ആധാര് നമ്പര് നിലവിലുണ്ടോ എന്നു പരിശോധിക്കാനുള്ള സംവിധാനം യുഐഡിഎഐയുടെ വെബ്സൈറ്റില് ഒരുക്കിയിട്ടുണ്ട്.\nAugust 16, 2017 06:23:44 pm\nന്യൂഡല്‍ഹി: 81 ലക്ഷം ആധാര് നമ്പറുകള് കേന്ദ്ര സര്‍ക്കാര് റദ്ദാക്കി. ആധാര് എന് റോള്‍മെന്റ് ആന്‍ഡ് അപ്ഡേറ്റ് നിയമത്തിലെ 27, 28 വകുപ്പുകളുടെ ലംഘനത്തിനാണ് ഇത്രയേറെ കാര്‍ഡുകള് യുണിക് ഐഡന്റിഫിക്കേഷന് അതോറിറ്റി ഓഫ് ഇന്ത്യ (യുഐഡിഎഐ) അസാധുവാക്കിയത്. രാജ്യത്തെ 115 കോടി ജനങ്ങള്‍ക്ക് ബയോമെട്രിക് ആധാരമാക്കിയുള്ള 12 അക്ക തിരിച്ചറിയല് നമ്പര് നല്കിയിട്ടുണ്ടെന്നാണ് യുഐഡിഎഐയുടെ കണക്ക്. അടുത്തിടെ 11 ലക്ഷം പാന് കാര്‍ഡുകളും സര്‍ക്കാര് റദ്ദാക്കിയിരുന്നു.\nവ്യക്തികളുടെ ആധാര് നമ്പര് നിലവിലുണ്ടോ എന്നു പരിശോധിക്കാനുള്ള സംവിധാനം യുഐഡിഎഐയുടെ വെബ്സൈറ്റില് ഒരുക്കിയിട്ടുണ്ട്. അതോറിറ്റിയുടെ വെബ്സൈറ്റായ //uidai.gov.in തുറന്നതിന് ശേഷം Aadhaar Servicse ടാബിന് കീഴിലുള്ള Verify Aadhaar numbers എന്ന ഓപ്ഷനില് ക്ലിക്ക് ചെയ്യുക. തുടര്‍ന്ന് ആധാര് നമ്പറും സൈറ്റില് കാണുന്ന സെക്യൂരിറ്റി കോഡും എന്റര് ചെയ്യണം. ആധാര് നമ്പര് നിലവിലുണ്ടെങ്കില് അടുത്ത പേജില് നിങ്ങളുടെ ആധാര് സ്റ്റാറ്റസ് കാണിക്കും.\nആധാര് ഉടമസ്ഥനെക്കുറിച്ചുള്ള അടിസ്ഥാന വിവരങ്ങള് ഈ പേജില് കാണാം. ആധാറുമായി ബന്ധിപ്പിച്ചിട്ടുള്ള മൊബൈല് നമ്പറിന്റെ അവസാന മൂന്ന് അക്കങ്ങളും ഈ പേജില് ഉണ്ടാകും. റദ്ദാക്കിയവര്‍ക്ക് വ്യവസ്ഥകള് പാലിച്ച് വീണ്ടും അപേക്ഷിച്ചാല് പുതിയ ആധാര് കാര്‍ഡ് ലഭിക്കും.\nTags: Aadhaar Card, Central Government, Pan Card\nമണിക് സര്‍ക്കാരിന്‍റെ സ്വാതന്ത്ര്യദിന അഭിസംബോധന നിഷേധിച്ച പ്രസാര് ഭാരതിയില് ആര്‍എസ്എസ് പരിപാടി തത്സമയം


കുടകില് വോട്ടെടുപ്പിനുള്ള ഒരുക്കങ്ങള് പൂര്‍ത്തിയായി\nTue Mar 26 2019 18:24:32 GMT+0530 (IST)\nവിരാജ്‌പേട്ട: മെയ് 12നു നടക്കുന്ന കര്‍ണാടക നിയമസഭാ തിരഞ്ഞെടുപ്പുമായി ബന്ധപ്പെട്ട് കുടകില് വോട്ടെടുപ്പിനുള്ള എല്ലാ ഒരുക്കങ്ങളും പുര്‍ത്തിയായതായി മടിക്കേരി കലക്്ടറേറ്റില് നടന്ന വാര്‍ത്താസമ്മേളനത്തില് കുടക് ജില്ലാ കലക്്ടകര് പി ഐ ശ്രീവിദ്യ അറിയിച്ചു. ജില്ലയിലെ എല്ലാ വോട്ടര്‍മാരും നിര്‍ഭയമായി തങ്ങളുടെ സമ്മതിദാനവകാശം വിനിയോഗിക്കാന് തയ്യാറാവണമെന്നും കലക്്ടര് അഭ്യര്‍ഥിച്ചു.\nവോട്ടര്‍മാര് തങ്ങള്‍ക്ക് നല്‍കിയ പേരും നമ്പറുമുള്ള സ്ലിപ്പ്് ഉപയോഗിച്ച് വോട്ട് ചെയ്യണം. വോട്ടര്‍മാരുടെ വിവരങ്ങളും വോട്ടിങ് കേന്ദ്രങ്ങളും ഫോണ് നമ്പറുമുള്‍പ്പെടെയുള്ള വോട്ടര് ഗൈഡുകള് ഇതിനകം വിതരണം ചെയ്തിട്ടുണ്ട്്്. മൊബൈല് ഫോണില് ഡൗണ്‍ലോഡ് ചെയ്യാവുന്ന ഇലക്ഷന് ആപ്പ് ഉപയോഗിച്ച് വിവരങ്ങള് അറിയാം.\nവെള്ളിയാഴ്ച രാവിലെ ഒമ്പതു മുതല് മടിക്കേരി, വിരാജ്‌പേട്ട നിയോജക മണ്ഡലത്തിലെ തിരഞ്ഞെടുപ്പ് സാമഗ്രികള് വിതരണം ചെയ്യും. മടിക്കേരി സെന്റ് മൈക്കിള്‍സ് ഹൈസ്‌കൂളിലും വിരാജ്‌പേട്ട ജൂനിയര് കോളജിലുമാണ് വിതരണ കേന്ദ്രങ്ങള് ഒരുക്കിയിട്ടുള്ളത്. ജില്ലയില് 84 കെഎസ്ആര്‍ടിസി ബസ്സുകളും 39 സ്വകാര്യ ബസ്സുകളും 33 മിനി ബസ്സുകളും 88 ജീപ്പു—കളും തിഞ്ഞെടുപ്പ് സാമഗ്രികള് കൊണ്ടുപോവാനായി സജ്ജീകരിച്ചിട്ടുണ്ട്. മടിക്കേരി സെന്റ് ജോസഫ് കോണ്‍വെന്റില് രണ്ട് മണ്ഡലങ്ങളിലെയും വോട്ടെണ്ണല് മെയ്.15ന് നടക്കും.\nവോട്ടെടുപ്പുമായി ബന്ധപ്പെട്ട് 11ന് രാവിലെ6മുതല് 15ന് രാത്രി 12 വരെ ജില്ലയില് മദ്യവില്‍പനയ്ക്ക് നിരോധനം ഏര്‍പ്പെടുത്തി. 11 മുതല് 28 വരെ ജില്ലയില് നിരോധനാജ്ഞയും നിലനില്‍ക്കും. അതിര്‍ത്തി പ്രദേശങ്ങളില് പ്രത്യേക നിരക്ഷണ ചെക്ക് പോസ്റ്റുകള് എര്‍പ്പെടുത്തും. ക്രമസമാധാനപാലനത്തിന് ആറ് ഡിവൈഎസ്പിമാരെയും 12 സര്‍ക്കിള് ഇന്‍സ്‌പെക്ടര്‍മാരെയും നിയോഗിച്ചിട്ടുണ്ട് .ജില്ലാ പോലിസ് സുപ്രണ്ട് രാജേന്ദ്രപ്രസാദും വാര്‍ത്താസമ്മേളനത്തില് പങ്കെടുത്തു.


കാഞ്ഞങ്ങാട്ട് ഇഖ്ബാൽ ഹയർ സെക്കൻഡറി സ്‌കൂളിലെ ഓൺലൈൻ ക്ലാസിനിടെ നഗ്നതാ പ്രദർശനം, മന്ത്രി അന്വേഷണത്തിന് ഉത്തരവിട്ടു » Newsthen\nയുഡിഎഫ് വോട്ട് മറിച്ചു; തൃപ്പൂണിത്തുറയിൽ ബിജെപിക്ക് വിജയം\nമഴയും ഇടിമിന്നലും; ബംഗളൂരുവിൽ രണ്ട് മരണം\nകള്ളന്മാർക്ക് പിടി വീഴും, വീട് പൂട്ടിപ്പോകുമ്പോള് സംരക്ഷണവുമായി ‘പോല് ആപ്പ്’\nതൃക്കാക്കരയിൽ സഭയ്ക്ക് സ്ഥാനാർഥി ഇല്ല; നിലപാടുണ്ട്:കര്‍ദിനാള് മാര് ജോര്‍ജ് ആലഞ്ചേരി\nതദ്ദേശ തെരഞ്ഞെടുപ്പിൽ ഇടതുപക്ഷ ജനാധിപത്യ മുന്നണിക്ക് 42 ൽ 23 സീറ്റിൽ വിജയം; യുഡിഎഫ് 16 ൽ നിന്ന് 12- ലേക്ക്;എൻഡിഎ-6\nകാഞ്ഞങ്ങാട്ട് ഇഖ്ബാൽ ഹയർ സെക്കൻഡറി സ്‌കൂളിലെ ഓൺലൈൻ ക്ലാസിനിടെ നഗ്നതാ പ്രദർശനം, മന്ത്രി അന്വേഷണത്തിന് ഉത്തരവിട്ടു\nWeb DeskJanuary 24, 2022\nകാഞ്ഞങ്ങാട് ഇഖ്ബാൽ ഹയർ സെക്കൻഡറി സ്‌കൂളിലെ ഓൺലൈൻ ക്ലാസിനിടെ നഗ്നതാ പ്രദർശനം. അധ്യാപികയുടെ പരാതിയിൽ പോലീസ് അന്വേഷണം ആരംഭിച്ചു. കണക്ക് ക്ലാസ് എടുക്കുന്നതിനിടെയാണ് ഫായിസ് എന്ന ഐഡിയിൽ നിന്ന് നഗ്നതാപ്രദർശനം ഉണ്ടായത്\nമുഖം മറച്ചാണ് നഗ്നത പ്രദർശിപ്പിച്ച ആൾ വീഡിയോയിൽ പ്രത്യക്ഷപ്പെട്ടത്. വിദ്യാർത്ഥികൾക്കുള്ള ലിങ്ക് ഉപയോഗിച്ച് ക്ലാസിൽ കയറിയ ആൾ മുഖം മറച്ചശേഷം പാട്ടിനൊപ്പം വസ്ത്രം ഉരിഞ്ഞു നൃത്തം ചെയ്യുകയായിരുന്നു. ക്ലാസ് എടുത്തിരുന്ന അധ്യാപിക കരുതിയത് ക്ലാസിലെ വിദ്യാർത്ഥിയാണെന്നാണ്.\nയാഥാർത്ഥ്യം ബോധ്യപ്പെട്ട അധ്യാപിക\nഇതോടെ പെൺകുട്ടികൾ അടക്കമുള്ളവരോട് വേഗം ഓൺലൈൻ ക്ലാസിൽ നിന്ന് പുറത്തുകടക്കാൻ ആവശ്യപ്പെട്ടു.\nക്ലാസ് കഴിയാറായ സമയത്ത് ഇയാൾ പൂർണമായി വസ്ത്രം ഉരിഞ്ഞു നഗ്നതാ പ്രദർശനം നടത്തുകയായിരുന്നു.\nഓൺലൈൻ ക്ലാസ് ലിങ്ക് ഉപയോഗിച്ച് മറ്റാരെങ്കിലും നുഴഞ്ഞുകയറിയതാണോ എന്നാണ് സംശയിക്കുന്നത്. ഫായിസ് എന്ന പേരിൽ വിദ്യാർഥി ക്ലാസിൽ പഠിക്കുന്നില്ലെന്നാണ് സ്‌കൂൾ അധികൃതർ പറയുന്നത്. അന്വേഷണ റിപ്പോർട്ട് സമർപ്പിക്കാൻ പൊതുവിദ്യാഭ്യാസ ഡയറക്ടറോടാണ് മന്ത്രി വി ശിവൻകുട്ടി നിർദേശിച്ചത്.\nKanjangadu online issue\nഅങ്ങനെ മലയാളികൾ അത് 'ശവപ്പാട്ടാക്കി'\nഅച്ഛൻ കൊണ്ട വെയിലായിരുന്നു ഗോവിന്ദ് ജയ്സ്വാളിന്റെ തണൽ\nതിരുവനന്തപുരം സ്വദേശികളായ ദമ്പതികൾ ബെൽഗാമിൽ കാർ അപകടത്തിൽ മരിച്ചു\nപിരിഞ്ഞുതാമസിക്കുന്ന മാതാപിതാക്കള് ഒരുമിക്കണമെന്ന് കത്തെഴുതിവെച്ച് പ്ലസ്ടു വിദ്യാര്‍ഥി ജീവനൊടുക്കി\nതദ്ദേശ വാര്‍ഡുകളിലെ തെരഞ്ഞെടുപ്പിൽ എൽ.ഡി.എഫിന് മുന്നേറ്റം, തൃപ്പുണിത്തുറയിൽ തോൽവി\nഒറ്റപ്പാലം വരിക്കാശ്ശേരി മനയിൽ ആന പാപ്പാനെ അടിച്ചുകൊന്നു\nഭിക്ഷയെടുത്ത് കിട്ടിയ പണം ശ്രീലങ്കയ്ക്ക്; ഒരു ജനതയുടെ പട്ടിണി മാറ്റാൻ യാചകൻ\nപിലാത്തറയിലെ കെ.സി റസ്റ്റാറന്റ് ഭക്ഷ്യസുരക്ഷാവിഭാഗം പൂട്ടിച്ചു\nമകൾക്ക് കേക്കുമായി വരാമെന്ന് പറഞ്ഞിറങ്ങി; എത്തിയത് മരണവാർത്ത\n‘ചങ്ങല പൊട്ടിയ നായയെ’ സുധാകരൻ തന്നെ തിരിച്ചെടുത്തു, സ്വന്തം ഉപമ വിഴുങ്ങി കെ.പി.സി.സി പ്രസിഡൻ്റ് വീണ്ടും പരിഹാസ്യനായി\nഅസമില് കനത്ത മഴ തുടരുന്നു; വെള്ളപ്പൊക്കത്തിലും മണ്ണിടിച്ചിലിലും മരിച്ചവരുടെ എണ്ണം എട്ടായി\nസ്വകാര്യ ബസിനെതിരെ കെഎസ്ആർടിസി;100 മീറ്റര് അധികമായതിനാല് പെര്‍മിറ്റ് നല്‍കാന് കഴിയില്ലെന്ന് മോട്ടര് വാഹന വകുപ്പ്


പാപ്പാന്‍മാര് കോവിഡ് നെഗറ്റീവ് അല്ലെങ്കില് ആനകളെ തൃശ്ശൂര് പൂരത്തില് പങ്കെടുപ്പിക്കില്ല - IBC Live\nതൃശ്ശൂര്: പാപ്പാന്‍മാര് കോവിഡ് നെഗറ്റീവ് ആണെന്ന സര്‍ട്ടിഫിക്കറ്റ് ഉണ്ടെങ്കില് മാത്രമേ ആനകളെ തൃശ്ശൂര് പൂരത്തില് പങ്കെടുക്കാന് അനുവദിക്കൂ എന്ന് വനംവകുപ്പ്. ആനകളുടെ ഫിറ്റ്നസും പരിശോധിക്കും. ആനകളെ പരിശോധിക്കാന് നാല്‍പത് അംഗ സംഘത്തെ നിയോഗിച്ചു. ആനകളുടെ പാപ്പാന്‍മാര് കോവിഡ് പരിശോധനയ്ക്ക് വിധേയരാകുകയും രോഗബാധ ഇല്ലെന്ന സര്‍ട്ടിഫിക്കറ്റ് ഹാജരാക്കുകയും വേണം.\nകോവിഡ് നെഗറ്റീവ് സര്‍ട്ടിഫിക്കറ്റ് ഉള്ള പാപ്പാന്‍മാരുടെ ആനകളെ മാത്രമേ പൂരത്തില് പങ്കെടുക്കാന് അനുവദിക്കൂ എന്ന് വനംവകുപ്പ് വ്യക്തമാക്കുന്നു. ഒരു ആനയ്ക്ക് ചുരുങ്ങിയത് മൂന്ന് പാപ്പാന്‍മാരെങ്കിലും ഉണ്ടാകും. മൂന്ന് പാപ്പാന്‍മാരും കോവിഡ് നെഗറ്റീവ് ആയിരിക്കണം. ആരെങ്കിലും ഒരാള് പോസിറ്റീവ് ആയാല് ആനയെ പൂരത്തില് പങ്കെടുപ്പിക്കാന് കഴിയില്ല. മാത്രമല്ല, ഒരാള് പോസിറ്റീവ് ആയാല് മറ്റു പാപ്പാന്‍മാര് ക്വാറന്റീനില് പോകുകയും വേണം.\nഷാജിയെ വീണ്ടും ചോദ്യംചെയ്യും, ഇഞ്ചികൃഷിയും അന്വേഷിക്കും\nകേരളത്തില് കോവിഡ് വ്യാപനം രൂക്ഷം; ഇന്ന് 13,835 പേര്‍ക്ക് രോഗബാധ


ന്യു യോർക്ക്: ന്യു യോർക്ക് സിറ്റിയിൽ ജഡ്ജിമാരായി രണ്ട് ഇന്ത്യാക്കാരുടെ നിയമനം സമൂഹത്തിനു, പ്രത്യേകിച്ച് മലയാളികൾക്ക്, അഭിമാനമായി. സ്റ്റേറ്റ് യൂണിഫൈഡ് കോർട്ട് സിസ്റ്റത്തിലേക്കാണ് ബിജു ജോൺ കോശിയുടെയും ശ്രീവിദ്യ പാപ്പച്ചൻറെയും നിയമനം. തെരെഞ്ഞെടുക്കപ്പെടുന്ന ജഡ്ജിമാരും നിയമിക്കപ്പെടുന്ന ജഡ്ജിമാരുമുണ്ടെന്നതിനാൽ കുറച്ച് സങ്കീർർണമാണ് ഈ സിസ്റ്റം മനസിലാക്കാൻ.\nഏഴു വർഷത്തേക്കാണ് ജഡ്ജിമാരുടെ നിയമനം.\nമാരാമൺ മുണ്ടക്കൽ കുടുംബാംഗം ജോൺ കോശിയുടെയും അന്തരിച്ച ആലീസ് കോശിയുടെയും ഏക സന്താനമാണ് ജഡ്ജ് ബിജു ജോൺ കോശി. പത്തനംതിട്ട പൂക്കൊട്ട് ലിനോ കോശിയാണ് ഭാര്യ. രണ്ട് മക്കളുണ്ട്. ബാങ്ക് ഓഫ് അമേരിക്കയിൽ വൈസ് പ്രസിഡന്റാണ് ലിനോ കോശി.\nസ്ഥാനമൊഴിയുന്നതിനു ദിവസങ്ങൾ മാത്രം ബാക്കി നിൽക്കെ മേയർ ബിൽ ഡി ബ്ളാസിയോ നിയമനം നടത്തിയതിൽ ജഡ്ജ് ബിജു കോശി അദ്ദേഹത്തിന് നന്ദി പറഞ്ഞു.\nമികച്ച പ്രാക്ടീസുള്ള അറ്റോർണി ആയിരിക്കുന്നതാണോ ജഡ്ജി ആകുന്നതാണോ നല്ലത് എന്ന ചോദ്യത്തിന് ജഡ്ജി പദവി പണവുമായി ബന്ധപ്പെട്ടതല്ലെന്നു ജഡ്ജ് കോശി ചൂണ്ടിക്കാട്ടി. സമൂഹത്തെ സേവിക്കാൻ കിട്ടിയ ഒരവസരമായിട്ടാണ് താൻ ഇതിനെ കാണുന്നത്.\nലോ എൻഫോഴ്‌സ്‌മെന്റ് രംഗത്തുള്ള മലയാളികളൊക്കെ വലിയ വെല്ലുവിളികൾ നേരിടുന്നവരാണ്. തന്റെ കാര്യവും വ്യത്യസ്തമല്ലെന്നദ്ദേഹം പറഞ്ഞു. ഡിസ്ട്രിക്ട് അറ്റോർണിയുടെ ഓഫീസിൽ ചീഫ് എന്ന നിലയിൽ ഏറെ ഉത്തരവാദിത്വങ്ങൾ വഹിക്കേണ്ടി വന്നു. അപ്പോൾ വെല്ലുവിളികളും കൂടും. വംശീയത മുതൽ എതിർപ്പ് കണ്ടുവെന്ന് വരും. പക്ഷെ ജോലിയിൽ സത്യസന്ധതയും ആത്മാര്ഥതയും കാണിക്കുമ്പോൾ എതിർപ്പുകൾ തനിയെ കെട്ടടങ്ങും. സ്വന്തം ജോലി ഏറ്റവും മികച്ച രീതിയിലും നിർഭയമായും നിഷ്പക്ഷമായും ചെയ്യുമ്പോൾ വിമര്ശനങ്ങൽ ഇല്ലാതാകും. ഇതാണ് തന്റെ അനുഭവം-അദ്ദേഹം ചൂണ്ടിക്കാട്ടി.\nജഡ്ജി എന്ന നിലയിലും ഈ പ്രവർത്തനം തുടരണമെന്നാഗ്രഹിക്കുന്നു. ഒട്ടേറെ കടമ്പകൾ കടന്നാലേ ജഡ്ജി ആയി നിയമനം ലഭിക്കൂ. തെരെഞ്ഞെടുപ്പിനേക്കാൾ പ്രയാസം. അവ വിജയകരമായി തരണം ചെയ്യാൻ കഴിഞ്ഞതിൽ സന്തോഷമുണ്ട്.\nസ്റ്റാറ്റൻ ഐലണ്ടിൽ താമസിക്കുന്ന ജഡ്ജ് കോശി നേരത്തെ ന്യു ജേഴ്‌സി മാർത്തോമ്മാ ചർച്ച് അംഗമായിരുന്നു. അവിടെ മികച്ച ഡ്രം പ്ലേയർ ആയിരുന്നുവെന്ന് ചർച്ച് അംഗമായ സോമൻ തോമസ് അനുസ്മരിക്കുന്നു. ചെറുപ്പത്തിലേ തന്നെ സ്വഭാവ വൈശിഷ്ട്യവും നേതൃപാടവവും കാണിച്ച ബിജു കോശി ഇത്തരം മികച്ച സ്ഥാനങ്ങളിൽ എത്തിയതിൽ അതിശയമില്ല. ഇനിയും ഈ നേട്ടങ്ങൾ ആവർത്തിക്കുകയും അത് സമൂഹത്തിനു ഗുണകരമാകുകയും ചെയ്യട്ടെ എന്ന് സോമൻ തോമസ് ആശംസിച്ചു.\nബിജു ജോൺ കോശി, ശ്രീവിദ്യ പാപ്പച്ചൻ, ന്യു യോർക്ക് സിറ്റിയിൽ ജഡ്ജിമാർ


മമ്മൂട്ടി സുലുവിന്റെ സ്വന്തമായിട്ട് ഇന്ന് 39 വർഷം – Media Ink Online\n1979ല് വീട്ടുകാര് നിശ്ചയിച്ചുറപ്പിച്ചതു പ്രകാരമുളള ഒരു അറേഞ്ച് മാരേജായിരുന്നു മമ്മൂട്ടിയുടേയും സിൽഫത്തിന്റെയും\nഇന്ന് മെയ് 6, മലയത്തിന്റെ പ്രിയനടൻ മമ്മൂട്ടിയുടേയും ഭാര്യ സുൽഫത്തിന്റെയും 39 ആം വിവാഹവാർഷികം. സിനിമയിലെ പോലെ തന്നെ ജീവിതത്തിലും തന്റേതായ വ്യക്തിത്വം സൂക്ഷിക്കുന്ന മമ്മൂട്ടി ഏറെ പ്രാധാന്യത്തോടെയാണ് തന്റെ വിവാഹവർധികം ആഘോഷിക്കുന്നത്.\n1979 മെയിലായിരുന്നു ഇവരുടെ വിവാഹം നടന്നിരുന്നത്. താരനിബിഢമായ ഒരു വിവാഹ ചടങ്ങു തന്നെയായിരുന്നു അത്. എത്ര തിരക്ക് ഉണ്ടെങ്കിലും വിവാഹ വാർഷികത്തിന്റെ അന്ന് എല്ലാവിധ തിരക്കുകളും മാറ്റി വച്ച് മമ്മൂട്ടി കുടുംബത്തോടൊപ്പം ചേരും.\nകഴിഞ്ഞ വര്‍ഷമായിരുന്നു ദുല്‍ഖറിന്റെ മകള് മറിയം അമീറ സല്‍മാന് ഇവരുടെ കുടുംബത്തിലേക്ക് വന്നത്. അതിനാൽ ഇക്കുറി വിവാഹ വാർഷിക ആഘോഷത്തിന് കുഞ്ഞു മറിയം കൂടി കൂട്ടിനുണ്ടാകും. 1979ല് വീട്ടുകാര് നിശ്ചയിച്ചുറപ്പിച്ചതു പ്രകാരമുളള ഒരു അറേഞ്ച് മാരേജായിരുന്നു മമ്മൂട്ടിയുടേയും സിൽഫത്തിന്റെയും.\nസുൽഫത്ത് ആണ് തന്റെ ഏറ്റവും അടുത്ത സുഹൃത്ത് എന്നാ\_ണ് മമ്മൂട്ടി പറയാറുള്ളത്.\nവധുവിനെ തേടി ഫേസ്‌ബുക്ക് പോസ്റ്റ് ഇട്ട യുവാവ് മാട്രിമണി സൈറ്റ് തുടങ്ങി സംരംഭകനായി\nപോലീസ് ലുക്കിൽ മാസ് എൻട്രിയുമായി മമ്മൂക്ക ; അബ്രഹാമിന്റെ സന്തതികള് പൂർത്തിയായി\nമഹേഷ് സവാനി ; 251 പെൺകുട്ടികളുടെ ‘ അച്ഛൻ’\nമമ്മൂട്ടിയെ വിമർശിച്ച് പാർവതി പ്രശസ്തയാവാൻ ശ്രമിക്കുകയാണ് : നിഥിൻ രൺജി പണിക്കർ


വീരേന്ദ്രകുമാറിന്‍റെ സംസ്കാരം വൈകീട്ട് അഞ്ച് മണിക്ക്\nവീരേന്ദ്രകുമാറിന്‍റെ സംസ്കാരം വൈകീട്ട് അഞ്ച് മണിക്ക്; പൊതുദര്‍ശനമുണ്ടാകില്ല\nമൃതദേഹം ഇന്ന് രാവിലെ പതിനൊന്നു മണിയോടെ കല്‍പ്പറ്റയിലേക്ക് കൊണ്ടു പോകും\n29 May, 2020 at 01:07 AM\nഇന്നലെ അന്തരിച്ച മുന് കേന്ദ്രമന്ത്രിയും മുതിര്‍ന്ന സോഷ്യലിസ്റ്റ് നേതാവുമായ എം പി വീരേന്ദ്ര കുമാറിന്‍റെ സംസ്കാരം ഇന്ന് വൈകിട്ട് അഞ്ച് മണിക്ക് കല്‍പ്പറ്റയിലെ വീട്ടു വളപ്പില് നടക്കും. ഹൃദയാഘാതത്തെത്തുടര്‍ന്ന് കോഴിക്കോട്ടെ സ്വകാര്യ ആശുപത്രിയിലായിരുന്നു അന്ത്യം.\nഇന്നലെ വൈകീട്ട് എട്ടരയോടെ കോഴിക്കോട് ചാലപ്പുറത്തെ വീട്ടില് വെച്ച് ഹൃദയാഘാതമുണ്ടാവുകയായിരുന്നു. തുടര്‍ന്ന് വീരേന്ദ്ര കുമാറിനെ കോഴിക്കോട്ടെ സ്വകാര്യ ആശുപത്രിയിലെത്തിച്ചു. ആശുപത്രിയില് വെച്ച് വീണ്ടും ഹൃദയാഘാതമുണ്ടായി. രാത്രി പതിനൊന്നോടെ അന്ത്യം സംഭവിച്ചു. ഭൌതിക ശരീരം ചാലപ്പുറത്തെ വീട്ടിലെത്തിച്ചു.\nപ്രതിപക്ഷ ഉപനേതാവ് എം. കെ മുനീര്, എ പ്രദീപ് കുമാര് എംഎല്‍എ, ടി. സിദ്ദീഖ്, പി.വി ഗംഗാധരന് ഉള്‍പ്പെടെയുള്ളവര് വസതിയിലെത്തി അന്തിമോപചാരമര്‍പ്പിച്ചു. മൃതദേഹം ഇന്ന് രാവിലെ പതിനൊന്നു മണിയോടെ കല്‍പ്പറ്റയിലേക്ക് കൊണ്ടു പോകും. കോവിഡ് പ്രോട്ടോക്കോള് നിലനില്‍ക്കുന്നതിനാല് എവിടെയും പൊതുദര്‍ശനമുണ്ടാകില്ല.\nM. P. Veerendra KumarMP Veerendrakumar